text:
ራዕድን ሽበራን ስልጡን ፖለቲካዊ መስርሕ ኣይኮነን – ማሕበር ተጋሩ ሰሜን ኣሜሪካ
ራዕድን ሽበራን ስልጡን ፖለቲካዊ መስርሕ ኣይኮነን
ማሕበር ተጋሩ ሰሜን ኣሜሪካ (ማተሰኣ)
ኤፕሪል 30/2015
ዓለምና ብሓደ ወገን ኣብ ክሊ ምግማቱ ዘፀግም ቅልጡፍ ከይዲ ግሎባላይዘሽን ዝተመስረተ ናይ ኢኮኖሚ ምትእስሳር ብምፍጣር፣ ሃገራት ካብ ናይ ባዕለን ህልዊ ኩነታት ተበጊሰን ለውጢ ንምምፃእ፣ ዝሐሸ ናብራ ህዝበን ንምርግጋፅን ኣብ ዝፅዕራሉ ፣ ውፅኢት ዘመናዊ ቴኽኖሎጂ ብምጥቃም ዜጋታት ብዝዓባ ህልው ኩነታት ሃገሮምን ከባቢኦምን ኣፍልጦ ብምሃብ ንዝሓሽ ሂወትን ተስፋን ኣብዘማዕድውሉ እዋን ትርከብ። በቲ ኻልእ ወገን ድማ ራዕድን ሽበራን ከም መትከል ወሲዶም ፖሊቲካዊ ስልጣን ንምሓዝ ኣብ መበል 21 ክፍለ ዘመን ክፍፀም እዩ ኢልካ ንምእማኑ ብዘፀግም ወዲሰብ ከም እንስሳ እንትሕረድ ይርአ ‘ሎ። ዓለምና ብዞም ክልተ ብጣዕሚ ተፃረርቲ ጫፋት ተወጢራ ናይ ወዲሰብ ብርግኣትን ሰላምን ናይ ምንባርን ሃዋህው ኣብ ሕቶ ኣትዩ ይርከብ።
እቲ ናይ ራዕድን ሽበራን ተግባር ናይ ሓደ ዓዲ ወይ ዝተውሰኑ ህዝብታት ፀገም ኣይኮነን። እኳድኣስ ናይ ኩለን ሃገራትን ህዝቢ ዓለምን ፀገም እዩ። እቱይ ምንታይ ሃገራት ዓለም ብመንግዲ ግሎባላይዘሽን ከም ሰንሰለት ተለቛቒመን ስለዝርከባ። እቲ ዘጋጥም ዘሎ ናይ ሽብርን ራዕድን ተግባራት ዋላ እተን ብኢኮኖሚ ፣ ወታዳራዊን ዲፕሎማሲያዊን ፀብለልትነት ኣለወን ዝባሃላ ሃገራት እዉን በይነን ክምክትኦ ኣብ ዘይኽእላሉ ደረጃ ተበፂሑ እዩ። እቲ ዓለምና ዝህውኽ ዘሎ ራዕድን ሽበራን ናይ ኹላትና ፀገም ስለዝኾነ፣ ንኽውገድ ናይ ኩለን ሃገራት ፃዕርን ምትሕብባርን የድሊ።
ኢትዮጵያ ሃገርና ኣካል እዙ መስርሕ ምዃና ብኣግባቡ ተረዲኣ መንገዲ ግሎባላይዘሽን ናብ ረብሓኣ ንምውዓል፣ ካብ ውሽጣዊ ጭቡጥ ኹነታታ ተበጊሳ ስሉጥ ኢኮኖሚያዊ ትልሚ ብምሕንፃፅ ናይ ህዝብታት ናብራ ብምምሕያሽ ፣ ሰላምን ርግኣትን ብምርግጋፅን ናይ ዜጋታት ሰብኣዊ መሰል ዘኽብራ መሓውራት መንግስቲ እንዳጠናኸረት ዛጊድ ልዕሊ 20 ዓመታት ተጓዒዛ እያ። ኣብዙ አዋን’ዙይ ኣብ ሃገርና ዘረአ ዘሎ ለውጢ ብልሙፅ መንገዲ ዝተረኸበ ኣይኮነን። ኽባር ዋጋ እንናተኸፈሎ ዘመፀ እዩ። ብዙሕ ከምዝተርፈና ድማ ዘጠራጥር ኣይኮነን።
ኣብ ዓለምና ብራዕድን ሽበራን ፖሊቲካዊ ስልጣን ንምሓዝ ዝገበር ዘሎ ፈተነ ኣብ ኢትዮጵያ እውን ብተደጋጋሚ ተፈቲኑ እዩ። ኢህወዴግ ዝመርሖ መንግስትን ህዝቢ ኢትዮጵያን ግን ንራዕድን ሽበራን ከይተዋገዩ ክባር ዋጋ እናኸፈሉ መፂኦም። ኣብ ናይ መጀመርታ ለውጢ ዓመታት ተጀሚሩ ዝነበረ ራዕድን ሽበራን ፍሉይ ኣብ ኢትዮጵያ ዘጋጥም ፀገም ጌሮም ዝወስዱ ሃገራት ውሑዳት ኣይነበሩን። ውዒሉ ሓዲሩ ግን ራዕድን ሽበራን ዶብ ዘይብሉ ናይ ኩሉ ፈታዊ ሰላም ፀላኢ ምዃኑ ተረጋጊፁ። እተን ናይ ኢትዮጵያ ፀገም እዩ ዝብላ ዝነበራ ሃገራት ‘ውን ዛጊድ ብሕጋዊ መንገዲ ዝተመረፀ መንግስቲ ብራዕድን ሽበራን ንምግላስ ዝፍትን ሓይሊ ኣፍልጦ ኣይንህቦን፣ ኩሉ ዓይነት ርክብ ኣይህልወናን ናብ ምባል በፂሐን ኣለዋ።
ከምቲ ኹሉ ዝፈልጦ ቕድሚ 4 ዓመት ናይ ኢትዮጵያ መንግስቲ ራዕድን ሽበራን ከም መስርሕ ፖሊቲካዊ ጌሮም ዝንቀሳቀሱ ዘለዉ ናይ ጥፈኣት ውዳበታት ከም ግንቦት 7 ፣ ናይ ኦሮሞ ናፃነት ግንባር (ኦነግ) ፣ ናይ ኦጋዴን ብሄራዊ ነፃነት ግንባር (ኦብነግ) ፣ ኣልሸባብን ኣልቓይዳን ፀረ ሰላምን ናይ ጥፍኣት ሓይሊታትን ምዃኖም ኣረጋጊፁ ንህዝቢ ኢትዮጵያን ንህዝቢ ዓለምን ግልፂ ከምዝገበረ ዝዝከር እዩ ። ብኡኡ ልክዕ ድማ እንዳተቃለሶምን ውዳበታቶም እናፈሸለን መፂኡ እዩ።
ኣብ ዝሓልፈ ሰሙን ኣምባሳደር ዌንዲ ሼርማን ናይ ኣሜሪካ ወፃኢ ጉዳይ ምኽትል ሚኒስተር ኣብ ዝሃበኦ መግለፂ ዛጊድ ኢትዮጵያ ኣመዝጊባቶም ዘላ ለውጢታት ዝናኣድን ዝድነቕን እዩ፤ ንቕድሚት እውን ኢትዮጵያ ከምኡ ከምትቕፅል ንሰንን መንግስተንን እምነቶም ፅኑዕ እዩ ምስበላ ኣስዕብ ኣቢለን “ብሕጋዊ መንግዲ ዝተመረፀ መንግስቲ ብራዕድን ሽበራን ከግልሱ ዝፍትኑ ከምኒ ግንቦት 7 ኣይንድግፎን” ክብላ ናተንን ናይ መንግስተንን ፖሊቲካዊ ቕዋም ኣብ አዲስ አበባ መግለፂ ሂበን። ክምብል በለ ‘ሞ ኣይፈሰሰን ከም ዝባሃል ዋላ እኳ ናይ መንግስቲ ኣሜሪካ ትኽክለኛ ቕዋም ዘንጊዑ ይምፃእ እምበር እቲ መንግስቲ ኢህወዴግን ህዝቢ ኢትዮጵያን ቅድሚ 4 ዓመት ራዕድን ሽበራን ከም መትከል ጌሮም ዝንቀሳቀሱ ናይ ጥፍኣት ሓይልታት ንምምካት ዝወሰድዎ ቕዋም ዳግም ቕኑዕነቱ ኣረጋጊፁ።
ግንቦት 7 ፣ ኦንግን ኦብነግን ፀረ-ሰላም ፣ ፀረ-ልምዓትን ፀረ- ሃገርን ህዝብን ብምዃኖም ኣብ ዝኸዱ እንተኸዱ መንነቶም ዝተቓልዐ ብምዃኑ ናብ ፍርዲ ዝቐርብሉ እዋን ርሑቕ አይኾነን። ሎሚ ናይ ግንቦት 7ን ሰዓብቱን ናይ ጥፍኣት ተልእኾ ናይ ኢትዮጵያ ጥራሕ እንተይኮነስ ናይ ኩሉ ፈታዊ ሰላም ፀገም ኮይኑ ይርከብ። ከምቲ ጉጅለ ኣይሲ ሲ ንፁሃት ዜጋታትና ዝሓረዶም ግንቦት 7’ውን ዕድል እንተዝረክብ ነይሩ ፖለቲካዊ ስልጣን ንክሕዝ ከምኡ ጌሩ ክሓርዶም ዝደሊ ህዝብታት ኢትዮጵያ ከምዘለው ካብ ዕለታዊ ፕሮፕጋንድኡ ንርዳእ።
ኣብ እዋን ግሎባላይዘሽን ተሓጋጊዝካ እምበር ተነፃፂልካ ምኻድ እናተረፈ ብምዃኑ ኣብዙ እዋን’ዙይ ኢትዮጵያን ኣሜሪካን ንናይ ሓባር ፀላዒ ሓበራዊ ግንባር ፈጢረን ኹሉ ዓይነት ራዕድን ሽበራን ንዘካይዳ ናይ ጥፍኣት ሓይልታት ንምምካት ከምዝተሓጋገዛ ካብ ናይ ኣምባሳደር ዌንዲ ሼርማን መልእኽቲ ክንርዳእ ንኽእል ኢና። ግንቦት 7ን ሰዓብቱን ኣብዝሃለዉ ይሃልዉ ራዕድን ሽበራን መስርሕ ፖለቲካዊ ስልጣን ጌሮም ነዊሕ ርሕቐት ከምዘይኸዱ ናይ ኣምባሳደር ዌንዲ ሼርማን መግለፂ መረጋገፂ እዩ። ኣብዙ እዋን’ዙይ ብዘይምፍላጥ ኣብ ናይ ጥፍኣት መስመር ዝተሰለፉ ኢትዮጵያውያን ኢዶም ንክእክቡ፣ ኣብ ሕግን ስርዓትን ዘኽብራ ፖለቲካዊ ውዳባታት ተሰሊፎም ዘለዎም ፖሊቲካዊ እምነት ብነፃ ንኸካይዱ ማሕበርና ይምዕድ።
ኣብ ዲያስፖራ ዘለኹም ፈተውቲ ሰላም ኢትዮጲያዊያን ነቲ ዓለምና ኣጋጢምዋ ዘሎ ዘይምርግጋእ ብኣግባቡ ብምርዳእ፣ ኣብ እትነብሩላ ሃገር ይኹን ኣብ ጎኒ ሃገርኩም ኢትዮጵያ ንሰላምን ርግኣትን ጠጠው ብምባል፣ ንራዕድን ሽበራን ብሓባር ወጊድ ኢልና ኣብ ሃገርና ዝኻየድ ዘሎ ናይ ኢኮኖሚ ምዕባለን ማሕበራዊ ለውጥን ብምድጋፍ፣ ነቲ ቐንዲ ምኽንያት ስደት ኾይኑ ዘሎ ድኽነት ብምውጋድ፣ ዜጋታትና ኣብ ሃገሮም ኮይኖም ዝሓሽ ናብራ ንኽነብሩ ብሓባር ብኹሉ ዓቕምና ኣብ ህንፀት ሃገርና ንኽንሳተፍ ፃውዒትና ነቕርብ።
ኣብ መወዳእታ ኢህወዴግ ናይ ሃገርናን ህዝብናን ድሕንነት ንምሕላው ዘገብሮ ዘሎ ዘይሕለል ፃዕሪ እንዳነኣድና ብሽም ድምፅና ይሰማዕ ዝብል ጭርሖ ተወዲቦም መሳርሒ ራዕድን ሽበራን ዝኾኑ ናይ ጥፍኣት ሰልፍታት ናይ ሃገርናን ህዝብናን ሰላም ከይዘርጉ ከም ወትሩ ምስ ህዝቢ ኾይኑ ክምክቶምን ናብ ፍርድ ከቕርቦምን ፃውዒትና ነቕርብ::
ማሕበር ተጋሩ ሰሜን ኣሜሪካ (ማ.ተ.ሰ.ኣ)
ዋሽንግተን ዲሲ
*************


c: text/html

text:
ገበር
መንግስቲ ኣምላኽ ንጸገማት ደቂ ሰብ ክትፈትሖ እያ
እቶም ኣሕተምቲ እዛ መጽሔት እዚኣ ዝዀኑ ናይ የሆዋ መሰኻኽር፡ ካብ ፖለቲካ ገለልተኛታት እዮም። (ዮሃንስ 17:16፣ 18:36) ስለዚ፡ እዛ ዓንቀጽ እዚኣ፡ ንገሊኡ ሲቪላዊ ናዕብታት ከም ኣብነት ገይራ ትጠቕሶ እኳ እንተ ዀነት፡ ንዝዀነት ትኹን ሃገር ኣይትድግፍን ወይ ከኣ ኣብ ዝዀነ ይኹን ፖለቲካዊ ጕዳያት ኢዳ ኣይተእቱን እያ።
ብ17 ታሕሳስ 2010፡ መሓመድ ቡኣዚዚ ትዕግስቱ ተጸንቀቐ። እዚ ኣብ ቱኒዝያ ዚነብር ወዲ 26 ዓመት መንእሰይ፡ ኣብ ጐደና ዀይኑ እዩ ዚሽቅጥ ነይሩ፣ ዝሓሸ ስራሕ ኪረክብ ብዘይምኽኣሉ ድማ፡ ተስፋ ቘሪጹ እዩ ነይሩ። ጉቦ ዚደልዩ ብልሹዋት ሰበ ስልጣን ከም ዘለዉ እውን ይፈልጥ ነበረ። ብ17 ታሕሳስ ንግሆ፡ ተቘጻጸርቲ ናብ መሓመድ ብምምጻእ፡ ነቲ ዚሸጦ ዝነበረ ባናናን ቱፋሕን ካልእ ፍረታትን ገበትዎ። ንሚዛኑ ኺወስድዎ ምስ ፈተኑ፡ ኣበዮም፣ ገሊኦም ናይ ዓይኒ መሰኻኽር ከም ዝገለጽዎ ድማ፡ ሓንቲ ጓል ኣንስተይቲ ፖሊስ ንመሓመድ ጸፍዓቶ።
መሓመድ በቲ ዘጋጠሞ ውርደት ኣመና ስለ ዝሓረቐ፡ ናብቲ ኣብቲ ኸባቢ ዚርከብ መንግስታዊ ቤት ጽሕፈት ከይዱ ጥርዓኑ ኣቕረበ፣ ሰማዒት እዝኒ ግና ኪረክብ ኣይከኣለን። ገሊኦም ሰባት ከም ዝሓበርዎ፡ ኣብ ኣፍ ደገ እቲ ህንጻ ዀይኑ ብዓውታ፡ “ብኸመይ ክናበር ኢኹም እሞ ደሊኹም፧” በለ። ሽዑ፡ ኣብ ሰብነቱ ቤንዚን ብምፍሳስ፡ ክርቢት ወልዐ። ሰለስተ ሰሙን ኣብ ዘይመልእ እዋን ከኣ ሞተ።
መሓመድ ቡኣዚዚ ዝወሰዶ ናይ ተስፋ ምቝራጽ ስጕምቲ፡ ኣብ ቱኒዝያን ኣብ ካልእ ቦታታትን ሓያል ጽልዋ ኣሕዲሩ እዩ። ብዙሓት ሰባት ከም ዝገለጽዎ፡ ተግባር መሓመድ ቡኣዚዚ፡ ኣብ ልዕሊ ስርዓት መንግስቲ ቱኒዝያ ዕልወት ከም ዚካየድን ኣብ ካልኦት ሃገራት ኣዕራብ ተቓውሞ ኸም ዚለዓልን ገይሩ እዩ። ባይቶ ኤውሮጳ ንመሓመድ ቡኣዚዚን ንኻልኦት ኣርባዕተ ሰባትን፡ ነቶም ንናይ ሓሳብ ናጽነት ዚቃለሱ ሰባት ዚውሃብ ናይ 2011 ሽልማት ሳካሮቭ ሂብዎም እዩ፣ እታ ኣብ ለንደን እትሕተም መጽሔት ዘ ታይምስ ከኣ፡ ንመሓመድ ቡኣዚዚ፡ “ናይ 2011 ህቡብ ሰብ” ኢላ ጸውዓቶ።
እዚ ኣብነት እዚ፡ ተቓውሞ ሓያል ጽልዋ ኼሕድር ከም ዚኽእል እዩ ዚሕብር። ኰይኑ ግና፡ ጠንቂ እቲ ኣብዚ ቐረባ እዋን ዚርአ ዘሎ ተቓውሞታት እንታይ እዩ፧ ዝሓሸ መገዲኸ ይህሉዶ ይኸውን፧
ተቓውሞ እናበዝሐ ዚኸይድ ዘሎ ስለምንታይ እዩ፧
ጠንቂ መብዛሕትኡ ተቓውሞታት እዚ ዚስዕብ እዩ፦
ብማሕበራዊ ስርዓታት ዘይምዕጋብ። መንግስትን ቍጠባዊ ስርዓትን ነቲ ሰባት ዜድልዮም ነገራት ዜማልእ እንተ ዀይኑ፡ ሰባት ንተቓውሞ ኣይለዓዓሉን እዮም፣ በቲ ዘሎ ስርዓት ዓጊቦም ንጸገማቶም ኪፈትሕዎ እዮም ዚደልዩ። እቲ ስርዓት ብልሹውን ዘይፍትሓውን ንጥቕሚ ሒደት ሰባት ጥራይ ዜኽብርን እንተ ዀይኑ ግና፡ ማሕበራዊ ተቓውሞታት ከም ዚለዓል እዩ ዚገብር።
ተቓውሞ ዜለዓዕል ፍጻመታት። መብዛሕትኡ እዋን፡ ሰባት ብሓደ ፍጻመ ተደሪኾም፡ ነቲ ለውጢ ኸም ዘይብሉ ገይሮም ብምሕሳብ ሓዲጎምዎ ዝነበሩ ነገራት እንደገና ኸም ዚለዓዓል ኪገብሩ ይኽእሉ እዮም። ንኣብነት፡ ጕዳይ መሓመድ ቡኣዚዚ፡ ኣብ ቱኒዝያ መጠነ ሰፊሕ ተቓውሞታት ከም ዚለዓዓል ገይሩ እዩ። ኣብ ህንዲ ዚነብር ኣና ሃዛሪ ዚስሙ ተቓዋሚ፡ ንብልሽውና ብምቅዋም ዝገበሮ ምግቢ ናይ ምሕሳም ኣድማ፡ ኣብ 450 ዓበይትን ንኣሽቱን ከተማታት ዝነበሩ ደገፍቱ ተቓውሞ ኸም ዜለዓዕሉ ገይርዎም እዩ።
ከምቲ መጽሓፍ ቅዱስ ነዊሕ እዋን ይገብር ዝገለጾ፡ እዚ ዘለናሉ እዋን፡ “ሰብ ኣብ ልዕሊ ሰብ ንጕድኣቱ ዚስልጥነሉ ጊዜ” እዩ። (መክብብ 8:9) ብልሽውናን ዘይፍትሓዊ ተግባራትን ድማ፡ ካብ ግዜ መጽሓፍ ቅዱስ ንላዕሊ ኣስፋሕፊሑ ኣሎ። ሰባት ካብ ቅድሚ ሕጂ ንላዕሊ፡ ፖለቲካውን ቍጠባውን ስርዓታት ከም ዝፈሸለ ይርእዩ ኣለዉ። ዘመናውያን ተሌፎናትን ኢንተርነትን 24 ሰዓት ብተሌቪዥን ዚርአ ዜናን፡ ኣብ ሓደ ቦታ ዘጋጠመ ፍጻመታት፡ ኣብ ብዙሕ ቦታታት ብስፍሓት ከም ዚላባዕ ይገብር እዩ።
ተቓውሞታት እንታይ ዓሚሙ፧
ደገፍቲ ማሕበራዊ ናዕቢ፡ ተቓውሞታት እዚ ዚስዕብ ነገራት ከም ዝዓመመ እዮም ዚገልጹ፦
ድኻታት ርህይዎም። ብ1930ታት ኣብ ሕቡራት መንግስትታት ኣመሪካ ቝጠባዊ ቕልውላው ኣብ ዘጋጠመሉ እዋን፡ ኣብ ቺጋጎ፡ ኢሊኖይስ፡ ሕ.መ.ኣ. ምስ ክራይ ገዛ ዚተሓሓዝ ናዕቢ ተላዒሉ ነበረ፣ ሽዑ ሰበ ስልጣን እታ ኸተማ፡ ካብ ገዛ ምስጓጕ ከም ዜቋርጽ ገበሩ፣ ነቶም ናዕበኛታት ከኣ ስራሕ ረኸቡሎም። ኣብ ከተማ ኒው ዮርክ እተገብረ ተመሳሳሊ ናዕቢ፡ 77,000 ዚዀና ኻብ ቤት እተሰጕጓ ስድራ ቤታት ናብ ቤተን ከም ዚምለሳ ገይሩ እዩ።
ዘይፍትሓዊ ተግባራት ኣቓልቦ ተገይሩሉ። ብ1955/1956 ኣብ ሞንትጎመሪ፡ ኣላባማ፡ ሕ.መ.ኣ. ናይ ከተማ ኣውቶቡስ ብዘይምጥቃም እተገብረ ኣድማ፡ እቲ ምስ ናይ ኣውቶቡሳት ኮፍ መበሊ ተተሓሒዙ ዝወጸ ዓሌታዊ ኣፈላላይ ዚንጸባረቖ ሕጊ ኸም ዜቋርጽ ገይሩ እዩ።
ፕሮጀክትታት ህንጸት ኣቋሪጹ። ኣብ ታሕሳስ 2011 እቲ ኣብ ከባቢ ሆንግ ኮንግ ብኸሰል ዚሰርሕ ትካል ጸዓት ንምስራሕ እተገብረ ፕሮጀክት ህንጸት፡ ብከላ ኣየር ከም ዜስዕብ ብምግላጽ ብዓሰርተታት ኣሽሓት ዚቝጸሩ ሰባት ምስ ተቓወምዎ፡ እቲ ህንጸት ከም ዚቋረጽ ተገብረ።
ሓቂ እዩ፡ ተቓወምቲ ወትሩ ዚደልይዎ ይፍጸመሎም እዩ ማለት ኣይኰነን። ንኣብነት፡ ገሊኦም መራሕቲ፡ ኣብ ክንዲ ንሕቶ እቶም ተቓወምቲ ዚቕበልዎ፡ ነቲ ተቓውሞ ኺጭፍልቕዎ ይመርጹ ይዀኑ። ኣብ ቀረባ እዋን፡ ፕረዚደንት ሓንቲ ኣብ ማእከላይ ምብራቕ እትርከብ ሃገር፡ ነቲ ኣብ ሃገሩ እተገብረ ተቓውሞ ብዚምልከት ኪዛረብ ከሎ፡ “ኪደሃኽ ኣለዎ” በለ፣ ብኣሽሓት ዚቝጸሩ ሰባት ከኣ ሞቱ።
ተቓወምቲ ነቲ ዚደልይዎ ነገራት እኳ እንተ ዓመሙ፡ ድሕሪኡ ግና ሓድሽ ጸገማት ምምጽኡ ኣይተርፍን እዩ። ንመራሒ ሓንቲ ኣፍሪቃዊት ሃገር ኣብ ምውጋድ እተኻፈለ ሓደ ሰብኣይ፡ ብዛዕባ እቲ ሓድሽ ምምሕዳር ንመጽሔት ታይም ኣብ ዝሃቦ ርእይቶ፡ “ብሩህ መጻኢ እኳ እንተ ተጸበና፡ ነዊሕ ከይጸናሕና ናብ ሕንፍሽፍሽ ኢና ኣቲና” በለ።
ዝሓሸ መገዲ ኣሎዶ፧
ብዙሓት ህቡባት ሰባት፡ ንጨቋኒ ስርዓት ምቅዋም፡ ስነ ምግባራዊ ግዴታ ዀይኑ እዩ ዚስምዖም። ንኣብነት፡ እቲ ቐደም ፕረዚደንት ቸክ ሪፓብሊክ ዝነበረን ንሰብኣዊ መሰል ንምቅላስ ኣብ ቤት ማእሰርቲ ሓያሎ ዓመታት ዘሕለፈን ቫትስላፍ ሃቨል፡ ብ1985፡ “[እቲ ዚቃወም ሰብ፡] ህይወቱ ኻብ ምሃብ ሓሊፉ ኺገብሮ ዚኽእል የልቦን፣ ከምኡ ዚገብረሉ ምኽንያት ድማ፡ ነቲ ንሱ ዚኣምነሉ ሓቂ ኼርእየሉ ዚኽእል ካልእ መገዲ ስለ ዘየለ እዩ” ኢሉ ጸሓፈ።
ሃቨል እተዛረበን ቃላት፡ መሓመድ ቡኣዚዚን ካልኦት ሰባትን ብተስፋ ምቝራጽ ስጕምቲ ዝወሰዱ ስለምንታይ ምዃኑ እየን ዚሕብራ። ኣብ ቀረባ እዋን ኣብ ሓንቲ እስያዊት ሃገር፡ ብዙሓት ሰባት ነቲ ዘጋጠሞም ሃይማኖታውን ፖለቲካውን ጭቈና ብምቅዋም ንገዛእ ርእሶም ኣንዲዶም እዮም። ሓደ ሰብኣይ፡ ብዛዕባ እቲ እቶም ሰባት ዝወሰድዎ ሕማቕ ስጕምቲ ኣብ መጽሔት ኒውስዊክ ኪገልጽ ከሎ፡ “ጠበናጁ የብልናን። ንኻልኦት ሰባት ከኣ ክንጐድኦም ኣይንደልን ኢና። ሰባት እሞ ኻብኡ ሓሊፎም እንታይ እዮም ኪገብሩ ዚኽእሉ፧” በለ።
መጽሓፍ ቅዱስ፡ ዘይፍትሓዊ ተግባራትን ብልሽውናን ጭቈናን መፍትሒ ኸም ዘለዎ ይገልጽ እዩ። ብዛዕባ እታ ነቲ ተቓውሞ ዜለዓዕል ዘሎ ፍሹል ፖለቲካውን ቍጠባውን ስርዓታት እትትክእ መንግስቲ ኣምላኽ እውን ይገልጽ እዩ። ብዛዕባ መራሒ እዛ መንግስቲ እዚኣ እተነግረ ትንቢት፡ “ነቲ ዚጠርዕ ድኻን ነቲ ረዳኢ ዜብሉ መስኪንን ኬናግፎ እዩ። ንነፍሶም ካብ ምጥቃዕን ግፍዕን ኪብጀዋ . . . እዩ” ይብል።—መዝሙር 72:12, 14።
ናይ የሆዋ መሰኻኽር፡ ሰላም ዝሰፈና ዓለም ከተምጽእ እትኽእል እንኮ ተስፋ ደቂ ሰብ፡ መንግስቲ ኣምላኽ ምዃና እዮም ዚኣምኑ። (ማቴዎስ 6:9, 10) በዚ ምኽንያት እዚ ድማ እዮም ኣብ ተቓውሞታት ዘይካፈሉ። ኰይኑ ግና፡ እቲ መንግስቲ ኣምላኽ ንጠንቂ ተቓውሞ ኸተጥፍኦ ኸም ትኽእል ዚገልጽ ሓሳብ ዘይመስል ድዩ፧ ከምኡ ኺመስል ይኽእል እዩ። ይኹን እምበር፡ ብዙሓት ሰባት ብኣገዛዝኣ ኣምላኽ ይተኣማመኑ እዮም። ንስኻኸ ንምንታይ ነዚ ዘይትምርምሮ፧

robotstxt: allowed

filter: keep


text:
ለፈቭረ ዴታፕለ—ተራ ሰባት ቃል ኣምላኽ ኪፈልጡ ደለየ
ኣብ መጀመርታ 1520ታት፡ ሓደ ሰንበት ንግሆ፡ ተቐማጦ እታ ጥቓ ፓሪስ እትርከብ ሞ እትብሃል ንእሽቶ ኸተማ፡ በቲ ኣብ ቤተ ክርስትያን ዝሰምዕዎ ኣዝዮም ተገረሙ። ወንጌላት ብቛንቋ ላቲን ዘይኰነስ በቲ ቛንቋ ኣዴኦም ዝዀነ ፈረንሳይኛ ኺንበብ እዮም ሰሚዖምዎ!
እቲ ነዚ ተበግሶ እዚ ኣበርክቶ ዝገበረ ዛክ ለፈቭረ ዴታፕለ (ብላቲን፡ ጀኮበስ ፌበር ስታፕዩለንሰስ) ዚብሃል ተርጓሚ መጽሓፍ ቅዱስ፡ ድሕሪ ግዜ ናብ ሓደ ናይ ቀረባ ዓርኩ ኸምዚ ኢሉ ጸሓፈ፦ “ኣምላኽ ነቶም ኣብ ገሊኡ ቦታታት ዚርከቡ ተራ [ሰባት] ንቓሉ ኪቕበልዎ ብኸመይ ይሕግዞም ከም ዘሎ ኽትግምት ጥራይ ኢኻ እትኽእል።”
ኣብቲ እዋን እቲ፡ ካቶሊካዊት ቤተ ክርስትያንን ኣብ ፓሪስ ዝነበሩ ናይ ሃይማኖት ምሁራትን፡ ብተራ ቛንቋ እተዳለወ ትርጉማት መጽሓፍ ቅዱስ ምጥቃም ይቃወሙ ነበሩ። እሞ ደኣ፡ ለፈቭረ ንመጽሓፍ ቅዱስ ናብ ፈረንሳይኛ ኺትርጕም ዝደረኾ እንታይ እዩ፧ ተራ ሰባት ንቓል ኣምላኽ ምእንቲ ኺርድእዎኸ ብኸመይ እዩ ሓጊዝዎም፧
ናይ ሓቂ ትርጉም ቅዱሳት ጽሑፋት ምድላይ
ለፈቭረ፡ ተርጓሚ መጽሓፍ ቅዱስ ቅድሚ ምዃኑ፡ ናይ ሓቂ ትርጉም ጽሑፋት ፍልስፍናን ስነ ሃይማኖትን ንምርካብ ምርምር ኪገብር ርእሱ ዝወፈየ እዩ ነይሩ። ብሰንኪ እቲ ንዘመናት ዚኣክል ዝቐጸለ ዜስሕት ትርጉማትን ጌጋታትን፡ ጥንታዊ ቕዳሓት ከም እተበላሸወ ተገንዘበ። ናይ ሓቂ ትርጉም ጥንታዊ ጽሑፋት ምእንቲ ኺረክብ ኣብ ዚገብሮ ዝነበረ ምርምር፡ ነቲ ቐንዲ መጽሓፍ ቅዱስ ካቶሊካዊት ቤተ ክርስትያን ዝነበረ ናይ ላቲን ቩልጌት ብዕምቈት ኬጽንዖ ጀመረ።
እቲ ኣብ ቅዱሳት ጽሑፋት ዝገበሮ ዕቱብ መጽናዕቲ፡ “መለኮታዊ ሓቂ ምጽናዕ ጥራይ እውን . . . ዓብዪ ሓጐስ ክንረክብ ይሕግዘና እዩ” ናብ ዚብል መደምደምታ ኺበጽሕ ሓገዞ። ስለዚ፡ ለፈቭረ ፍልስፍና ምጽናዕ ሓዲጉ፡ ብምሉእ ሓይሉ መጽሓፍ ቅዱስ ኣብ ምትርጓም ኣተኰረ።
ብ1509፡ ለፈቭረ፡ ባዕሉ ኣብ ቩልጌት ዝገበሮ መአረምታ እተጠቓልል፡ እናነጻጸርካ ኸተጽንዕ እትሕግዝ ብሓሙሽተ እተፈላለየ ትርጉማት ላቲን እተዳለወት መጽሓፍ መዝሙር * ኣሕተመ። ከምቶም ብግዜኡ ዝነበሩ ናይ ሃይማኖት ምሁራት ዘይኰነስ፡ ንኽፋላት መጽሓፍ ቅዱስ ብባህርያውን ብቐሊልን መገዲ ኺትርጉም ጸዓረ። እቲ ቕዱሳት ጽሑፋት ንምትርጓም ዚጥቀመሉ ዝነበረ ሜላ፡ ኣብ ካልኦት ምሁራት መጽሓፍ ቅዱስን መራሕቲ ተሓድሶን ዓብዪ ጽልዋ ኣሕዲሩ እዩ።—“ ማርቲን ሉተር ብለፈቭረ እተጸልወ ብኸመይ እዩ፧” ዘርእስታ ሳጹን ርአ።
እቲ ብትውልዱ ካቶሊክ ዝነበረ ለፈቭረ፡ ተሓድሶ ቤተ ክርስትያን ኪህሉ ዚኽእል፡ ተራ ሰባት ንቕዱሳት ጽሕፋት ብግቡእ እንተ ተማሂሮምዎ ጥራይ ከም ዝዀነ ይኣምን ነበረ። መብዛሕትኡ ቕዱሳት ጽሕፋት ብላቲን ጥራይ ኣብ ዝነበረሉ እዋን፡ ተራ ሰባት ካብ ቅዱሳት ጽሑፋት ኪጥቀሙ ዚኽእሉ ግና ብኸመይ እዮም፧
ኵሉ ሰብ ኪረኽቦ ዚኽእል ትርጉም መጽሓፍ ቅዱስ
እቲ ለፈቭረ በዚ ንቓል ኣምላኽ ዝነበሮ ዓሚቝ ፍቕሪ ተደሪኹ፡ ብዙሓት ሰባት ከም ዚረኽብዎ ንምግባር ቈረጸ። ነዚ ሸቶ እዚ ንምብጻሕ፡ ኣብ ሰነ 1523 ብፈረንሳይኛ እተዳለወ ትርጉም ወንጌላት፡ ንእሽቶ ዓቐን ኣብ ዘለወን ክልተ ጥራዝ ኣሕተመ። ዋጋ እዚ ንእሽቶ ሕታም እዚ፡ ፍርቂ ዋጋ ናይቲ ተራ ሕታም ስለ ዝነበረ፡ ድኻታት ሰባት ሓደ ቕዳሕ መጽሓፍ ቅዱስ ኪረኽቡ ሓጊዙ እዩ።
እቶም ተራ ሰባት ቅልጡፍን ዜሐጕስን ምላሽ እዮም ሂቦም። ሰብኡት ኰኑ ኣንስቲ፡ ቃላት የሱስ ብቛንቋ ኣዴኦም ኬንብቡ ተሃንጥዮም ስለ ዝነበሩ፡ እተን ፈለማ እተሓትማ 1,200 ቅዳሕ ኣብ ውሽጢ ሒደት ኣዋርሕ ተወድኣ።
ምእንቲ መጽሓፍ ቅዱስ ትብዓት ዝመልኦ ኣቕዋም ምሓዝ
ለፈቭረ፡ ኣብ መእተዊ እተን ወንጌላት፡ ናብ ፈረንሳይኛ ዝተርጐመለን ምኽንያት ገሊጹ ኣሎ፣ እዚ ኸኣ እቶም “ተራ ኣባላት” እታ ቤተ ክርስትያን “ብዛዕባ ሓቅታት ወንጌል ልክዕ ከምቶም ብቛንቋ ላቲን ዘለዎም ርግጸኛታት ምእንቲ ኪዀኑ” እዩ። ለፈቭረ፡ ተራ ሰባት ነቲ መጽሓፍ ቅዱስ ዚምህሮ ምእንቲ ኺፈልጥዎ፡ ኪሕግዞም ዚደሊ ዝነበረ ስለምንታይ እዩ፧
ለፈቭረ፡ ትምህርቲ ሰብን ፍልስፍናን ንካቶሊካዊት ቤተ ክርስትያን ከም ዘበላሸዋ ኣጸቢቑ ይፈልጥ ነይሩ እዩ። (ማርቆስ 7:7፣ ቈሎሴ 2:8) “ሰባት ደጊም ብትምህርቲ ሰብ ምእንቲ ኸይጥበሩ፡” እቲ ወንጌል “መልእኽቱ ኸይተበላሸወ ኣብ መላእ ዓለም ዚእወጀሉ ግዜ ኸም ዝበጽሐ” ድማ ይኣምን ነበረ።
ለፈቭረ፡ መጽሓፍ ቅዱስ ናብ ፈረንሳይኛ ኸይትርጐም ዚቃወሙ ዝነበሩ ሰባት ንዘቕረብዎ ግጉይ መጐተ ንምቅላዕ እውን ጽዒሩ እዩ። “ንተራ ሰባት፡ ንወንጌላት ኣምላኽ ብቛንቋኦም ኪርእይዎን ኬንብብዎን እንተ ዘይፈቒዶምሎምሲ፡ ከመይ ገይሮም እዮም እሞ ነቲ የሱስ ክርስቶስ ዝኣዘዞ ትእዛዛት ምእንቲ ኺሕልዉ ኺምህርዎም ዚኽእሉ፧” ብምባል ንግብዝናኦም ኰነኖ።—ሮሜ 10:14።
ነዊሕ ከይጸንሑ፡ እቶም ሶርቦነ ኣብ ዚብሃል ዩኒቨርስቲ ፓሪስ ዝነበሩ ናይ ሃይማኖት ምሁራት ንለፈቭረ ስቕ ኬብልዎ ምፍታኖም እምበኣር ዜገርም ኣይኰነን። ኣብ ነሓሰ 1523፡ “ነታ ቤተ ክርስትያን ዚጐድእ እዩ” ብምባል፡ መጽሓፍ ቅዱስ ብቛንቋ እታ ሃገር ከይትርጐምን ብዛዕባኡ መግለጺታት ከይውሃብን ተቓወሙ። ንጉስ ፈረንሳ ዝነበረ ፍራንሲስ እቲ ቐዳማይ ጣልቃ እንተ ዘይኣቱ ነይሩ፡ ንለፈቭረ ኸም መናፍቕ ገይሮም ብምርኣይ ምዀነንዎ ነይሮም።
እቲ “ስቕተኛ” ተርጓሚ ዕዮኡ ዛዘመ
ለፈቭረ እቲ ብዛዕባ ዕዮኡ ዚግበር ዝነበረ ርሱን ክርክር፡ መጽሓፍ ቅዱስ ካብ ምትርጓም ኬጐናድቦ ኣይፈቐደን። ብ1524፡ ቅዱሳት ጽሑፋት ግሪኽኛ (ሓዲሽ ኪዳን ተባሂሉ ዚፍለጥ) ተርጒሙ ምስ ወድአ፡ እቶም ምእመናን “ብምሉእ ተወፋይነትን ዓሚቝ ስምዒትን” ምእንቲ ኺጽልዩ ትርጉም መጽሓፍ መዝሙር ብቛንቋ ፈረንሳይኛ ኣሕተመ።
ኣብ ሶርቦነ ዝነበሩ ናይ ሃይማኖት ምሁራት ንዕዮ ለፈቭረ ብደቂቕ ኪምርምሩ ግዜ ኣይወሰደሎምን። ነዊሕ ከይጸንሑ ኸኣ እቲ ለፈቭረ ዝተርጐሞ ቕዱሳት ጽሑፋት ግሪኽኛ ኣብ ቅድሚ ህዝቢ ኺነድድ ኣዘዙ፣ ንኻልእ ጽሑፋቱ ድማ “ንናይ ሉተር ትምህርቲ ኑፋቐ ዚድግፍ እዩ” ብምባል ኰነንዎ። እቶም ናይ ሃይማኖት ምሁራት ርእይቶኡ ኺገልጽ ምስ ጸውዕዎ፡ ለፈቭረ “ስቕ” ኪብል ብምምራጽ ናብ ስትራስበርግ ሃደመ። ኣብኡ ድማ ብስቱር መጽሓፍ ቅዱስ ምትርጓም ቀጸለ። ዋላ እኳ ገሊኦም ሰባት ንኣቕዋሙ ትብዓት ከም ዝጐደሎ ገይሮም እንተ ረኣይዎ፡ ንሱ ግና ነቶም ከም ‘ሉል’ ኪምሰል ንዚከኣል ክቡር ሓቅታት መጽሓፍ ቅዱስ ዘየማስውሉ ሰባት፡ እዚ እቲ ዝበለጸ ምላሽ ምዃኑ እዩ ዚኣምን ነይሩ።—ማቴዎስ 7:6።
ካብቲ ዝሃደመሉ እዋን ድሕሪ ሓደ ዓመት ኣቢሉ፡ ንጉስ ፍራንሲስ እቲ ቐዳማይ ንለፈቭረ ውልቃዊ መምህር እቲ ወዲ ኣርባዕተ ዓመት ዝነበረ ቻርለስ ወዱ ኪኸውን መዘዞ። እዚ መዝነት እዚ ድማ ንለፈቭረ መጽሓፍ ቅዱስ ተርጕሙ ኺውድእ ዜኽእሎ እኹል ግዜ ኺረክብ ሓገዞ። ብ1530 ድማ ብፍቓድ ሃጸይ ቻርለስ እቲ ሓምሻይ፡ ባዕሉ ዘዳለዎ ምሉእ ትርጉም መጽሓፍ ቅዱስ ካብ ፈረንሳ ወጻኢ፡ ማለት ኣብ ኣንትወርፕ፡ በልጅዩም ተሓትመ። *
ትምኒቱ ኣይሰመረሉን
ለፈቭረ ኣብ ምሉእ ህይወቱ፡ እታ ቤተ ክርስትያን ንስርዓታት ሰብ ሓዲጋ ናብቲ ንጹህ ፍልጠት ቅዱሳት ጽሑፋት ክትምለስ ተስፋ ይገብር ነበረ። “ነፍሲ ወከፍ ክርስትያን ንመጽሓፍ ቅዱስ ብብሕቱ ኼንብቦን ኪምሃሮን፡ ቅኑዕን ግዴታኡን ከም ዝዀነ” ብጽኑዕ ይኣምን ነበረ። መጽሓፍ ቅዱስ ኣብ ኢድ ኵሉ ሰብ ከም ዚበጽሕ ንምግባር ኣበርቲዑ ዝጸዓረ እውን በዚ ምኽንያት እዚ እዩ። ለፈቭረ፡ እታ ቤተ ክርስትያን ባዕላ ተሓድሶ ኽትገብር ዝነበሮ ትምኒት እኳ እንተ ዘይሰመረሉ፡ ንተራ ሰባት ቃል ኣምላኽ ኪፈልጡ ስለ ዝሓገዞም፡ እቲ ዝሓደጎ ውርሻ መወዳድርቲ ዘይብሉ እዩ።
^ ሕ.ጽ. 8 ፋይቭፎልድ ሳልተር፡ ሓሙሽተ ትርጉማት መጽሓፍ መዝሙር በብዓምዲ ፈላልያ እተቕርብ ኰይና፡ ነተን ቴትራግራማተን ዚብሃላ ንስም ኣምላኽ ዚውክላ ኣርባዕተ ፊደላት እብራይስጢ ዜጠቓልል መዓርጋት ኣምላኽ ዝሓዘ ሰሌዳ ኣለዋ።
^ ሕ.ጽ. 21 ድሕሪ ሓሙሽተ ዓመት፡ ብ1535 ኦሊቬታን ዝስሙ ተርጓሚ ፈረንሳይኛ፡ ኣብ በዅሪ ቛንቋታት እተመርኰሰ ናይ ርእሱ ትርጉም መጽሓፍ ቅዱስ ኣሕተመ። ንቕዱሳት ጽሑፋት ግሪኽኛ ኺትርጕም ከሎ ድማ ዝያዳ ኣብ ትርጉም ለፈቭረ ይምርኰስ ነበረ።
ብዝያዳ ፍለጥ
መጽሓፍ ቅዱስ ሓቂ ድዩ፧
ደራሲ መጽሓፍ ቅዱስ ኣምላኽ እንተ ዀይኑ፡ ካብ ኵሉ ኻልእ መጻሕፍቲ እተፈልየ መጽሓፍ ኪኸውን ኣለዎ


text:
ገበር | መጽሓፍ ቅዱስ ክትመሃር ትደሊዶ፧
ንዅሉ ዚኸውን ትምህርቲ መጽሓፍ ቅዱስ
ናይ የሆዋ መሰኻኽር በቲ ዚገብርዎ ህዝባዊ ዕዮ ስብከት እዮም ዚፍለጡ። እንተዀነ ግና፡ ብደረጃ ዓለምለኸ መጽሓፍ ቅዱስ ከም እንምህርከ ትፈልጥዶ፧
ብ2014 ኣብ 240 ሃገራት ዚርከቡ ልዕሊ 8,000,000 ናይ የሆዋ መሰኻኽር፡ ኣብ ነፍሲ ወከፍ ወርሒ ንኣስታት 9,500,000 ሰባት መጽሓፍ ቅዱስ ምሂሮም እዮም። * ብርግጽ፡ ቍጽሪ እቶም ምሳና ዀይኖም መጽሓፍ ቅዱስ ዚምሃሩ ሰባት፡ ካብቲ ኣብ ነፍሲ ወከፍ 140 ዝዀና ሃገራት ዘሎ ብዝሒ ህዝቢ ዚበልጽ እዩ።
ናይ የሆዋ መሰኻኽር ነዚ ትምህርታዊ ዕዮ ንምድጋፍ፡ ኣብ ነፍሲ ወከፍ ዓመት ዳርጋ ሓደ ቢልዮንን ፈረቓን ቅዳሓት መጽሓፍ ቅዱስን መጻሕፍትን መጽሔታትን ካልእ ንትምህርቲ መጽሓፍ ቅዱስ ዚሕግዝ ጽሑፋትን ብኣስታት 700 ቛንቋ ይሓትሙ እዮም። እዚ መዳርግቲ ዘይብሉ ብዝሒ ሕትመት፡ ሰባት ንመጽሓፍ ቅዱስ ብዝመረጽዎ ቛንቋ ንኺምሃሩ ኣጋጣሚ ኸፊቱሎም ኣሎ።
ብዛዕባ እቲ እንህቦ ትምህርቲ መጽሓፍ ቅዱስ ብተደጋጋሚ ንዚሕተት ሕቶታት ዚኸውን መልስታት
እቲ ዚውሃብ ትምህርቲ እንታይ እዩ፧
እተፈላለየ ኣርእስትታት መጽሓፍ ቅዱስ ንወስድ፡ ምስቲ ርእሰ ነገር ዚሰማማዕ ጥቕስታት መጽሓፍ ቅዱስ ድማ ንምርምር። ንኣብነት፡ መጽሓፍ ቅዱስ፡ ‘ኣምላኽ መን እዩ፧ እንታይ እዩ ዚመስል፧ ስም ኣለዎዶ፧ ኣበይ እዩ ዚነብር፧ ክንቀርቦኸ ንኽእል ዲና፧’ ንዚብል ሕቶታት መልሲ ይህበሉ እዩ። እቲ በዳሂ ዚገብሮ ግና ነዚ መልስታት እዚ፡ ኣብ መጽሓፍ ቅዱስ ኣበይ ክትረኽቦ ኸም እትኽእል እዩ።
ንሰባት መልሲ ሕቶታቶም ኪረኽቡ ንምሕጋዝ፡ ነታ 224 ገጽ ዘለዋ መጽሓፍ ቅዱስ ብሓቂ እንታይ እዩ ዚምህር፧ * ዘርእስታ መጽሓፍ ኢና እንጥቀም። እዛ መጽሓፍ እዚኣ፡ ሰባት ነቲ መሰረታዊ ትምህርትታት መጽሓፍ ቅዱስ ኪርድኦም ንምሕጋዝ እያ ተዳልያ። ብዛዕባ ኣምላኽን የሱስ ክርስቶስን ስቓይ ደቂ ሰብን ትንሳኤን ጸሎትን ዚገልጽ ትምህርትን ካልእ ከምኡ ዝኣመሰለ ርእሰ ነገራትን ዝሓቘፈት እያ።
እቲ ትምህርቲ ኣበይን መዓስን እዩ ኺውሃብ ዚከኣል፧
እቲ ትምህርቲ ኣብቲ ንዓኻ ዚጥዕመካ ግዜን ቦታን ኪውሃብ ይከኣል እዩ።
እቲ ትምህርቲ ኽንደይ እዩ ዚጸንሕ፧
ብዙሓት ሰባት መጽሓፍ ቅዱስ ንኺምሃሩ፡ ኣብ ነፍሲ ወከፍ ሰሙን ሓደ ሰዓት ዚኸውን ግዜ ይምድቡ እዮም። እቲ ትምህርቲ ዚጸንሓሉ ሰዓታት ግና ኪቕየር ይከኣል እዩ። ምስ መደብካ ንምስምማዕ ምትዕርራያት ክንገብር ንኽእል ኢና። ገሊኦም ኣብ ሰሙን ን10 ወይ 15 ደቒቕ ጥራይ እዮም ዚምሃሩ።
እቲ ትምህርቲ ኽንደይ እዩ ዚኽፈሎ፧
እቲ ትምህርትን እቲ ጽሑፋትን ብናጻ እዩ። እዚ ድማ ምስቲ፡ “ብናጻ ተቐቢልኩም ኢኹም እሞ፡ ብናጻ ሃቡ” ዚብል የሱስ ዝሃቦ መምርሒ ዚሰማማዕ እዩ።—ማቴዎስ 10:8።
እቲ ትምህርቲ ንኽንደይ ዚኣክል ግዜ እዩ ዚቕጽል፧
ክሳዕ ዝደለኻዮ እዋን ክትምሃር ትኽእል ኢኻ። እታ መጽሓፍ ቅዱስ ብሓቂ እንታይ እዩ ዚምህር፧ ዘርእስታ መጽሓፍ፡ 19 ትምህርቲ ዝሓዘት እያ። ካብቲ ኣብኡ ዚርከብ ትምህርትታት ንዝመረጽካዮ ኽፋል ወይ ንዅሉ ትምህርትታት፡ ኣብ ዝደለኻዮ ግዜ ኽትወስዶ ትኽእል ኢኻ።
ሓደ ኻብ ናይ የሆዋ መሰኻኽር ክኸውን የድልየኒ ድዩ፧
ኣይፋልን። ነፍሲ ወከፍ ሰብ ንእምነቱ ኺመርጽ መሰል ስለ ዘለዎ፣ ነዚ ኸነኽብረሉ ኸም ዘሎና ንፈልጥ ኢና። ይኹን እምበር፡ እቶም ብዛዕባ መጽሓፍ ቅዱስ መሰረታዊ ፍልጠት ዘጥረዩ ሰባት፡ ቅኑዕ ምርጫ ኺገብሩ ይኽእሉ እዮም።
ዝያዳ ሓበሬታ ኣበይ ክረክብ እኽእል፧
ኣብቲ jw.org ዚብሃል ወብ ሳይት፡ ብዛዕባ እምነትን ንጥፈታትን ናይ የሆዋ መሰኻኽር ቅኑዕ ሓበሬታ ኽትረክብ ትኽእል ኢኻ።
መጽሓፍ ቅዱስ ንኽምሃር ብኸመይ ክሓትት እኽእል፧
-
ኣብ ከባቢኻ ንዚርከቡ ናይ የሆዋ መሰኻኽር ክትሓትት ትኽእል ኢኻ።


text:
ግምቢ ዘብዐኛ (ሕታም መጽናዕቲ) ሓምለ 2016
እዛ ሕታም እዚኣ፡ ካብ 29 ነሓሰ ኽሳዕ 25 መስከረም 2016 ዚጽናዕ ዓንቀጻት መጽናዕቲ ዝሓዘት እያ።
ፈትዮም ይመጹ—ጋና
ናብቲ ዝያዳ ወንጌላውያን ዜድልዩሉ ቦታ ኸይዶም ኬልግሉ ዚመርጹ ኣስፋሕቲ ብዙሕ ብድሆታት ጥራይ ዘይኰነስ፡ ብዙሕ በረኸት እውን ይረኽቡ እዮም።
ስጋዊ ነገራት ዘይኰነስ፡ መንግስቲ ኣምላኽ ድለ
የሱስ ንስጋዊ ባህግታትና ስለምንታይ ክንቈጻጸሮ ኸም ዘሎና ገሊጹ።
ስለምንታይ ኢና ‘ኽንነቅሕ’ ዘሎና፧
እንተ ዘይተጠንቂቕና፡ ሰለስተ ኣሉታዊ ጽልዋ ንንቕሓትና ኼዳኽሞ ይኽእል እዩ።
“ኣይትፍራህ። ክረድኣካ እየ”
የሆዋ ብግዜ ጭንቂ እሙን ፈታዊ ምዃኑ ኣርእዩ እዩ።
ነቲ እተቐበልካዮ ጸጋ ኣምላኽ ኣማስወሉ
ዝዓበየ መግለጺ እቲ ኣምላኽ ንደቂ ሰብ ዝገበረሎም ጸጋኡ እንታይ እዩ፧
ብስራት ጸጋ ኣበስር
‘ብስራት መንግስቲ፡’ ጸጋ ኣምላኽ ዜጕልሕ ብኸመይ እዩ፧
ሕቶታት ካብ ኣንበብቲ
እቲ ኣብ ህዝቅኤል ምዕራፍ 37 ተጠቒሱ ዘሎ ኽልተ ዕንጨይቲ ብሓደ ምልጋቡ እንታይ ትርጉም ኣለዎ፧


text:
Eritrean Embassy, South Africa: ጸብጻብ ሰሚናር ኣምባሳደር ሳልሕ ዑመር ንኤርትራውያን ነበርቲ ኣንጎላ
ሰሚናር ኣምባሳደር ሳልሕ ዑመር ንኤርትራውያን ነበርቲ ኣንጎላ
ብዕለት 22 ጥሪ 2016፣ ኣምባሳደር ሃገረ ኤርትራ ኣብ ደቡብ ኣፍሪቃን ሃገራት ዞባ ደቡባዊ ኣፍሪቃን ኣቶ ሳልሕ ዑመር፣ ብመንግስቲ ኤርትራ ብዝተዋህበ መምርሒ መሰረት፣ ናብ ኣንጎላ ብምንቅስቓስ ንኩነታት ናይቶም ኣብ ኣንጎላ ዝነብሩ ኤርትራውያን ንምክትታልን ብሰንክ’ቲ ኣብ ዝሓለፈ ወርሒ ኣብ ኣንጎላ ዝተራእየ ሃንደበታዊ ለበዳ ሕማም Yellow Feverን ሳዕቤናቱን ብቐረባ ንምክትታልን ንምጽናዕን፣ ምስ ዝምልከቶም ኣካላት ሚኒስትሪ ጥዕናን ወጻኢ ጉዳያትን ካልኦትን ርክባትን ንምክያድን ዝዓለመ ምብጻሕ ፈጺሙን፣ ብዕለት 23 ጥሪ 2016 ድማ፣ ንኤርትራውያን ነበርቲ ኣንጎላ ሰሚናር ኣካዪዱን።
ኣብቲ ንኤርትራውያን ነበርቲ ኣንጎላ ዘቕረቦ ሰሚናር፣ ኣምባሳደር ሳልሕ ዑመር፣ መንግስትን ኤምባሲ ኤርትራ ኣብ ደቡብ ኣፍሪቃን ነቲ ኣብ ዝሓለፈ ወርሒ ዝተራእየ ለበዳዊ ሕማም Yellow Feverን ሳዕቤናቱን ብቐረባ ክከታተልዎ ከምዝጸንሑን፣ ዕላማ ዑደቱ ድማ ብመንግስቲ ኤርትራ ተመዚዙ፣ ንኩነታት ኤርትራውያን ኣብ ኣንጎላ ብቐረባ ንምክትታልን ኣብ ምግታእ እቲ ለበዳን ኣብ ምእላዩን ኣድላዪ ስጉምቲ ንምውሳድ፣ ምስ ዝምልከቶም ኣካላት መንግስቲ ኣንጎላ፣ ሚኒስተር ጥዕና ኣንጎላን ቀዋሚ ጸሓፊ ሚ/ጉዳያት ወጻኢ ኣንጎላን፣ ከምኡ’ውን ሰበ-ስልጣን ትካል ው.ጥ.ዓ. WHO ካልኦትን ርክባት ምክያዱን ንኣኼበኛ ኣብሪሁ። ብዛዕባ’ቲ ሕማም ክገብርዎ ዝግባእ ጥንቃቐታት ድሕሪ ምዝኽኻር፣ ክኽተቡን፣ ከም ረስኒ፣ ሕማም ርእሲ፣ ቅርጥማት፣ ምዕጻው ሸውሃትን ተምላስን ዝኣመሰሉ ምልክታት ምስ ዘርእዩ፣ ተቐላጢፎም ናብ ሕክምና ከኸዱ ከም ዘለዎምን ኣተሓሳሲቡ። ብድሕር’ዚ ኣምባሳደር ሳልሕ፣ ኣብቲ ለበዳዊ ሕማም ዝተራእየሉ እዋን፣ ብኤርትራውያንን ብማሕበረ-ኮምን ዝተራእየ ብኣብነት ዝጥቀስ ቅልጡፍ ምውህሃድን ምትሕግጋዝን ብምምስጋን፣ ኣብ ቀጻሊ እዋናት ድማ ውዳቤ፣ ምውህሃድን ጥርናፈን ብምሕያል ብዝለዓለ ናህሪ ንኽቕጽልዎ ተላቢዩ። ብተወሳኺ ኣምባሳደር ሳልሕ ንተሳተፍቲ፣ ብወገን ኤምባሲ ኤርትራ ነቲ ኩነታት ብቐጻልን ብቐረባን ከም ዝከታተሎን፣ ምስ ዝምልከቶም ኣካላት እናተራኸበ ኣድላዪ ስጉምታት ክወስድ ምዃኑን ኣረጋጊጹሎም።
ቀጺሉ ኣምባሳደር ሳልሕ ዑመር፣ መርማሪት ኮሚሽን ው.ሕ ሃገራት ግህሰት ሰብኣዊ መሰላት ኣብ ኤርትራ ብዝብል ሽፋን መጥቃዕቲ ኣብ ልዕሊ ኤርትራን ህዝባን ዘቕረቦ መሰረት-ኣልቦ ክስን ጸለመን ኣመልኪቱ፣ ነቲ ኮሚሽን ዘቕረቦ ኣብ ሓሶትን ፈጠራን ዝተመርኮሰ ክስታት፣ ብትርን ብሃገራዊ ኒሕን መትከልን ብምቅዋም፣ ህዝቢ ቅኑዕ፣ ውድዓውን እዋናውን ምስክርነት ዝሓዘ መልእኽታት ብኢ-መይልን ብቡስጣን ብምልኣኽ ንምፍሻሉን ንምቅልዑን ዝገበሮ ወፍሪ ዕዉትን ኣዕጋብን ምንባሩ ኣብሪሁ። ብፍላይ ኤርትራውያን ነበርቲ ኣንጎላ፣ ኣብዚ ሃገራዊ ናይ ንጡፍ መኸተ ወፍሪ፣ ንዘለዎም ብድሆታት፣ ጻዕቂ ስራሕ፣ ናይ ፋሕ ዝበለ መነባብሮን ዝርግሐን ጸገማት፣ ድሉው ቀረብ (Acess) ናይ ኢንተርነት ዘይምህላውን ርሕቀትን፣ ወዘተ ሰጊሮም፣ እቲ ካብኦም ትጽቢት ዝግበረሉ ኣበርክቶ ምግባሮም ዕዉትን ዝነኣድን ምዃኑ ኣረጋጊጹሎም። ንቐጻሊ ድማ ብተጻባእቲ ኤርትራ ንዝዋፈሩ ናይ ጸለመ፣ ዕንወትን ምድኻምን መደባት ብኣጋ ብምልላይ፣ ብጽንዓትን ንጥፈትን ንምምካት ብዝለዓለ ውዳቤ፣ ናህርን ተዓጻጻፍነትን ክሰርሑ ለበዋ ኣቕሪቡ። ኣተሓሒዙ ኣብ ግንቦት 24 2016 ኣብ ዝበዓል ጽንብል መበል 25 ብሩራዊ ኢዮቤልዩ ናጽነት ኤርትራ ናብ ሃገርና ብምኻድ ኣብቲ ጽንብል ምስትፍ ኣገዳስነቱ ብምሕባር፡ ኣብ ዘዘለዉዎ ሃገር’ውን በቲ ዝግብኦ ድምቀትን ዕብየትን ንምጽንባል፡ ኩሉ ዘድሊ ምቅርራባትን ጎስጓሳትን ንኽጅመር ኣተሓሳሲቡ።
ኣስዒቡ ኣምባሳደር ሳልሕ፣ ንህሉው ኩነታት ሃገር፣ ብፍላይ ከኣ ንኣኼባ ካቢኔ ሚኒስተራትን ምቕያር ወረቐታዊ ባጤራ ናቕፋን ኣመልኪቱ ሰፊሕን እዋናውን መግለጺ ኣቕሪቡ። ሚኒስተራት ናይ 2015 ዓ.ም መደባት መንግስቲ፣ ደቂቕን ዝርዝራውን ገምጋም ድሕሪ ምክያድ፣ ናይ 2016 ዓ.ምን ኪኖኡን ዘሎ ውጥን ስራሕ ምውጽኡን፣ ብካቢኔ ሚኒስተራት ፍሉይ ኣተኩሮ ዝተገብረሉ፣ ንዓቕሚ ሰብ ኤርትራ ብግቡእ ብምግምጋም፣ ኣብ ኣመዳድባ ጽጹይ መጽናዕቲ ብምክያድ፣ ሰባት ብሞያኦም ኣብ ዘድምዑሉ ቦታ ምምዳብ ቀዳምነት ከምዝወሃቦን ከምኡ’ውን ጉዳይ ውሕስነት መግብን ባጀትን ምትዕርራይ ደሞዝን ካልእን ምንባሩ ጠቒሱ።
ንምቕያር ወረቐታዊ ባጤራ ናቕፋ ኣመልኪቱ ኣምባሳደር ሳልሕ፣ ምቕያር ባጤራ ዓቢ ወጻኢታት ዝሓትት፣ ኣገዳስን እዋናውን ሕቶ ምዃኑ ድሕሪ ምሕባር፣ ነዚ ምቕያር ዝደረኹ ውድዓውያን ምኽንያታት ብዝርዝር ኣብሪሁ። ገለ ካብኦም ክብሪ ወይ ናይ ምግዛእ ዓቕሚ ናይ ዝጸንሐ ባጤራ ኣዝዩ ታሕቲ ምውራዱ፣ ዘይሕጋዊ ንግዲ (ሓዋላ) ብምስፍሕፍሑ፣ ናይ ምትምያን ሓደጋታትን፣ ናይ ባንክ ኣገባባትና፣ (Banking System); ድሒሩ ምጽንሑን፣ ክመሓየሽን ክሕይልን ስለዘለዎን፣ መንግስታዊ ናይ ምቁጽጻር ዓቕሚ ብምዕባይ፣ ቁጠባዊ ዕቤትን ምትዕርራይን ብምግባር ንቑጠባ ኤርትራ ንምሕያልን ንምውንጫፍን ዝዓለመ ምንባሩ ድሕሪ ምግላጽ መድረኽ ንርእይቶን ሕቶን ከፊቱዎ።
ተሳተፍቲ ሰሚናር ብኣምባሳደር ሳልሕ ብዝተዋህቦም መግለጺ ዕግበት ከም ዝተሰምዖምን፣ ኣምባሳደር ሳልሕ ድሕር’ቲ ዘጋጠመ ለበዳ፣ ንኩነታት ኤርትራውያን ዜጋታት ነበርቲ ኣንጎላ ብቐረባ ንምክትታልን ንምዕዛብን፣ ከምኡ’ውን ንምግታኡን ንምቁጽጻሩን ኣድላዪ ስጉምታት ንምድህሳስን ቀልጢፉ ናብ ኣንጎላ ምምጽኡ፣ መርኣያ ናይቲ መንግስቲ ኤርትራ ኣብ ዜጋታቱ ዘለዎ ኣኽብሮትን ተገዳስነትን ብምዃኑ ሓጎሶም ገሊጾም። ኣብ ምሕያልን ምጉስጓስን ማሕበረ-ኮም ኤርትራ ኣብ ኣንጎላ ብዓቢኡ፣ እቲ ዕማም ናይ ዜጋታት’ኳ እንተኾነ፣ ከምዚ ሕጂ ኣብ ምምእዛንን ምክትታልን ኩነታት ህዝቢ፣ ኤምባሲ ተርኡ ዓቢ ስለዝኾነ ብቐጻሊ ክመላለሰናን ክበጽሓናን ከጎሳጉስን ጽቡቕ ኢዩ፣ ዝብሉ ርእይቶታት ኣቕሪቦም።
ኣምባሳደር ሳልሕ ብተሳተፍቲ ኣኼባ ንዝቐረቡ ሕቶታት መሊሱን ንርእይቶታት ሰሚዑን።
ኣብ መወዳእታ፣ ዘጋጠመ ናይ ሕማምን ሞትን ሓደጋ፣ ጠንቁ ብሰንኪ ትሑት ኣፍልጦን ግቡእ ሓበሬታ ዘይምህላውን፣ ናይ Yellow Fever ክታበት ከይወሰድካ ናይ ክታበት ወረቐት ኣስሪሕካ ብምምጻእ ንህይወትካ ከም ኣብ ዋጋ-ዕዳጋ ምእታው ስለዝቑጸር ንክኽተቡ ደጊሙ ተላቢዩ። ንኹሎም ኤርትራውያን ነበርቲ ኣንጎላ፣ ኣንጻር ህዝብን መንግስትን ኤርትራ ንዝቐንዑ ተጻብኦታት ኣብ ምምካት ንዘካይድዎ ቃልሲ ክብ ከብሉ ብምጽዋዕ ንጽንብል መበል 25 ዓመት ብሩራዊ ኢዪበልዩ ምቅርራባት ክጅመርን ክጻፈፍን ብምዝኽኻር ኣኼባኡ ዛዚሙ።
ብተወሳኺ ብዕለት 27 ጥሪ 2016 ኣምባሳደር ሳልሕ ዑመር ምስ ኣካያዲት ኣካል ማሕበረ-ኮም ኤርትራውያን ምስ ኮሚቴ ምትሕግጋዝን ተራኺቡ፣ ኣብ ውዳበን ጎስጓስን ክጻወቱዎ ዝግባእ ኣገባብን ተራን ብዝርዝር ብምብራህ፣ ንዝስከምዎ ሓላፍነት ብዕቱብ ከተግብሩን፣ ኣብ ኣንጎላ ካብ ከተማ ሉዋንዳ ወጻኢ ናይ ዝነብሩ ኤርትራውያን ብዝሕን ዝተዋፈሩሉ ሞያን ከጽንዑን ናይ ዘጋጥም ዘሎ ቁጠባዊ ቅልውላው ሳዕቤን ተረዲኦም፣ ብዝተሓተ ደረጃ ዓቕሚ እውን ይኹን ናይ ምውህላል ባህሊ ከሐይሉን፣ ርእሰ-ማሎም ኣብ ሃገሮም ከውፍሩን፣ ኣብ ባንክታት ኤርትራ ናይ ተጠራቓሚ ሕሳብ ክኸፍቱን ከዋህልሉን ኣዘኻኺሩ።
ዓወት ንሓፋሽ!


text:
የሆዋ ብኸመይ እዩ ዜፍቅረና፧
“ኣቦ ኸመይ ዝበለ ፍቕሪ ኸም ዝሃበና እሞ ርኣዩ።”—1 ዮሃ. 3:1።
መዝሙር፦ 51, 13
1. ሃዋርያ ዮሃንስ ንክርስትያናት እንታይ ኪሓስቡ እዩ ተማሕጺንዎም፧ ስለምንታይከ፧
ሃዋርያ ዮሃንስ ኣብ 1 ዮሃንስ 3:1 ዝጸሓፎ ቓላት ብሓቂ ብዕምቈት ከነስተንትነሉ ዚግብኣና እዩ። ዮሃንስ፡ “ኣቦ ኸመይ ዝበለ ፍቕሪ ኸም ዝሃበና እሞ ርኣዩ” ኺብል ከሎ፡ ክርስትያናት ብዛዕባ ባህርይን ዕቤትን እቲ ኣምላኽ ንዓታቶም ዘለዎ ፍቕሪ ኺሓስቡን ኣምላኽ ብኸመይ ከም ዘፍቀሮም ኬስተንትኑን እዩ ዚምሕጸኖም ነይሩ። በዚ ኸምዚ ፍቕሪ የሆዋ ምስ እንርዳእ፡ ንዕኡ ዓሚቝ ፍቕሪ ይህልወና፣ ነቲ ምስኡ ዘሎና ርክብ ድማ የደልድል።
2. ገሊኦም፡ ኣምላኽ ከም ዜፍቅሮም ምርዳእ ዚኸብዶም ስለምንታይ እዩ፧
2 ንገሊኦም ግና፡ ‘ኣምላኽ ንደቂ ሰብ የፍቅሮም እዩ’ ዚብል ሓሳብ ሓድሽ እዩ ዚዀኖም። ንኣምላኽ ክትፈርሆን ክትእዘዞን ከም ዘሎካ ጥራይ ገይሮም እዮም ዚሓስቡ። ወይ ከኣ፡ ብሰንኪ ገሊኡ ሱር ዝሰደደ ግጉይ ትምህርትታት፡ ኣምላኽ ዘየፍቅርን ዘይፍቀርን ኰይኑ እዩ ዚስምዖም። በቲ ኻልእ ሸነኽ ግና፡ ኣምላኽ ብዘይ ቅድመ ዅነት ከም ዜፍቅር፡ እቲ ዝገበርዎ ወይ ዘይገበርዎ ነገር ብዘየገድስ እውን፡ ከም ዜፍቅሮም ዚኣምኑ ሰባት ኣለዉ። መጽሓፍ ቅዱስ ከተጽንዕ ከለኻ፡ ፍቕሪ ዝዓበየት ባህርይ የሆዋ ምዃናን ንወዱ ኣብ ክንዳና በጃ ገይሩ ኺህብ ከም ዝደረኸቶን ተማሂርካ ኢኻ። (ዮሃ. 3:16፣ 1 ዮሃ. 4:8) ኰይኑ ግና፡ ኣተዓባብያኻ ነቲ ኣምላኽ ንዓኻ ብዛዕባ ዘለዎ ፍቕሪ ዚስምዓካ ስምዒት ጸልይዎ ኪኸውን ይኽእል እዩ።
3. ነቲ ኣምላኽ ንዓና ዘለዎ ፍቕሪ ኽንርድኦ ዚሕግዘና እንታይ መሰረታዊ ሓቂ እዩ፧
3 የሆዋ ብኸመይ እዩ ዜፍቅረና፧ መልሲ እዛ ሕቶ እዚኣ ንምርካብ፡ ነቲ ኣብ መንጎ ኣምላኽን ኣብ መንጎናን ዘሎ መሰረታዊ ርክብ ክንርድኦ ኣሎና። የሆዋ ፈጣሪ ዅሎም ደቂ ሰብ እዩ። (መዝሙር 100:3-5 ኣንብብ።) ስለዚ ኸኣ እዩ፡ መጽሓፍ ቅዱስ ንኣዳም፡ “ወዲ ኣምላኽ” ዚብሎ፣ የሱስ ከኣ ንሰዓብቱ፡ “ኣብ ሰማያት እትነብር ኣቦና” ኢሎም ኪጽውዕዎ ምሂርዎም እዩ። (ሉቃ. 3:38፣ ማቴ. 6:9) የሆዋ ወሃብ ህይወትና ስለ ዝዀነ፡ ኣቦና እዩ፣ እቲ ኣብ መንጎኡን ኣብ መንጎናን ዘሎ ርክብ ድማ፡ ከምቲ ኣብ መንጎ ኣቦን ውሉዳቱን ዘሎ ርክብ እዩ። ብሓጺሩ፡ የሆዋ ኸምቲ ሓደ ውፉይ ኣቦ ንውሉዳቱ ዜፍቅሮም ገይሩ የፍቅረና እዩ።
4. (ሀ) የሆዋ ኻብ ሰብኣውያን ኣቦታት እተፈልየ ዝዀነ ብኸመይ እዩ፧ (ለ) ኣብዛ ዓንቀጽ እዚኣን ኣብታ እትቕጽልን እንታይ ክንመሃር ኢና፧
4 ሰብኣውያን ኣቦታት፡ ዘይፍጹማት እዮም። ዝገበሩ እንተ ገበሩ፡ ነቲ የሆዋ ኣባታዊ ፍቕሩ ዜርእየሉ መገዲ ምሉእ ብምሉእ ኬንጸባርቕዎ ኣይክእሉን እዮም። ገሊኦም ሰባት፡ ኣተዓባብያኦም ዓሚቝ ስምዒታውን ስነ ኣእምሮኣውን በሰላ ስለ ዝሓደገሎም፡ ብዛዕባ ስድራ ቤቶም ሕማቕ ተዘክሮ እዩ ዘለዎም። እዚ ኸኣ ዜሳቕን ኣዝዩ ዜሕዝንን እዩ። የሆዋ ግና ከምኡ ዓይነት ኣቦ ኣይኰነን። (መዝ. 27:10) የሆዋ ብኸመይ ከም ዜፍቅረናን ከም ዚሓልየልናን ምፍላጥና ድማ፡ ናብኡ ንኽንቀርብ ኪሕግዘና ይኽእል እዩ። (ያእ. 4:8) ኣብዛ ዓንቀጽ እዚኣ፡ የሆዋ ንዓና ዘላቶ ፍቕሪ ዜርእየሉ ኣርባዕተ መገዲ ኽንርኢ ኢና። ኣብታ እትቕጽል ዓንቀጽ ከኣ፡ ንዕኡ ዘሎና ፍቕሪ ኸነርኢ እንኽእለሉ ኣርባዕተ መገዲ ኽንርኢ ኢና።
የሆዋ፡ ፈቃር ኣላዪና እዩ
5. ሃዋርያ ጳውሎስ ንሰብ ኣቴና ብዛዕባ ኣምላኽ እንታይ እዩ ኢልዎም፧
5 ሃዋርያ ጳውሎስ ኣብ ኣቴና፡ ግሪኽ ከሎ፡ እታ ኸተማ ብጣኦታት ኣማልኽቲ ኸም ዝመልአት ኣስተብሃለ፣ እቶም ህዝቢ ኸኣ እቶም ኣማልኽቲ ህይወትን ንህይወት ዜድሊ ነገራትን ከም ዝሃብዎም ይኣምኑ ነበሩ። ጳውሎስ ድማ፡ “እቲ ዓለምን ኣብኣ ዘሎን ዝገበረ ኣምላኽ፡ . . ንሱ ንዅሉ፡ ህይወትን ትንፋስን ኵሉ ነገርን ዚህብ ስለ ዝዀነ . . . ብእኡ ኢና እንነብርን እንወሳወስን፡ ብእኡ እውን ኢና ዘሎና” ኺብል ተደረኸ። (ግብ. 17:24, 25, 28) እወ፡ የሆዋ ብፍቕሪ ተደሪኹ፡ ብህይወት ክንነብር ዜድልየና ዘበለ “ዅሉ ነገር” ሂቡና እዩ። እዚ ቐሊል መግለጺ እዚ ሒዝዎ ዘሎ ሓሳብ እሞ ሕስብ ኣብለሉ።
6. ምድሪ ነቲ ኣምላኽ ንዓና ዘለዎ ፍቕሪ እተንጸባርቕ ብኸመይ እያ፧ (ኣብ ገጽ 18 ዘላ ስእሊ ርአ።)
6 ብዛዕባ እዛ የሆዋ ‘ንደቂ ሰብ ዝሃቦም’ ምድሪ እሞ ሕሰብ። (መዝ. 115:15, 16) ተመራመርቲ ስነ ፍልጠት፡ ንምድርና ዚመስላ ፕላነታት ኪረኽቡ ብዙሕ ገንዘብ ኣውጺኦም ንጠፈር ዳህሲሶምዎ እዮም። ኣማእታት ፕላነታት እኳ እንተ ረኸቡ፡ ሰብ ኪነብረሉ ዜኽእል ሚዛኑ ዝሓለወ ዅነታት ዘማልአት ከም ምድሪ ዝበለት ሓንቲ ፕላነት እኳ ኺረኽቡ ኣይከኣሉን። ካብ ኵሉ ፍጥረት ኣምላኽ፡ ምድሪ ፍልይቲ እያ። ሕስብ እሞ ኣብሎ! ኣብ ጋላክሲ ሊሐን ኣብ ካልእ ጋላክሲታትን ማእለያ ዘይብለን ፕላነታት እኳ እንተ ኣለዋ፡ የሆዋ ንምድርና ጥራይ እዩ ኺንበረላ እትከኣልን ምሽእትን ጽብቕትን ንዅሎም ሰብኣውያን ፍጥረታቱ እተዕቍብን መንበሪት ገይሩ ዝፈጠራ። (ኢሳ. 45:18) እዚ ኸኣ፡ የሆዋ ኽሳዕ ክንደይ ከም ዜፍቅረና የርኢ።—እዮብ 38:4, 7፣ መዝሙር 8:3-5 ኣንብብ።
7. ኣፈጣጥራና የሆዋ ኸም ዜፍቅረና ዜርኢ ብኸመይ እዩ፧
7 የሆዋ እተደንቕ መንበሪት እኳ እንተ ፈጠረልና፡ ሕጉሳትን ዕጉባትን ክንከውን ግና ካብ ስጋዊ ነገራት ንላዕሊ ኸም ዜድልየና ይፈልጥ እዩ። ሓደ ውሉድ ወለዱ ኸም ዜፍቅርዎን ከም ዜቕልብሉን እንተ ኣስተውዒሉ፡ ናይ ሓቂ ቕሳነት ይስምዖ እዩ። የሆዋ ንደቂ ሰብ፡ ፍቕሩን ሓልዮቱን ኣስተውዒሎም ምላሽ ኪህቡ ዜኽእሎም መንፈሳዊ ኽእለት ሂቡ ብመልክዑ ፈጢርዎም እዩ። (ዘፍ. 1:27) የሱስ እውን፡ “መንፈሳውነት ዚሃርፉ . . . ሕጉሳት እዮም” ኢሉ እዩ። (ማቴ. 5:3) የሆዋ ፈቃር ኣቦ ስለ ዝዀነ፡ ‘ክንሕጐስ ኢሉ ዅሉ ስጋውን መንፈሳውን ነገራት ኣብዚሑ ሂቡና’ እዩ።—1 ጢሞ. 6:17፣ መዝ. 145:16።
የሆዋ ብፍቕሪ ተደሪኹ ሓቂ ይምህረና
8. “ኣምላኽ ሓቂ” ፍቕሪ ኺህበና ዚኽእል ስለምንታይ እዩ፧
8 ኣቦታት ንደቆም ስለ ዜፍቅርዎም፡ ከይታለሉ ወይ ከይዕሸዉ ኺሕልውዎም ይጽዕሩ እዮም። ይኹን እምበር፡ ብዙሓት ወለዲ ነቲ ኣብ ቃል ኣምላኽ ዚርከብ ስርዓታት ዕሽሽ ስለ ዚብልዎ፡ ንደቆም ግቡእ መምርሒ ኺህብዎም ኣይከኣሉን። እዚ ኸኣ፡ ምድንጋርን ጓህን ኣስዒቡ እዩ። (ምሳ. 14:12) የሆዋ ግና፡ “ኣምላኽ ሓቂ” እዩ። (መዝ. 31:5) ንደቁ ስለ ዜፍቅሮም፡ ኣብ ኵሉ መዳያት ህይወቶም፡ ብፍላይ ከኣ ኣብ ኣምልኾኦም ምእንቲ ኺመርሖም ብርሃን ሓቂ ኼብርሃሎም ባህ ይብሎ እዩ። (መዝሙር 43:3 ኣንብብ።) የሆዋ እንታይ ሓቂ እዩ ኣብሪሁ፧ እዚኸ ኸም ዜፍቅረና ዜርኢ ብኸመይ እዩ፧
9, 10. የሆዋ፡ (ሀ) ብዛዕባ ገዛእ ርእሱ (ለ) ብዛዕባና፡ ሓቂ ብምግላጽ ከም ዜፍቅረና ዘርኣየ ብኸመይ እዩ፧
9 ቅድሚ ዅሉ፡ የሆዋ ብዛዕባ ገዛእ ርእሱ ሓቂ ገሊጹ እዩ። ነቲ ኣብ መጽሓፍ ቅዱስ ካብ ካልእ ስም ንላዕሊ ብብዝሒ ዚርከብ ናይ ብሕቲ ስሙ ገሊጹልና እዩ። በዚ ኸምዚ ቐሪቡናን ክንፈልጦ ፈቒዱልናን እዩ። (ያእ. 4:8) የሆዋ ባህርያቱ፡ ማለት እንታይ ዓይነት ኣምላኽ ከም ዝዀነ እውን ገሊጹልና እዩ። በቲ ዚርአ ዩኒቨርስ ኣቢሉ ሓይሉን ጥበቡን፡ ብቕዱሳት ጽሑፋት ኣቢሉ ድማ ፍትሑን ብፍላይ ደረት ኣልቦ ፍቕሩን ገሊጹልና እዩ። (ሮሜ 1:20) ንሱ ሓያልን ጥበበኛን ጥራይ ዘይኰነስ፡ ፍትሓውን ፈቃርን ኣቦ እዩ፣ ደቁ ምስኡ ናይ ቀረባ ርክብ ብቐሊሉ ኸም ዚምስርቱ ድማ ይገብር።
10 የሆዋ ንጥቕምና ኢሉ ብዛዕባና፡ ማለት ብዛዕባ እቲ ኣብ ዕላማኡ ዘሎና ቦታ ዚምልከት ሓቂ ገሊጹልና ኣሎ። እዚ ኸኣ፡ ኣብ ሰላምን ስርዓትን እቲ ንዅሎም ፍጥረታቱ ዚጥርንፍ ስድራ ቤቱ ኣበርክቶ ይገብር እዩ። ደቂ ሰብ ካብ ኣምላኽ ተፈልዮም ብርእሶም ናይ ምውሳን መሰል ተዋሂብዎም ከም ዘይተፈጥሩ፡ ነዚ መሰረታዊ ሓቂ እዚ ዕሽሽ ምባል ከኣ ሕማቕ ሳዕቤን ከም ዘለዎ ኻብ መጽሓፍ ቅዱስ ተማሂርና ኢና። (ኤር. 10:23) እዚ ኸኣ፡ ንድሕንነትና ኣዝዩ ኣገዳሲ እዩ። ሰላምን ስኒትን ኪህልወና ዚኽእል፡ ንስልጣን ኣምላኽ ምስ እንቕበል ጥራይ እዩ። የሆዋ ነዚ ሓቂ እዚ ምግላጹ፡ ክሳዕ ክንደይ ፈቃር ምዃኑ ዜርኢ እዩ።
11. ኣየናይ የሆዋ ዘተስፈዎ ተስፋ እዩ ኸም ዜፍቅረናን ከም ዚሓልየልናን ዜርኢ፧
11 ሓደ ፈቃር ኣቦ፡ ደቁ ናይ ሓቅን ትርጉም ዘለዎን ህይወት ኪህልዎም ስለ ዚደሊ፡ ብዛዕባ መጻኢኦም ይጭነቕ እዩ። እቲ ዜሕዝን ግና፡ መብዛሕትኦም ሰባት ብዛዕባ መጻኢ ዚፈልጥዎ የብሎምን፡ ወይ ከኣ ምሉእ ህይወቶም ነባሪ ጥቕምታት ንዘይረኽቡሉ ሸቶታት ኣብ ምስዓብ እዮም ዜሕልፍዎ። (መዝ. 90:10) ንሕና ግና፡ ውሉዳት ኣምላኽ ከም ምዃንና መጠን፡ የሆዋ ዜደንቕ መጻኢ ስለ ዘተስፈወና፡ ብሓቂ ኸም እንፍቀር ኰይኑ ይስምዓና እዩ። እዚ ኸኣ፡ ህይወትና ናይ ሓቂ ትርጉምን ዕላማን ከም ዚህልዋ ይገብር።
የሆዋ ንደቁ ይመክርን ይግስጽን
12. የሆዋ ንቃየልን ንባሩኽን ምምካሩ፡ ከም ዜፍቅሮምን ከም ዚሓልየሎምን ዜርኢ ብኸመይ እዩ፧
12 “ስለምንታይ ኰሬኻ፧ ስለምንታይከ ገጽካ ጸለመ፧ ጽቡቕ እንተ ትገብርሲ፡ ገጽካዶ ትኽ ኣይምበለን፧ . . . [ንሓጢኣት] ክትገዝኣ ይግብኣካ።” (ዘፍ. 4:6, 7) እዚ እዋናውን ጽቡቕን ምኽሪ እዩ ነይሩ። ቃየል ሓደገኛ መገዲ ይስዕብ ከም ዘሎ ንጹር ምስ ኰነ፡ የሆዋ ኣጠንቂቕዎ ነበረ። እቲ ዜሕዝን ግና፡ ቃየል ነቲ ምኽሪ ስለ ዘየቕለበሉ፡ ሳዕቤኑ ዓጸደ። (ዘፍ. 4:11-13) እቲ ጸሓፊ ኤርምያስ ዝነበረ ባሩኽ ምስ ደኸመን ምስ ተሓለለን እውን፡ ቀንዲ ምንጪ ጸገሙ ምእንቲ ኺርኣዮ የሆዋ ምኽሪ ሂብዎ እዩ። ባሩኽ ከም ቃየል ዘይኰነስ፡ ምኽሪ የሆዋ ስለ እተቐበለ፡ ህይወቱ ደሓነት።—ኤር. 45:2-5።
13. የሆዋ እሙናቱ ኺፍተኑ ዚፈቅድ ስለምንታይ እዩ፧
13 ጳውሎስ፡ “የሆዋሲ ነቲ ዜፍቅሮ እዩ ዚግስጾ፣ ነቲ ኸም ውሉዱ ዚቕበሎ ዘበለ እውን ይገርፎ እዩ” ኢሉ ጸሓፈ። (እብ. 12:6) ተግሳጽ ግና፡ መቕጻዕቲ ጥራይ ኣይኰነን። ብእተፈላለየ መገዲ ኺውሃብ ይከኣል እዩ። ኣብ መጽሓፍ ቅዱስ፡ ብዛዕባ እቶም ተግሳጽን ስልጠናን ዜጠቓልል ከቢድ ፈተናታት ዝሓለፉ እሙናት ኣገልገልቲ ብዙሕ ኣብነታት ንረክብ ኢና። ብዛዕባ ዮሴፍን ሙሴን ዳዊትን እስከ ሕሰብ። እቲ ብዛዕባ ህይወቶም ዚገልጽ ጸብጻባት፡ ገለ ኻብቲ ኣብ መጽሓፍ ቅዱስ ብዝርዝርን ብንጹር መገዲ እተገልጸ ጸብጻባት እዩ። የሆዋ ኣብ ፈተናታቶም ብኸመይ ምሳታቶም ከም ዝነበረን ከመይ ገይሩ ብልዑል መገዲ ኸም እተጠቕመሎምን ከነንብብ ከለና፡ የሆዋ ንኣገልገልቱ ኸም ዜፍቅሮምን ከም ዚሓልየሎምን ዝያዳ ይስምዓና።—ምሳሌ 3:11, 12 ኣንብብ።
14. የሆዋ ኺግስጸና ኸሎ፡ ፍቕሩ ኸነስተውዕል እንኽእል ብኸመይ ኢና፧
14 ተግሳጽ የሆዋ ነቲ ኻልእ መዳይ ፍቕሩ ኽንርኢ ይሕግዘና እዩ። የሆዋ ነቶም እተጋገዩ ምስ ገሰጾም፡ ንሳቶም ከኣ ሰሚዖም ምስ ተነስሑ፡ “ኣዝዩ ይቕረ ይብል” እዩ። (ኢሳ. 55:7) እዚ እንታይ ማለት እዩ፧ ዳዊት ብዛዕባ ይቕረታ የሆዋ ልብኻ ብዚትንክፍ መገዲ ኺገልጽ ከሎ፡ “ንሱ ንዅሉ ኣበሳኺ ዚሐድገልኪ፡ ንዅሉ ሕማምኪ ዚፍውስ፡ ንህይወትኪ ኻብ ጥፍኣት ዚብጀዋ፡ ብሳህልን ምሕረትን ዚኽልለኪ፡ ምብራቕ ካብ ምዕራብ ከም ዚርሕቕ፡ ከምኡ ንኣበሳና ኻባና ኣርሐቖ” በለ። (መዝ. 103:3, 4, 12) ንሕና እውን፡ ንምኽርን ንተግሳጽን የሆዋ ኸነስተውዕሎ ኣሎና፣ መግለጺ እቲ ንዓና ዘለዎ ደረት ዘይብሉ ፍቕሩ ኸም ዝዀነ ፈሊጥና ኸኣ ቀልጢፍና ምላሽ ንሃብ።—መዝ. 30:5።
የሆዋ የዕቍበናን ይሕልወናን
15. የሆዋ ንህዝቡ ኣኽቢሩ ኸም ዚርእዮም ዜመልክት እንታይ እዩ፧
15 ሓደ ኻብቲ ፈቃር ኣቦ ቐዳምነት ዚህቦ ነገራት፡ ኣባላት ስድራ ቤቱ ጕድኣት ወይ ከቢድ ሓደጋ ኸየጋጥሞም ምዕቋብን ምሕላውን እዩ። እቲ ሰማያዊ ኣቦና ዝዀነ የሆዋ እውን ከምኡ እዩ ዚገብር። ሓደ ኻብቶም ጸሓፍቲ መጽሓፍ መዝሙር ብዛዕባ የሆዋ፡ “ነፍሲ ቕዱሳኑ ይሕሉ፡ ካብ ኢድ ረሲኣን የናግፎም” ኢሉ ጸሓፈ። (መዝ. 97:10) ሓደ ኣብነት እስከ ንርአ። ንኣዒንትኻ ኽሳዕ ክንደይ ክቡራት ጌርካ ዀን ኢኻ እትርእየን! የሆዋ እውን ብዛዕባ ህዝቡ ኸምኡ እዩ ዚስምዖ። (ዘካርያስ 2:8 ኣንብብ።) የሆዋ ንህዝቡ ኽሳዕ ክንደይ ኰን እዩ ኣኽቢሩ ዚርእዮም!
16, 17. ኣብ ግዜና እውን ከይተረፈ፡ የሆዋ ብኸመይ ንህዝቡ ኸም ዘዕቈበን ከም ዝሓለወን ግለጽ።
16 ሓደ ኻብቲ የሆዋ ንህዝቡ ዚከላኸለሉ መገዲ፡ ብመላእኽቱ ኣቢሉ እዩ። (መዝ. 91:11) ሓደ መልኣኽ ኣብ ሓንቲ ለይቲ፡ 185,000 ወተሃደራት ብምጥፋእ፡ ንየሩሳሌም ካብ ወራሪ ሰራዊት ኣሶር ኣድሒንዋ እዩ። (2 ነገ. 19:35) መላእኽቲ ንሃዋርያ ጴጥሮስን ንሃዋርያ ጳውሎስን ንኻልኦትን ካብ ቤት ማእሰርቲ ኣውጺኦምዎም እዮም። (ግብ. 5:18-20፣ 12:6-11) ኣብዚ ግዜና እውን እንተ ዀነ፡ ኢድ የሆዋ ሓጻር ኣይኰነትን። ኣብ ኣፍሪቃ ኣብ ዚርከብ ሓደ ቤት ጽሕፈት ጨንፈር ምብጻሕ ዝገበረ ተወካሊ ቐንዲ ቤት ጽሕፈት፡ ፖለቲካውን ሃይማኖታውን ግጭታት ነታ ሃገር ከም ዘዕነዋ ገለጸ። እታ ሃገር ብሰንኪ ውግእን ዘመተን ምዕማጽን ቅትለትን ናብ ዕግርግርን ስርዓት ኣልቦነትን ኣትያ ነበረት። ብዙሓት ኣሕዋትናን ኣሓትናን ንብረቶምን ጥሪቶምን እኳ እንተ ሰኣኑ፡ ካባታቶም ሓደ እኳ ህይወቱ ኣይሰኣነን። ብዛዕባ ድሕንነቶም ኪሕተቱ ኸለዉ ድማ፡ ኵላቶም ፍሽኽ እናበሉ፡ “የሆዋ ይመስገን፡ ኵሉ ደሓን እዩ!” ኢሎም ይምልሱ ነበሩ። የሆዋ ኸም ዜፍቅሮም ተሰሚዕዎም እዩ።
17 ሓድሓደ ግዜ፡ የሆዋ ኸም እኒ እስጢፋኖስ ዝበሉ እሙናት ኣገልገልቱ ብጸላእቲ ኪቕተሉ ፈቒዱ እዩ። ኰይኑ ግና፡ ኣምላኽ ብዛዕባ ፍሕሶታት ሰይጣን እዋናዊ መጠንቀቕታታት ብምሃብ፡ ንህዝቡ ብሓፈሻ ኣዕቊብዎም እዩ። (ኤፌ. 6:10-12) ብቓሉን ውድቡ ብእተዳልዎ ኣብ መጽሓፍ ቅዱስ እተመስረተ ጽሑፋትን ኣቢሉ፡ ብዛዕባ መታለሊ ሃብትን ብዛዕባ እቲ ርኽሰትን ዓመጻን ዝመልኦ መዘናግዕን ዘይግቡእ ኣጠቓቕማ ኢንተርነትን ካልእ ነገራትን ሓቂ ኽንፈልጥ ሓጊዙና እዩ። የሆዋ ኸም ፈቃር ኣቦ መጠን፡ ብዛዕባ ድሕንነት ህዝቡ ይሓሊ እዩ።
ዓብዪ መሰል
18. ብዛዕባ እቲ የሆዋ ንዓኻ ዘለዎ ፍቕሪ ኸመይ ይስምዓካ፧
18 ሕጂ ገለ ኻብቲ የሆዋ ኸም ዜፍቅረና ዘርኣየሉ ብሉጽ መገድታት ምስ ረኣና፡ ከም ሙሴ ተሰሚዑና ኪኸውን ይኽእል እዩ። ሙሴ ብዛዕባ እቲ ንየሆዋ ብምግልጋል ዘሕለፎ ነዊሕ ዓመታት ኪሓስብ ከሎ፡ “ኵለን መዓልትታትና ኽንሕጐስን ባህ ኪብለናንሲ፡ ንግሆ ጸጋኻ ኣጽግበና” በለ። (መዝ. 90:14) ነቲ የሆዋ ንዓና ዘለዎ ፍቕሪ ምርዳእን ምስትምቓርን፡ ሓደ ኻብቲ ሎሚ ኽንረኽቦ እንኽእል ዓብዪ መሰልን በረኸትን እዩ። ንሕና እውን ከም ሃዋርያ ዮሃንስ፡ “ኣቦ ኸመይ ዝበለ ፍቕሪ ኸም ዝሃበና እሞ ርኣዩ” ክንብል ንድረኽ ኢና።—1 ዮሃ. 3:1።


text:
Monday, January 9, 2017
ኣብዚ ሰሙን እዚ ብርክት ዝበሉ መንእሰያት ናብ ክፍሊ ታዕሊም ዴምህት ከም ዝተፀምበሩ ወኪል ክፍሊ ታዕሊም ዴምህት ኣፍሊጡ።
ብመሰረት ሓበሬታ ወኪል ክፍሊ ታዕሊም ዴምህት ኣብዚ ሰሙን እዚ ብርክት ዝበሉ መንእሰያት ናብ ክፍሊ ታዕሊም ዴሞክራሲያዊ ምንቅስቓስ ህዝቢ ትግራይ (ዴምህት) ዝኣተው ኮይኖም፤ ካብኣቶም ገለ ውሑዳት ንምጥቃስ ድማ…
1, መምህር ገብረሂወት ገብረሚካኤል ዞባ ማእኸል፤ ወረዳ ዓድዋ፤ ጣብያ ዓዲ ቀሺ፤ቁሸት ማይ ውር፤
2, ሃፍቶም ፍቓዱ ዞባ ምዕራብ፤ ወረዳ ቃፍታ ሑመራ፤ ጣብያ ባዕኸር፤ ቁሸት ባዕኸር
3, የሺብር ገብረመድህን ዞባ ምዕራብ፤ ወረዳ ቃፍታ ሑመራ፤ ጣብያ ዓዲ ሕርዲ፤ ቁሸት ማርያም ሳግላ፤
4, ብርሃነ መልካሙ ዞባ ምዕራብ፤ ወረዳ ዓዲ ረመፅ፤ ጣብያ ቆራሪት፤ ቁሸት ቆራሪት
5, በርሀ ኣባዲ ዞባ ሰሜናዊ ምዕራብ፤ ወረዳ ታሕታይ ኣድያቦ፤ ጣብያ ዓዲ ተልዖም፤ ቁሸት ጎባስ ዓየ፤
6, ገብረመድህን ተኽለማርያም ዞባ ሰሜናዊ ምዕራብ፤ ወረዳ መደባይ ዛና፤ ጣብያ ባሕራ፤ ቁሸት ባሕራ፤
7, ሽሻይ ተኽለብርሃን ዞባ ማእኸል፤ ወረዳ ወርዒ ለኸ፤ ጣብያ ማእኸል ስግሊ፤ ቁሸት ነቕዓ እንትኾኑ፦
ምኽንያት መቃለሲኦም ብሓባር እንትገልፁ ድማ ኣብ ሃገርና ኣብዚ እዋን እዚ ሰብኣዊን ዴሞክራሲያውን መሰላት ፍፁም ኣብ ዘይኽበረሉ ደረጃ በፂሑ ብምህላው፡ ብፍላይ ድማ ኣብ ትግራይ ኣብዚ ሕዚ እዋን ካድረታት ህወሓት ኢህወደግ ንተቓወምቲ ደጊፍኩም፤ ናይ ተቓወምቲ ደርፊ ሰሚዕኹም ብዝብሉን ካልእን ምኽንያታት ብርክት ዝበሉ ወገናት ይእሰሩን ይግረፉን ምህላዎም እቶም ወገናት ኣብሪሆም።
ኣብ ትግራይ ብፍላይ ድማ ኣብ ዞባ ምዕራብ ትግራይ መንግስቲ ብምኽንያት ዘውፅኦ ህፁፅ ናይ ግዜ ኣዋጅ ማእለያ ዘይብሎም ዜጋታት ተኣሲሮም ምህላዎም ዝገለፁ እቶም መንእሰያት፤ ኣብዚ ቀረባ እዋን ጥራሕ ኣዱኛ ኣምባቸው፤ ተጁ ሃይለ፤ ወርቅነህ ኣዘናው፤ ርሻን ክፍለ ግዛቸው ደብልልን ርሻን ኣረጋዊን ዝተብሃሉ ወገናት ምስ ተቓወምቲ ውድባት ርክብ ኣለኩም፤ ገንዘብ፤ ምግብን ማይን ተቐብሉ ኢኹም ብዝብል ጠቐነ ኣብ ከተማ ባዕኸር ተኣሲሮም ይሳቐዩ ምህላዎም እዞም ሰሙን እዚ ናብ ክፍሊ ታዕሊም ዴምህት ዝተፀንበሩ መናእሰይ ካብ ዝሃብዎ ሓበሬታ ንምፍላጥ ተኻኢሉ።
Subscribe to: Post Comments (Atom)


text:
ናይ ኢትዮጵያ ሓይልታት ምክልኻል ኢታ ማጆር ሹም ነበር ሌተናል ጀነራል ፃድቃን ገብረትንሳኤ ምስ ቪኦኤ ብዘካየድዎ ቃለ ምልልስ:- * ኣብ ኢትዮጵያ ኣጋጢሙ ዘሎ ፀገም ብሰላማውን ዴሞክራሲያዊን ኣገባብ እንተድኣ ዘይተታሒዙ ነታ ሃገር ናብ ዝኸፍአ ሓደጋ ክወስዳ ከምዝኽእል ምልክት ዘርኣየ እዩ ኢሎም። * ኣብ [...]
ራዕድን ሽበራን ስልጡን ፖለቲካዊ መስርሕ ኣይኮነን ማሕበር ተጋሩ ሰሜን ኣሜሪካ (ማተሰኣ) ኤፕሪል 30/2015 ዓለምና ብሓደ ወገን ኣብ ክሊ ምግማቱ ዘፀግም ቅልጡፍ ከይዲ ግሎባላይዘሽን ዝተመስረተ ናይ ኢኮኖሚ ምትእስሳር ብምፍጣር፣ ሃገራት ካብ ናይ ባዕለን ህልዊ ኩነታት ተበጊሰን ለውጢ ንምምፃእ፣ ዝሐሸ ናብራ [...]
ኣብ ዕጥቃዊ ቃልሲ ዘመዝገብዎ ኣንፀባራቒ ዓወት ኣብ ቃልሲ ኣንፃር ድክነት’ውን ንምድጋም ዝጀመርዎ ፃዕሪ ኣጠናኺሮም ከምዝቅፅሉሉ ነበርቲ ወረዳ ኣስገደ ፅንብላ ኣረጋጊፆም፡፡ ልዕሊ 400 ነበርቲ ወረዳ ኣስገደ ፅንብላ ነዚ ዘረጋገፁ ለካቲትን ዓወታትናን ብዝብል መሪሕ ሓሳብ ኣብ ከተማ እንዳባጉና ኣብ ዘካየድዎ [...]
ሓደ ካብ መስረቲ ተሓህት ናይ ሎሚ ህወሓት ዝኾኑ ዶ/ር ኣረጋዊ በርሀ፡ ኣዛዚ ሰራዊት ተሓህት’ውን ኮይኖም ኣገልጊሎም’ዮም። ኣብ ውግእ ኣንፃር ኢድዩ ወሳናይ ኣመራርሓ ዝሃቡ’ዮም ተባሂሎም’ውን ብብፆቶም ይዝከሩን ይሙገሱን ዶ/ር ኣረጋዊ። ሎሚ ኣብ ስደት ኣብ ሆላንድ ይነብሩ። ’ሉኣላዊነትን ዲሞክራሲን ኣብ [...]
ሓላፊ ርክብ ህዝቢ ዓረና ትግራይ ኣቶ ዓንዶም ገብረስላሰ እቲ ናይ ምርጫ ኩነታት ብጣዕሚ ዝተበላሸወ ይመስል፡ ኢሎም። ኣተሓሒዞም “ናይ ምርጫ ተዓዘብቲ ኾኑ ናይ ምርጫ ኣፈጸምቲ ኣባላት ኢህወደግ `ዮም ኮይኖም ዘለዉ” ኢሎም። ግን ዓረና ትግራይ ንምርጫ ተዳልዩ `ዩ ዘሎ ኢሎም። ሕገ-መንግስቲ ኢትዮጵያ [...]
ኣብ ዞባ ደቡብ ትግራይ ውፅኢት ቃልሲ ዝኾነ ልምዓትን ተጠቃምነትን ሕብረተሰብ ይረጋገፅ ከምዘሎ ቤት ፅሕፈት ህዝባዊ ወያነ ሓርነት ትግራይ እታ ዞባ ገሊፁ፡፡ ሓላፊ ቤት ፅሕፈት ዞባ ደቡብ ትግራይ ኣይተ ተካ መንገሻ ንማህደረ ዜና ድምፂ ወያነ ትግራይ ከምዝበልዎ ብሰንኪ ዋርድያ ድክነትን ድሕረትን ከምኡ’ውን [...]
ኣብቶም ዝሓለፉ 3ተ ኣዋርሕ ኣብ መንጎ ዶባት ኢትዮ ሱዳን ብዞባ ምዕራብ ትግራይ ኣቢሎም ናብ ውሽጢ ዓዲ ዝኣተው ልዕሊ 180ሽሕ ተጉዓዝቲ ምርመራ ኢቦላ ተጌሩሎም ከምዝኣተው ተገሊፁ፡፡ ኣተሓባበሪ ጉጅለ ምክልኻል ሕማም ኢቦላ ዞባ ምዕራብ ትግራይ ዶክተር ኣላይ ብርሃነ ንድምፂ ወያነ ትግራይ ከምዝበልዎ ኣብቶም [...]
(ገብረ ገብረመድህን) ንህውሓት ነዊሕ ዝመርሑ ኣቦይ ስብሓት ነጋ ኣብ ልዕሊ ኣቶ ገብሩ ኣስራት ዝፅሓፉዋ ‘’ልኡላውነትን ዴሞክራስን ኣብ ኢትዮጵያ’’ ዘርእስታ መፅሓፍ ሪኢቱኦም ሂቦም ኣለው።ኣብ ርክባት ህውሓትን ውድባት ኤርትራን ብፍላይ ድማ ኣብ መንጎ ህውሓትን ህዝባዊ ግንባርን፣ኣብ መንጎ ህውሓትን [...]
(ገብረ ገብረመድህን) ህዝባዊ ወያነ ሓርነት ትግራይ/ህውሓት/ ‘’ሕቶ ኤርትራ – ሕቶ መግዛእቲ‘ዩ’’ ክብል ኣብ ፖለቲካዊ ፕሮግራሙ ዘስፈሮ መርገፂ ዳግም ክምርመር ዘለዎ እዩ ኢሎም ንነዊሕ እዋን መራሒ ህውሓት ዝነበሩ ኣቶ ስብሓት ነጋ።ነፃነታ ኤርትራ ግና ኣየናስሐናን ኢሎም። ‘’ልኡላውነትን [...]


text:
ታሪኽ ህይወት
ንየሆዋ ስለ እተኣዘዝክዎ፡ ብዙሕ ተባሪኸ
ኣቦይ፡ “ካብ ኖህ ከመይ ዝኣመሰለ ዜደንቕ ትምህርቲ ዀን ኢና እንረክብ! ኖህ ንየሆዋ ይእዘዞን ንስድራ ቤቱ የፍቅሮምን ነበረ፣ ብምሉኦም ስድራ ቤቱ ናብታ መርከብ ስለ ዝኣተዉ ድማ፡ ካብ ማይ ኣይሂ ኺድሕኑ ኽኢሎም እዮም” ይብል ነበረ።
ቈልዓ ኸለኹ፡ እቲ ትሑትን ጻዕራምን ዝነበረ ኣቦይ፡ ከምዚ ኣብ ላዕሊ ዘሎ ኺብል ከሎ ትዝ ይብለኒ። ፍትሒ ኣዝዩ ይፈቱ ስለ ዝነበረ፡ እቲ ብ1953 ዝሰምዖ መልእኽቲ መጽሓፍ ቅዱስ ቀልጢፉ ሰሓቦ። ካብ ሽዑ ኣትሒዙ ድማ፡ ብዛዕባ እቲ ዚምሃሮ ዝነበረ ነገራት ንዓና ንደቁ ንምንጋር ዚከኣሎ ይገብር ነበረ። ኣደይ ኣብ ፈለማ ነቲ ናይ ካቶሊክ ልምድታታ ኽትሓድጎ ኣይደለየትን። ድሕሪ ግዜ ግና፡ ንሳ እውን መጽሓፍ ቅዱስ ከተጽንዕ ጀመረት።
ኣደይ ምንባብን ምጽሓፍን ዳርጋ ዘይትኽእል ስለ ዝነበረት፡ ኣቦይ ከኣ ምሉእ መዓልቲ ኣብ ሕርሻ ስለ ዚውዕል፡ ወለደይ መጽናዕቲ መጽሓፍ ቅዱስ ኪመርሑልና የጸግሞም ነበረ። ሓድሓደ ግዜ፡ ኣቦይ ኣዝዩ ስለ ዚደክም፡ ከነጽንዕ ከለና ይታኸስ ነበረ። ኰይኑ ግና፡ ጻዕሩ ፍረ ኣፍርዩ እዩ። ኣነ ብዕድመ ዝዓበኹ ስለ ዝነበርኩ፡ ንሓብተይን ንኽልተ ኣሕዋተይን ኣብ ምምሃር እሕግዝ ነበርኩ። እቲ ትምህርቲ ድማ ነቲ ኣቦይ ብተደጋጋሚ ዚጠቕሶ ዝነበረ ብዛዕባ ኖህ ዚገልጽ ሓሳብ ዜጠቓልል እዩ ነይሩ፣ ኖህ ንስድራ ቤቱ ኸም ዜፍቅሮም ዘርኣየ፡ ንኣምላኽ እዙዝ ብምዃን እዩ ነይሩ። ነዚ ዛንታ መጽሓፍ ቅዱስ እዚ ኣዝየ እየ ዝፈትዎ ነይረ። ነዊሕ ከይጸናሕና፡ ኵላትና ኣብቲ ኣብ ገምገም ኣድርያቲክ ኢጣልያ፡ ኣብ ከተማ ሮዜቶ ደልዪ ኣብሩትሲ ዝነበረ ኣዳራሽ መንግስቲ ኣምላኽ ክንእከብ ጀመርና።
ብ1955 ኣነን ኣደይን ነቲ ብሸነኽ ምዕራብ ዚርከብ ኣኽራን ሰጊርና፡ ኣብቲ ኣብ ሮም ዚግበር ኣኼባ ኣውራጃ ንፈለማ እዋን ተኣከብና፣ ሽዑ ጓል 11 ዓመት እየ ነይረ። ካብ ሽዑ ኣትሒዘ፡ ንዓበይቲ ኣኼባታት ከም ባህ ዜብል ክፍሊ ክርስትያናዊ ህይወተይ ገይረ ኽርእዮ ጀመርኩ።
ኣብታ ቐጺላ ዝነበረት ዓመት ተጠመቕኩ፣ ነዊሕ ከይጸናሕኩ ድማ ናይ ምሉእ ግዜ ኣገልግሎት ጀመርኩ። ጓል 17 ዓመት ከለኹ፡ ፍልይቲ ፈላሚት ኰንኩ፣ ኣብታ ኻብ ሮም ብሸነኽ ደቡብ፡ ካብ መንበሪየይ ከኣ ኣስታት 300 ኪሎ ሜተር ርሒቓ እትርከብ ከተማ ሌቲና ድማ ተመደብኩ። ሓዳስ ከተማ ስለ ዝነበረት፡ እቶም ተቐማጦ፡ ንመልእኽቲ መጽሓፍ ቅዱስ ምቕባል ኣየሰክፎምን እዩ ነይሩ። ኣነን መገላግልተይን፡ ብዙሕ ጽሑፋት መጽሓፍ ቅዱስ ከነበርክት ብምኽኣልና ኣዚና ተሓጐስና፣ ገና ብዕድመ ንእሽቶ ስለ ዝነበርኩ ግና፡ ናፍቖት ኣሸገረኒ። ይኹን እምበር፡ ነቲ እተዋህበኒ መምርሒ ኽእዘዝ እየ ዝደሊ ነይረ።
ድሕሪኡ፡ ነቲ ብ1963 እተገብረ “ናይ ዘለኣለም ብስራት” ዘርእስቱ ኣህጉራዊ ኣኼባ ኣብ ምድላው ምእንቲ ኽሕግዝ፡ ናብ ሚላን ተመደብኩ። ኣብ እዋን እቲ ኣኼባ፡ ምስ ብዙሓት ወለንተኛታት፡ እንተላይ ምስቲ ኻብ ፍሎረንስ ዝመጸ ፓውሎ ፒኮሊ ዝስሙ መንእሰይ ሓው እዓዪ ነበርኩ። ኣብ ካልኣይ መዓልቲ እቲ ኣኼባ፡ ፓውሎ ብዛዕባ ንጽል ምዃን ዚገልጽ ውዕዉዕ መደረ ኣቕረበ። ‘እዚ ሓው እዝስ ፈጺሙ ኣይምርዖን እዩ’ ኢለ ኽሓስብ ትዝ ይብለኒ። ኰይኑ ግና፡ ደብዳበ ኽንጸሓሓፍ ጀመርና፣ ሸቶታትና፡ ንየሆዋ ዘሎና ፍቕሪ፡ ንዕኡ ንኽንእዘዞ ዘሎና ሓያል ባህጊ፡ ኰታስ ብዙሕ ዜመሳስለና ነገራት ከም ዘሎ ድማ ንጹር ኰነልና። ሽዑ ብ1965 ተመርዓና።
ምስ ኣቕሽሽቲ ተራኸብና
ኣብ ፍሎረንስ ንዓሰርተ ዓመት ስርዕቲ ፈላሚት ኰይነ ኣገልገልኩ። ነቲ ጉባኤታት ዚገብራኦ ዝነበራ፡ ብፍላይ ከኣ ነቲ መንእሰያት ዚገብርዎ ዝነበሩ ዕቤት ምርኣይ ኣዝዩ ዜሐጕስ እዩ ነይሩ። ኣነን ፓውሎን ምሳታቶም መንፈሳዊ ዕላል ብምዕላልን ብምዝንጋዕን ዜሐጕስ ግዜ ነሕልፍ ነበርና፣ ፓውሎ ኸኣ ምሳታቶም ኵዕሶ እግሪ ይጻወት ነበረ። ምስ ሰብኣየይ ግዜ ኸሕልፍ እደሊ እኳ እንተ ነበርኩ፡ እቶም መንእሰያትን እተን ኣብ ጉባኤና ዝነበራ ስድራ ቤታትን፡ እቲ ለውሃት ዝመልኦ ተገዳስነት ፓውሎን ግዜኡን ከም ዜድልዮምን ካብኡ ጥቕሚ ኸም ዚረኽቡን እፈልጥ ነበርኩ።
ብዛዕባ እቶም መጽናዕቲ መጽሓፍ ቅዱስ ክንመርሓሎም ዝኸኣልና ሰባት ክሓስብ ከለኹ፡ ኣዝየ እየ ዝሕጐስ። ሓንቲ ኻባታቶም ኣድርያና እያ ነይራ፣ ንሳ ብዛዕባ እቲ እትመሃሮ ዝነበረት ነገራት ንኽልተ ስድራ ቤታት ነገረቶም። ንሳቶም ድማ ብዛዕባ እቲ ኸም ስላሴን ዘይትመውት ነፍስን ዝኣመሰለ ሰረተ እምነት ቤተ ክርስትያን ምስ ሓደ ቐሺ ንኽንዘራረብ ቈጸራ ገበሩ። ኰይኑ ግና፡ ሰለስተ ኣቡናት መጹ። እቲ ዚዛረብዎ ዝነበሩ ነገራት፡ ሕልኽልኽ ዝበለን ንሓድሕዱ ዚጋጮን እዩ ነይሩ፣ እቶም መጽናዕቲ መጽሓፍ ቅዱስ እንመርሓሎም ዝነበርና ሰባት እውን እንተ ዀኑ፡ ዘረባ እቶም ኣቕሽሽቲ ምስ መጽሓፍ ቅዱስ ከም ዘይሰማማዕ ንጹር ኰነሎም። እቲ ዝገበርናዮ ምይይጥ ዓብዪ ለውጢ ኣምጽአ። ድሕሪ ግዜ፡ ኣስታት 15 ዚዀኑ ኣባላት እተን ስድራ ቤት ናይ የሆዋ መሰኻኽር ኰኑ።
ሓቂ እዩ፡ እቲ ሕጂ ንምስባኽ እንጥቀመሉ ሜላ እተፈልየ እዩ። ኣብቲ እዋን እቲ ግና፡ ፓውሎ ብተደጋጋሚ ምስ ኣቕሽሽቲ ይራኸብ ነበረ፣ ብዛዕባ እምነትና ኣብ ምግላጽ ከኣ “ክኢላ” ዀይኑ ነበረ። ሓደ እዋን፡ ትዝ ይብለኒ፡ ናይ የሆዋ መሰኻኽር ምስ ዘይኰኑ ሓያሎ ሰባት ይመያየጥ ነበረ። እቶም ኣቕሽሽቲ ኣቐዲሞም፡ ንፓውሎ ዜሕፍር ሕቶታት ዚሓትዎ ሰባት ኣዳልዮም ነበሩ። ኰይኑ ግና፡ ከምቲ ዝሓሰብዎ ኣይኰነሎምን። ሓደ ኻብቶም ኣብኡ ዝነበሩ ሰባት፡ ቤተ ክርስትያን ከምቲ ንነዊሕ እዋን እትገብሮ ዝነበረት፡ ኣብ ፖለቲካ ኽትኣቱ ግቡእ እንተ ዀይኑ ሓተተ። ሽዑ እቶም ኣቕሽሽቲ ዚብልዎ ጠፍኦም። ሃንደበት ከኣ መብራህቲ ጠፍአ፣ እቲ ኣኼባ ድማ ተበተነ። ገለ ዓመታት ጸኒሑ፡ እቶም ኣቕሽሽቲ፡ እቲ ምይይጥ ከምቲ ዝሓሰብዎ እንተ ዘይኰይኑ መብራህቲ ዜጥፍእ ሰብ ኣዳልዮም ከም ዝነበሩ ፈለጥና።
ሓድሽ መዳያት ኣገልግሎት
ኣነን ፓውሎን ካብ እንምርዖ ዓሰርተ ዓመት ምስ ገበርና፡ ኣብ ዕዮ ወረዳ ኽንዓዪ ጻውዒት ቀረበልና። ፓውሎ ጽቡቕ ስራሕ ስለ ዝነበሮ፡ እቲ ውሳነ ቐሊል ኣይነበረን። ኰይኑ ግና፡ ብጸሎት ምስ ሓሰብናሉ፡ ኣብቲ ሓድሽ መዳይ ኣገልግሎት ንምክፋል ንገዛእ ርእስና ቕርብቲ ገበርናያ። ምስቶም ኣብ ቤቶም ዚቕበሉና ዝነበሩ ስድራ ቤታት ጽቡቕ ግዜ ነሕልፍ ነበርና። ምሸት ምሸት ብጕጅለ ዄንና ነጽንዕ ነበርና፣ ድሕሪኡ፡ ፓውሎ ነቶም ቈልዑ፡ ናይ ትምህርቶም ዕዮ ገዛ ንኺሰርሑ፡ ብሕልፊ ትምህርቲ ሕሳብ ይሕግዞም ነበረ። ብዘይካዚ፡ ንፉዕ ኣንባቢ ስለ ዝነበረ፡ ብዛዕባ እቲ ዘንበቦ ባህ ዜብልን ዚሃንጽን ነገራት ይነግረና ነበረ። ሰኑይ ሰኑይ፡ ናብተን ናይ የሆዋ መሰኻኽር ዘይብለን ከተማታት ኬድና ንሰብኽን ንሰባት ናብቲ ሽዑ ምሸት ዚቐርብ መደረ ንዕድሞምን ነበርና።
ኣብ ዕዮ ወረዳ ንኽልተ ዓመት ምስ ኣገልገልና፡ ኣብቲ ኣብ ሮም ዚርከብ ቤት-ኤል ከነገልግል ጻውዒት ቀረበልና። ፓውሎ ኣብ ሕጋዊ ጕዳያት ይዓዪ ነበረ፣ ኣነ ኸኣ ኣብ ክፍሊ መጽሔት እዓዪ ነበርኩ። እቲ ዝገበርናዮ ለውጢ ቐሊል እኳ እንተ ዘይነበረ፡ እዙዛት ክንከውን ግና ቈሪጽና ኢና ኔርና። እቲ ቤት ጽሕፈት ጨንፈር ቀስ ብቐስ ኪዓቢ ኸሎን ቍጽሪ እቶም ኣብ ኢጣልያ ዝነበሩ ኣሕዋት ኣዝዩ ኺውስኽ ከሎን ብምርኣይና ተሓጒስና ኢና። ብዘይካዚ፡ ኣብቲ እዋን እቲ ኣብ ኢጣልያ ዝነበሩ ናይ የሆዋ መሰኻኽር፡ ሕጋዊ ተፈላጥነት ረኸቡ። በዚ ሓድሽ መዳይ ኣገልግሎትና ኣዚና ኢና ተሓጒስና ኔርና።
ኣብ ቤት-ኤል ከነገልግል ከለና፡ እቲ ብዛዕባ ደም ዘሎና ኣብ መጽሓፍ ቅዱስ እተመስረተ መትከል፡ ኣብ ኢጣልያ ብንጹር ተፈልጠ። ኣብ መጀመርታ 1980ታት ሓደ ምስ ደም ዚተሓሓዝ ሕጋዊ ጕዳይ መዘራረቢ ዀይኑ ነበረ። ናይ የሆዋ ምስክር ዝዀኑ ሰብ ሓዳር፡ ጓሎም ደም ንኸይትወስድ ስለ ዝኸልከልዋ፡ ብሞታ ተሓተትቲ ምዃኖም ብሓሶት ተኸሲሶም ነበሩ፣ እታ ጓል ግና፡ ብምኽንያት እቲ ኣብ ከባቢ መዲተራነያን ልሙድ ዝዀነ ምስ ደም ዚተሓሓዝ ከቢድ ተወርሶኣዊ ሕማም እያ ሞይታ። ኣብ ቤት-ኤል ዝነበሩ ኣሕዋትን ኣሓትን ከኣ፡ ንጠበቓታት እቶም ክርስትያን ሰብ ሓዳር ሓገዝዎም። እተን ሽዑ እተዳለዋ ትራክትን ፍልይቲ ሕታም ንቕሑ!ን፡ ሰባት ብዛዕባ እቲ ሓቂ ንኺፈልጡን ቃል ኣምላኽ ብዛዕባ ደም እንታይ ከም ዚብል ብልክዕ ንኺርድኡን ሓጊዘናኦም እየን። ኣብቲ እዋን እቲ፡ ፓውሎ ብዘይምቍራጽ ን16 ሰዓት ይሰርሕ ነበረ። ኣነ ኸኣ ኣብቲ ንሱ ዚገብሮ ዝነበረ ኣገዳሲ ጻዕሪ ብዚከኣለኒ እሕግዞ ነበርኩ።
ኣብ ህይወትና ዘጋጠመና ኻልእ ለውጢ
ካብ እንምርዖ 20 ዓመት ምስ ገበርና፡ ኣብ ህይወትና ዘይተጸበናዮ ለውጢ ኣጋጠመና። ኣነ ጓል 41 ዓመት ከለኹ፡ ፓውሎ ኸኣ ወዲ 49 ዓመት ከሎ፡ ጠኒሰ ክኸውን ከም ዝኽእል ንፓውሎ ነገርክዎ። ፓውሎ ኣብታ መዓልቲ እቲኣ ኣብ መዝገበ ዕለቱ ኸምዚ ዚስዕብ ኢሉ ጸሓፈ፦ “ጸሎት፦ እዚ ነገር ሓቂ እንተ ዀይኑ፡ ኣብ ናይ ምሉእ ግዜ ኣገልግሎት ንኽንቅጽልን ብመንፈሳዊ መዳይ ንኸይንዳኸምን ኣርኣያ ዚዀኑ ንፉዓት ወለዲ ንኽንከውንን ሓግዘና። ልዕሊ ዅሉ ግና፡ ካብቲ ኣብዚ ዝሓለፈ 30 ዓመት ኣብ መድረኽ እተዛረብክዎ ነገራት፡ እንተ ወሓደ ሓደ ሚእታዊት ኣብ ግብሪ ኸውዕሎ ሓግዘኒ።” እቲ ዝረኸብናዮ ውጽኢት፡ የሆዋ ንጸሎት ፓውሎን ንጸሎተይን ከም ዝመለሶ ዚሕብር እዩ ነይሩ።
ኢላርያ ምስ ተወልደት፡ ኣብ ህይወትና ዓብዪ ለውጢ እዩ ኣጋጢሙና። ሓቂ ይሓይሽ፡ ከምቲ ምሳሌ 24:10 “ብመዓልቲ መከራ እንተ ተሐለልካ፡ ሓይልኻ ቕሩብ እዩ” ብምባል እትገልጾ፡ ተስፋ ዝቘረጽናሉ እዋናት ነይሩ እዩ። ኰይኑ ግና፡ ንሓድሕድና ንደጋገፍን ንተባባዕን ነበርና።
ኢላርያ፡ ኣብ ናይ ምሉእ ግዜ ኣገልግሎት ትሑዛት ዝዀኑ ወለዲ ስለ ዘዕበይዋ ሕጉስቲ እያ። ጽቡቕ ጌርና ንከናኸና ስለ ዝነበርና፡ ዕሽሽ እተባህለት ኰይኑ ኣይስምዓን እዩ ነይሩ። ቀትሪ ኣነ ምስኣ እውዕል ነበርኩ። ምሸት ከኣ ፓውሎ ምስኣ ይጻወትን ናይ ትምህርታ ዕዮ ገዛ ይሕግዛን ነበረ፣ ብዙሕ ስራሕ እኳ እንተ ነበሮ፡ ስራሑ ንኺዛዝም ከኣ ክሳዕ ሰዓት ክልተ ወይ ሰለስተ ናይ ለይቲ ኼምሲ ይግደድ እኳ እንተ ነበረ፡ ምስኣ ግዜ ንምሕላፍ ፍቓደኛ እዩ ነይሩ። ኢላርያ መብዛሕትኡ እዋን፡ “ኣቦይ፡ እቲ ዝፈትዎ ዓርከይ እዩ” ትብል ነበረት።
ኢላርያ ብክርስትያናዊ መገዲ ምእንቲ ኽትመላለስ፡ ብዘይቀያየር ስርዓት፡ ሓድሓደ ግዜ ድማ ብጽንዓት ክንሕግዛ ኣድልዩና እዩ። ሓደ እዋን፡ ትዝ ይብለኒ፡ ምስ መሓዛኣ ኽትጻወት ከላ፡ ሕማቕ ጠባይ ኣርኣየት። ስለምንታይ ከምኡ ዓይነት ጠባይ ከተርኢ ኸም ዘይብላ ድማ፡ ካብ መጽሓፍ ቅዱስ ገለጽናላ። ሽዑ ንሽዑ ንመሓዛኣ ይቕረታ ኸም እትሓትታ ድማ ገበርና።
ኢላርያ ነቲ ወለዳ ንኣገልግሎት ዘለዎም ፍቕሪ ኣዝያ እያ እተማስወሉ። ሕጂ ሓዳር ገይራ ስለ ዘላ፡ ንየሆዋ እዙዝ ምዃንን ንመምርሒታቱ ምስዓብን ክሳዕ ክንደይ ኣገዳሲ ምዃኑ ምሉእ ብምሉእ ክትርዳእ ክኢላ እያ።
ኣብ ግዜ ሓዘን እውን ከይተረፈ እዙዝ ምዃን
ብ2008 ፓውሎ፡ መንሽሮ ኸም ዘለዎ ፈለጠ። ኣብ ፈለማ፡ ዚሕሾ ይመስል ነበረ፣ ንዓይ እውን የተባብዓኒ ነይሩ እዩ። ንፓውሎ ኺከናኸንዎ ዚኽእሉ ኽኢላታት ሓካይም ክንረክብ ንጽዕር ነበርና፣ ኣነን ኢላርያን ድማ፡ ጽንዓትን ተጻዋርነትን ምእንቲ ኺህበና፡ ናብ የሆዋ ነዊሕ ጸሎት ነቕርብ ነበርና። ኰይኑ ግና፡ እቲ ድልዱልን ንጡፍን ዝነበረ ሰብኣየይ ቀስ ብቐስ ኪደክም ከሎ ምርኣይ ኣዝዩ ኸበደኒ። ብ2010 ምስ ሞተ ኸኣ ኣመና ሓዘንኩ። እቲ ን45 ዓመት ብሓባር ኴንና ዝዓመምናዮ ነገራት ግና ኣጸናኒዑኒ እዩ። ንየሆዋ ዚከኣለና ዅሉ ሂብናዮ ኢና። ንሱ ንዕዮና ኣኽቢሩ ኸም ዚርእዮ ድማ እፈልጥ እየ። ኣብ ዮሃንስ 5:28, 29 ዘሎ ቓላት የሱስ ንዚፍጸመሉን ፓውሎ ንዚትንስኣሉን እዋን ብሃንቀውታ እየ ዝጽበዮ።
“ብልበይ፡ ገና እታ ንዛንታ ኖህ እትፈቱ ንእሽቶ ጓል እየ። እቲ ዝገበርክዎ ቘራጽነት ድማ ኣይተቐየረን”
ብልበይ፡ ገና እታ ንዛንታ ኖህ እትፈቱ ንእሽቶ ጓል እየ። እቲ ዝገበርክዎ ቘራጽነት ድማ ኣይተቐየረን። ዝመጸ ይምጻእ ብዘየገድስ፡ ንየሆዋ ኽእዘዞ እየ ዝደሊ። እቲ ሕጂ ዜጋጥመና ዕንቅፋታትን ክንገብሮ ዘሎና መስዋእትታትን ዜጋጥመና ሓዘንን፡ ምስቲ እቲ ፈቃር ኣምላኽና ዚህበና ዜደንቕ በረኸት ኪወዳደር ከሎ፡ ኣብ ግምት ዚኣቱ ኣይኰነን። ነዚ ብውልቀይ ተመኪረዮ እየ፣ ጻዕሪ ኺግበረሉ ዚግባእ ምዃኑ ኸኣ ከረጋግጸልኩም እፈቱ።


text:
Advertisement
38results
ኣውስትራሊያዊያን ኣብ ማያት እናሓምበሱ ክዘናግዑ ይፈትዉ ኢዮም።እንተኾነ ኣብ እዋን ሳመር ሓደጋታት ወትሩዩ ዘጋጥም።ብዙሓት ሓደሽቲ ኣውስትራሊያዊን ዝኾኑ ኣብ ማያት እንታይ ከጋጥም ከምዝኽእል ኣይርድእዎንዮም።ስለዚ ኣብ ማያት ኣብ ዝግበር ንጥፈታት ሞት ካብ...
ምዝዋር መኪና ንብዙሓት ሓደስቲ መጻእቲ ናብ ኣውስትራልያ ኣዝዩ ኣድላዪዩ። እንተኾነ ግን ኣውስትራልያዊ ፈቓድ መምርሒ መኪና የድልየካ ድዩ፡ ከመይ ትረኽቦ፡ ካብ ግዝኣት ናብ ግዝኣት ክፈላለ ይኽእል። ፈቓድ ከተውጽእ ዘድልዩኻ ነገራት ኣብ ትነብረሉ ከባብን...
ሃገራዊ ኢንሹራን ንስንኩላን፡ ነቶም ፍርቂ ሚሊዮን ዝኾኑ ቀዋምን ርኡይን ስንክልና ዘለዎም መዓልታዊ ናይ ዓመታት ህይወቶም ከየስተማቕሩ ዝተሓረሙ ንምሕጋዝ መንግስቲ ኣውስትራሊያ ዘቖሞ መደብ እዩ። ይኹን እምበር፡ ወሃብቲ ኣገልግሎት ከምዝሕብርዎ ካብ ድሕረ...
መጽናዕቲ ከምዝሕብርዎ ቀዳሞት ህዝቢታት ኣውስትራሊያ ኣብ ዓለም እቶም ዝጠንተዉን ናይ 50 ሺሕ ታሪኽ ህላውነት ዘለዎም እዮም። ኣብ 2014 ዝትገብረ መጽናዕቲ ከምዝሕብሮ፡ 30 ሚእታዊ ኣውስትራኢያዊያን እዮም ብዛዕባ ባህልን ታሪኽ ደቀባት ኣቦርጂንን ቶረስ...
ኣውስትራሊያ ብዙሓት ኪኢላታት ስደተኛታት በብዓመቱ ትቕበል፡ ካብ 2001 ኣትሒዙ ቁጽሪ ናይቶም ናይ ላዕለዋይ ደረጃ ትምህርቲ ዘለዎም ናብ ኣውስትራሊያ ዝኣትዉ ሰባት ብዕጽፊ ዓቢዩ እዩ፡፣ እንተኾነ ኣብዚ ቅሩብ እዋን ብቤት ጽሕፈት ስታትስቲክስ...
ብ ኦንላይን ዝመጽእ መጥቃዕቲ እንታይ ይመስል? ናይ ዉልቅና ናይ ኦንላይን ትሕዝቶታት ብከመይ ንሕልዎ? እዚ ዝስ ዕብ ነዚ ሕቶታት ክምልስ ክፍትን እዩ።
ዝኾነ ኣውስትራልያዊ ሰራሕተኛ ድሕነት ዘለዎ ቦታ ስራሕ ክህልዎ መሰል ኣለዎ። እቲ ሕጊ ኩሎም ኣስራሕቲ መጠን መጉዳእትን ሕማምን ኣብ ቦታ ስራሕ ንምቕናስ ድሕነት ዘለዎ ናይ ስራሕ ሃዋህው ክፈጥሩ ይጠልብ።እንተኾነ ግን ቤት ጽሕፈት ኣሃዛዊ ጸብጻባት...
ዝኾነ ኣውስትራልያዊ ሰራሕተኛ ድሕነት ዘለዎ ቦታ ስራሕ ክህልዎ መሰል ኣለዎ። እቲ ሕጊ ኩሎም ኣስራሕቲ መጠን መጉዳእትን ሕማምን ኣብ ቦታ ስራሕ ንምቕናስ ድሕነት ዘለዎ ናይ ስራሕ ሃዋህው ክፈጥሩ ይጠልብ።
ሓደ ሰብ ነቲ ዝጸንሖ ስም ብዝተፈላለየ ምኽንያት ክቕይሮ ይደሊ ይኸውን። ምናልባት ተመር ዕዮም ጸኒሖም ዝፋትሑ፡ ሰነዳቶም ወግ ዓዊ ከገብሩ ዝደልዩን ካል እን ስም ክቕይሩ ይደሊዩ ።መስርሕ ስም ምቕያር ኣብ ኣውስትራሊያ ኣዚዩ ቀሊል እኳ እንተኾነ ገለ ብስደት...
ብመሰረት መጽናዕቲ the Australian Drug Foundation, ኣብ ዝሓለፈ ዓሰርተ ዓመታት ሰለስተ ካብ 10 ትሕቲ ዕድመ መንእሰያት፡ ሓንቲ ብርጭቆ ኣልኮላዊ መስተ ሰትዮም ኣለዉ።15 ሚእታዊ ናይ ዕድሚኦም ካብ 12 ክሳብ ዝኾኑ መንእሰያት ሓሺሽ...
ብመሰረት Stroke Foundation ሓደ ካብ ሽዱሽተ ኣውስትራሊያዊያን ኣብ ገለ እዋን ብሕማም ወቕዒ (stroke ) የጋጥሞም፡፣ህጹጽ ሓገዝ ሕክምና ምርካብ ንምንባርን ንምስራርን ኣዚዩ ኣገዳሲ ስጉምቲ እዩ፡፣ካብ ማሕበረሰባት ስደተኛታት ግቡእ ሓገዝ...
Learning to speak and write English is a key skill for migrants to Australia. The federal government encourages adult literacy education across the country,...
ሕማም ምርሳዕ ወይ Dementia ግቡእ ኣካል እርጋን ኣይኮነን፡ እንተኾነ Alzheimer Australia ከምዝትንበዮ፡ ኣብ ከባቢ ዕድመ ሓምሳታት ሓደ ሚሊዮን ዝኾኑ ኣውስትራሊያዊያን በዚ ሕማምዚ ይሳቐዩ። ብፍሉይ ብስደት ዝመጹ ሓደሽቲ መጻእቲ...
ብምኽንያት ምት እትታው ዲጂታዊ ወይ ኮምፒተራዊ ኣሰራርሓ፡ ዓይነት ስራሕ ምሉእ ብምሉእ ክቕየር እዩ። እዚ ኩነታት ክገድድ ኢልዎ፡ ተመሃሮ ኣብ ሳይንስ፡ ተክኖሎጂ፡ ኢንጂነሪንግን ቁጽርን ተገዳስነቶም እናነከየ ብምኻዱ፡ ነዚ ኣብ ዲጂታዊ ኣሰራርሓ መጻኢ...
ኣብ ኣውስትራሊያ ኣብ ነፍሲወከፍ ሰዓት ሓደ ሰብ ይጠፍእ። መብዛሕትኦም ዝርከቡ ይኹኑ እምበር ብመሰረት ሃገራዊ ማእክል ምውህሃድ ዝጠፍኡ ሰባት ኣብ ነፍሲወከፍ ምጥፋእ ናይ ሓደ ሰብ ናይ 12 ሰባት ህይወት ይትንከፍ እዩ። ዕላማ ናይ'ዚ ዓመት ሰሙን ሃገራዊ...


text:
1ጋርቼ ዓቲንቆ ዓዶ ማሂ ዛጊ ዞዞራንዳኣፓዓቴም ጎሪፖ፤ ዼጌ ዓቲንቆ ናኣቶ ኔኤኮ ጌርሲንሢ ማሂ፥ 2ሃሣ ጋርቾ ላኣሎ ኔኤኮ ዒንዶንሢ ማሂ ዛጌ፤ ዬያጉዲ ዼጌ ዉዱሮ ናኣቶ ኔኤኮ ጌሮንሢ ማሂ ጌኤሺ ዒናና ዛጌ። 3ጎኔና ዜኤሮይንዶ ማዒ፥ ሜታዼ ላኣሎ ዛጊ ማኣዴ። 4ዜኤሪንዶኮ ናይ፤ ሃሣ ናኣዚ ናይ ዓኣቶ ዬንሢ ናኣቶንሢ ፔ ማኣሮ ዓሶ ማኣዳያ ሃሣ ዔያቶ ሾዔ ዓሶና ዓሆ፥ ማዖ ማዔ ዓሶም ኮሺ ማዺ ማሃኒ ኮይሳያ ማዔሢ ዔሮንጎ፤ ዓይጎሮ ጌዔቴ ዬይ ፆሲ ዎዛሳያ ማዔሢሮኬ። 5ጎኔና ዜኤሪንዶ ማዒ፥ ፔኤሮ ናንጋዛ ፔኤኮ ሃጊ ማዓንዳ ዎዞ ፆዛሢዳ ጌሢ፥ ዋንቴና ሮኦሪና ፆሲ ማኣዶ ኮዒ፥ ዒዛ ሺኢጲሢና ዶዲ ናንጋኔ። 6ሓያ ዓጮ ዎዞ ሌሊ ናሽካ፥ ዜኤሮይንዶ ማዔ ላኣላ ጋዓንቴ ዔቂ ዓኣዖ ሓይቄያኬ። 7ዔኤቢ ዾንኪሳ ባኣዚ ባኣያ ማዒ ናንጋንዳጉዲ ዔያቶ ዞሬ። 8ፔ ዒጊኖም ባሼና ፔኤኮ ዑኬ ማኣሮ ዓሶ ማኣዱዋኣሢ፡- ፆሲ ጉሙርቂፆ ካኣዦ ሃሼያኬ፤ ፔቶ ኪሪስቶሴ ጉሙርቁዋ ዓሶፓ ባሼ ፑርታ ዓሲኬ። 9ሌዓ ላሂታሚ ሌዔኮ ዴማ ማዔ ዜኤሪንዶ ማዔ ላኣሎ ጻኣፒ ዓርቆ ቤዛ ዓርቂፖ፤ ሓሣ ሱንፃ ዓርቂንታ ዓሳ ፔቴ ዓሲም ሎዔ ላኣሊ ማዓንዳያ ኮይሳኔ። 10ሓሣ ናይ ቃራሲ ዲቻያ፥ ሾኦቺ ዔካያ፥ ፆሲም ዱማዼ ዓሶኮ ቶኪ ማስካያ፥ ሜታዼ ዓሶ ማኣዳያና ዓይጎዋ ኮሺ ማዾ ቢያ ማዺሢና ዔርቴያ ማዓኒ ኮይሳኔ። 11ጋርቺባኣ፥ ዶዲ ማዔ፥ ዜኤሮይንዳሢ ጋዓንቴ ፃኣፒ ዓርቂፖ፤ ዓይጎሮ ጌዔቴ ዔያቶ ዓሽኮ ሱኡካ ባሼም፥ ኪሪስቶሴ ዔያታ ናሽካ ናሹማ ዻኬም ሎዓኒ ዔያታ ኮዓንዳያታሢሮኬ። 12ዬያይዲ፡- ቤርታ ዔያታ ኪሪስቶሴና ጫኣቄ ጫኣቁሞ ሃሻንዳሢሮ ፑርታና ዎጊንታንዳኔ። 13ሓሣ ዔያታ ማዾ ሃሺ ዓሲ ማኣሪ ሃንቲሢ ዓርቃንዳኔ፤ ማዾ ሃሺ ሃንታ ዓሲ ሌሊ ማዒባኣዖ፡- ዓሲ ዾንካያ፥ ዓሲ ባኣዚዳ ጌላያ፤ ሃሣ ጌስታኒ ኮይሱዋ ባኣዚ ጌስታያ ማዓንዳኔ። 14ዬያሮ ጋርቺባኣ ዜኤሪንዶ ማዔ ዶዶ ላኣላ፡- ሎዓንዳጉዲ፥ ናይ ሾዓንዳጉዲ፥ ማኣሮዋ ፔኤኮ ኮይሳ ጎይሢና ዎይሣያ ማዓንዳጉዲ ታ ዞራኔ፤ ያዺዴቴ፡- ሞርካሢ ኑና ጫሽኮንዶ ባኣዚ ባይዛንዳኔ። 15ጎኔና ሃያኮ ቤርታ ፃላሄ ጊንፆ ሃንታኒ ፔቴ ፔቴ ዜኤሪንዶ ማዔ ላኣላ ፆሲ ጉሙርቂፆ ጎይጻፓ ዻቢንቲ ኬስኬኔ። 16ፔቴ ኪሪስቶሴ ጉሙርቃያ ማዔ፥ ላኣሊኮ ማርካ ዜኤሪንዶ ማዔ ላኣሊ ዓኣቶ፡- ዔያታ ሺኢጲፆ ማኣሮኮ ሜቶ ማዑዋጉዲ ዒዛ ዔያቶ ማኣዶንጎ፤ ዬያይዲጾና ሺኢጲፆ ማኣራ ፔቴታዖ ማኣዳ ዓሲባኣ፥ ዜኤሮይንዶ ሌሊ ማኣዳኒ ዳንዳዓንዳኔ። 17ሺኢጲፆ ማኣሮ ዓሶ ቃራሲ ዎይሣያ፤ ባሼ ኮዦ ሃይሶ ኬኤዚሢና ዔርዚሢና ላባ ጪሞም ዒንጎ ባኣዚ ጳንጬ ማሂ ዒንጋኒ ኮይሳኔ፤ 18ዓይጎሮ ጌዔቴ ጌኤዦ ማፃኣፓ፦ “ሃኣኮ ሺርካ ጌሜኮ ዻንጎ ቱኪፖ” ዬያጉዲ ሃሣ፦ “ማዻሢም ማዾ ዛሎ ዒንጊንታንዳያ ኮይሳኔ” ጋዓኔ። 19ላምዖ ሃሣ ሃይሦ ዓሲ ማርካዺባኣንቴ ሺኢጲፆ ማኣሮ ጪሞ ዑጻ “ዻቤኔ” ጎዖ ባኮ ዋይዚፖ። 20ሜሌ ዓሳ ዒጊጪ ካፒንታንዳጉዲ ጎሞ ማዻ ዓሶ፡ ዓሶ ቢያኮ ቤርታ ጎሬ። 21ኔኤኒ ማዻ ማዾና ቢያ፡ ፔቴያ ባጋሢዳፓ ባሺሱዋዖ ሃሣ ዖናኣ ዱማሱዋዖ ሃያ ታኣኮ ዞሮ ቢያ ኔ ኩንሣንዳጉዲ ፆሲና ዬሱስ ኪሪስቶሴና ሃሣ ዶኦሪንቴ ኪኢታንቾና ማርካ ማሂ ታ ኔም ኬኤዛኔ። 22ዖጊዳኣ ኔ ኩጮ ጌሥሢና ዶኦራኒ ሩኡሪፖ፤ ሜሌ ዓሶና ዎላ ጎሜ ማዺሢሮ ፔቴ ማዒፖ፤ ኔ ቶኦኮ ጌኤሺ ካፔ። 23ኔኤኮ ጎጶ ዶርዓሢና ቢያ ዎዴ ኔና ሃርጋ ሃርጎ ዛሎ ዻካ ዎይናፓ ኮሾና ዑዦ ዑሽኬ፤ ዋኣሢ ሌሊ ዑሽኪፖ። 24ፔቴ ፔቴ ዓሶኮ ጎማ ዔርቴያ ማዒ፥ ጋፒንፆ ዎጎ ኬላ ሄሉዋንቴ ቤርታዺ ዔያቶ ዓርቃኔ፤ ዛሎ ዓሶ ጎማ ጋዓንቴ ጊንጻዺ ዓርቃኔ። 25ዬያጉዲ ኮሺ ማዾ ፔጋኣኬ፤ ፔጋ ማዒባኣዖ ዓቴያ ያዺ ዓኣሺንቲ ዓታዓኬ።
Copyright
Learn More


text:
1ስለዙይ ኣቱም ኣሕዛብ! ኣነ ጳውሎስ ናይ ኢየሱስ ክርስቶስ እሱር ዝኾንኩ ምእንታኻትኩም ኢለ እየ። 2ብርግጽ ብዛዕባ እቲ እግዚኣብሔር ንጥቕምኹም ዝሃበኒ ናይ ኣገልግሎት ጸጋ ሰሚዕኹምዎ ኣለኹም። 3ከምቲ ኣቐዲመ ብሓጺሩ ጽሒፈልኩም ዝነበርኩ እግዚኣብሔር ነቲ ምሥጢር ብራእይ ኣፍለጠኒ። 4ነቲ ዝጸሓፍክዎ እንትተንብቡ ብዛዕባ ምሥጢር ክርስቶስ ዘለኒ ፍልጠት ክተስተውዕልዎ ትኽእሉ ኢኹም። 5እዙይ ከምቲ ሕዚ ነቶም ቅዱሳን ሓዋርያቱን ነቢያቱን ብመንፈስ ቅዱስ ዝተገለጸሎም ነቶም ቀዳሞት ትውልዲ ኣይተገለጸሎምን። 6እዝ ምሥጢር እዙይ ከዓ ኣሕዛብ ብወንጌል ምስ እስራኤል ኃቢሮም ወረስቲ ናይ ሓደ ሰብነት ኣካል ብኢየሱስ ክርስቶስ ከዓ መኻፍልቲ ተስፋ ኸም ዝኾኑ እዩ። 7ኣነ ኸዓ በቲ ኣሠራርሓ ኃይሉ ዝተዓደለኒ ውህብቶ ጸጋ እግዚኣብሔር ናይዝ ወንጌል እዙይ ኣገልጋሊ ኾንኩ። 8ካብ ኲሎም ቅዱሳን ንዝነኣስኩ ንኣይ ነቲ ዘይምርመር ሃብቲ ክርስቶስ ነሕዛብ ክሰብኽ እዝ ጸጋ እዙይ ተውሃበኒ። 9እቲ ኻብ ዘለዓለም ኣብቲ ንዂሉ ዝፈጠረ እግዚኣብሔር ተሠዊሩ ዝነበረ ናይዝ ምሥጢር እዙይ ኣገልግሎት ከመይ ምዃኑ ንዂሉ ሰብ ምእንቲ ኸብርሀሎም ተውሃበኒ። 10- 11እዙይ ከዓ ኸምቲ እግዚኣብሔር ብኢየሱስ ክርስቶስ ጐይታና ገይሩ ዝፈጸሞ ዘለዓለማዊ ምኽሩ ነቲ ብዙኅ ዝዓይነቱ ጥበብ እግዚኣብሔር ብቤተ ክርስቲያን ገይሩ ነቶም ኣብ ሰማያት ዘለዉ ኣሕሉቕን ሥልጣናትን ምእንቲ ኸፍልጦም ኢሉ እዩ። 12ንሕና ኸዓ ብእኡ ማለት ብክርስቶስ ብምእማን ብትብዓትን ብእምነትን ምእንቲ ናብ እግዚኣብሔር ምቕራብ ክንኽእል እዩ። 13ስለዙይ በቲ ምእንታኻትኩም ዝበጽሐኒ መከራ ክብርኹም ስለ ዝኾነ ብመከራይ ተስፋ ኸይትቖርጹ እልምነኩም ኣለኹ። 14- 15ምእንትዙይውን ኣብ ሰማይን ኣብ ምድርን ዘለዉ ዂሎም ዝጽውዕሉ ኣብ ቅድሚ እግዚኣብሔር እምብርከኽ ኣለኹ። 16ከምቲ ብዝኂ ኽብሩ ብመንፈስ ቅዱስ ንውሽጣዊ ሰብነትኩም ብኃይሊ ምእንቲ ኸበርትዐኩም እጽሊ ኣለኹ። 17ክርስቶስ ኣብ ልብኹም ብእምነት ምእንቲ ኽኃድር ኣብ ፍቕሪ ሡር ክትሰዱን ክትምሥረቱን 18ምስ ኲሎም ቅዱሳን ኴንኩምውን እቲ ናይ ክርስቶስ ፍቕሪ ምግፋሑን ምንዋኁን ምዕማቑን ቁመቱን ክንደይ ዝኣክል ምዃኑ ምስትውዓል ምእንቲ ኽትክእሉ 19ነታ ልዕሊ ፍልጠት ዝኾነት ፍቕሪ ክርስቶስ ድማ ኽትፈልጥዋ ክሳዕ ኲሉ ምልኣት እግዚኣብሔር ከዓ ምእንቲ ኽትመልኡ እጽሊ ኣለኹ። 20ሕዚውን በቲ ኣብ ውሽጥና ዝሠርሕ ኃይሊ ገይሩ ካብቲ ንሕና እንልምኖን እንሓስቦን ኲሉ እምብዛ ኣብዚኁ ኽገብር ዝከኣሎ እግዚኣብሔር 21ካብ ዘለዓለም ንዘለዓለም ንዂሉ ትውልዲታት ብቤተ ክርስቲያንን ብኢየሱስ ክርስቶስን ክብሪ ይኹኖ። ኣሜን።
Copyright
Learn More


text:
ብቛንቋ ኣደ መጽሓፍ ቅዱስ ንምድላው እተገብረ ጻዕሪ
ናይ የሆዋ መሰኻኽር ነቲ መጽሓፍ ቅዱስ—ትርጉም ሓዳስ ዓለም ዚብሃል ትርጉም፡ ኬንብቦ ንዚደሊ ዘበለ ሰብ ይህብዎ እዮም።
ብቢልዮናት ዚቝጸር መጽሓፍ ቅዱሳትን ብዙሕ ዓይነት ትርጉማት መጽሓፍ ቅዱስን ብእተፈላለየ ማሕበራት መጽሓፍ ቅዱስ እኳ እንተ ተሓትመ፡ ብዙሓት ሰባት ግና ብሰንኪ ድኽነት ወይ ብሰንኪ ሃይማኖታዊ ኣድልዎ ብቛንቋኦም መጽሓፍ ቅዱስ ኣይረኽቡን እዮም። በዚ ምኽንያት እዚ፡ ናይ የሆዋ መሰኻኽር ንትርጉም ሓዳስ ዓለም ብ115 ቋንቋ ኣዳልዮምዎ ኣለዉ።
ገለ ኻብቶም በዚ እተጠቕሙ ኣብነታት እስከ ንርአ፦
ሩዋንዳ፦ ሲልቨስትርን ቨናንቲን ዚብሃሉ ኣርባዕተ ውሉዳት ዘለውዎም ሰብ ሓዳር ከምዚ ይብሉ፦ “ንሕና ድኻታት ኢና፣ ስለዚ፡ ንነፍሲ ወከፍ ኣባል ስድራ ቤትና መጽሓፍ ቅዱስ ክንዕድግ ኣይንኽእልን ኢና። ሕጂ ነናትና ቕዳሕ ትርጉም ሓዳስ ዓለም ብኪንያሩዋንዳ ኣሎና፣ መዓልቲ መዓልቲ ድማ ንመጽሓፍ ቅዱስ ብሓባር ነንብቦ ኣለና።”
ሓደ ኣብታ ሃገር እቲኣ ዚነብር ቀሺ ኣንግሊካን ከኣ፡ “እዚ ኽርድኦ ዝኽእል መጽሓፍ ቅዱስ እዩ። ካብቲ ኽሳዕ ሕጂ ዘንበብክዎ ኻልእ መጽሓፍ ቅዱሳት ኣጸቢቑ ዝሓሸ እዩ። ናይ የሆዋ መሰኻኽር ብሓቂ ንሰባት ይሓልዩሎም እዮም” በለ።
ደሞክራሲያዊት ሪፓብሊክ ኮንጎ፦ ገሊአን ኣብያተ ክርስትያን በቲ ኣብታ ሃገር ብዙሕ ተዛራቢ ዘለዎ ቛንቋ ሊንጋላ ዚርከብ መጽሓፍ ቅዱስ ንናይ የሆዋ መሰኻኽር ምሻጥ ኣብየን እየን።
ትርጉም ሓዳስ ዓለም ብሊንጋላ ኻብ ዚወጽእ ንነጀው፡ ደቂ ኮንጎ ዝዀኑ ናይ የሆዋ መሰኻኽር ነቲ ትርጉም መጽሓፍ ቅዱስ ተሓጒሶም ይጥቀሙሉን ንኻልኦት ይዕድልዎን ኣለዉ። ትርጉም ሓዳስ ዓለም ኣብ ሓደ ናይ የሆዋ መሰኻኽር ዝገበርዎ ኣኼባ ኣብ ዝወጸሉ እዋን፡ ኣብቲ ስታድዩም ዝነበሩ ኣባላት ፖሊስ ተሰሪዖም ሓሓደ መጽሓፍ ቅዱስ ወሲዶም እዮም።
ፊጂ፦ ብቛንቋ ፊጂ እተዳለወ መጽሓፍ ቅዱስ ኣዝዩ ኽቡር ብምዃኑ፡ ብዙሓት ናይ የሆዋ መሰኻኽር ብእንግሊዝኛ እተዳለወ ትርጉም ሓዳስ ዓለም ኪጥቀሙ ጸኒሖም እዮም። ብ2009 ግና እቲ ብልምዲ ሓድሽ ኪዳን ተባሂሉ ዚጽዋዕ መጽሓፍ ቅዱስ—ትርጕም ሓዳስ ዓለም (ማቴዎስ-ራእይ) ብቛንቋኦም ረኺቦም።
ሓደ ሰብኣይ ድማ ንትርጉም ሓዳስ ዓለም በቲ ንጹር ኣተራጕማኡ ስለ ዝፈተዎ፡ ሓደ ቕዳሕ ኪውሃቦ ሓተተ። እቶም ኣብቲ ኸባቢኡ ዝነበሩ ናይ የሆዋ መሰኻኽር ግና፡ እቲ ቐጺሉ እተላእከ መጽሓፍ ቅዱሳት ናብታ ኸተማ ኽሳዕ ዚመጽእ እንተ ወሓደ ሓደ ወርሒ ኺጽበ ኸም ዘለዎ ነገርዎ። እቲ ሰብኣይ ግና ኪጽበ ፍቓደኛ ብዘይምንባሩ፡ ምስ ሓደ ትርጉም ሓዳስ ዓለም ኪህቦ ዚኽእል ዝነበረ ናይ የሆዋ መሰኻኽር ንምርኻብ 35 ኪሎ ሜተር ተጓዕዘ። “እዚ ትርጉም እዚ ኻብቲ ኣዘውቲርና እንጥቀመሉ ኣጸቢቑ ይሓይሽ። ንጹርን ንምርዳኡ ቐሊልን እዩ” ኢሉ እውን ርእይቶኡ ገለጸ።
ማላዊ፦ ዳቪደ ምስ ናይ የሆዋ መሰኻኽር ኰይኑ ኼጽንዕ ምስ ጀመረ፡ ኣባላት ማሕበር ባፕቲስት ናብ ቤቱ ኸይዶም፡ ነቲ ዝሃብዎ መጽሓፍ ቅዱስ ኣሕደግዎ። ስለዚ፡ ትርጉም ሓዳስ ዓለም ብቛንቋ ቺቸዋ ምውጻኡ፡ ብዙሕ እዩ ኣሐጒስዎ።
መጽሓፍ ቅዱስ ኣብ ማላዊ ኣዝዩ ኽቡር ስለ ዝዀነ፡ ዳቪደ ኸመይ ገይሩ ኸም ዜጥሪ ሓርቢትዎ ነይሩ እዩ። ቅዳሕ ትርጉም ሓዳስ ዓለም ምስ ተዋህቦ ግና፡ “ሕጂ ኻብቲ ዝነበረኒ፡ ዝሓሸ መጽሓፍ ቅዱስ ኣሎኒ” በለ።
ልዕሊ 60 ዓመት ይገብር፡ ቀዳማይ ክፋል ትርጉም ሓዳስ ዓለም ኣብቲ ኣብ ከተማ ኒው ዮርክ እተገብረ ኣኼባ ብእንግሊዝኛ ምስ ወጸ፡ ነቶም ተኣከብቲ፡ “ካብ ጫፍ ናብ ጫፍ ኣንብብዎ። ኣጽንዕዎ . . . ንኻልኦት ከኣ ዓድልዎ” ዚብል ምሕጽንታ ተዋህብዎም ነይሩ። ነዚ ዕላማ እዚ ንምውቃዕ፡ ናይ የሆዋ መሰኻኽር ልዕሊ 175 ሚልዮን ቅዳሓት ትርጉም ሓዳስ ዓለም ኣሕቲሞም ኣለዉ። ብዘይካዚ፡ ሕጂ ንመጽሓፍ ቅዱስ ኣብ ኢንተርነት ብልዕሊ 50 ቛንቋ ኸተንብቦ ትኽእል ኢኻ።
ብዝያዳ ፍለጥ
ጽሑፋት ናይ የሆዋ መሰኻኽር ዚጸሓፍን ዚትርጐምን ብኸመይ እዩ፧
ጽሑፋት ብልዕሊ 600 ቛንቋታት ንትርጕም ኢና። ስለምንታይ ኢና ኸምኡ እንገብር፧


text:
ቲምጋድ—ምስጢራ እተቐልዐ እተቐብረት ከተማ
እቲ ደፋር ዳህሳሲ፡ በቲ ዝረኣዮ ነገር ኣዝዩ ደንጸዎ። ኣብ ቅድሚኡ፡ ብእተወሰነ ሸነኹ ኣብቲ ኣብ በረኻ ኣልጀርያ ዚርከብ ሑጻ እተቐብረ፡ ዓወት ሮማውያን ዚሕብር ቀስታዊ ቕርጺ ዘለዎ ሓወልቲ ነበረ። እቲ ጄምስ ብሩስ ዝስሙ ስኮትላንዳዊ ዳህሳሲ፡ ብ1765 ነቲ ኣብ ላዕሊ እተጠቕሰ ቦታ ኣብ ዝረኸበሉ እዋን፡ ኣብ ልዕሊ ጥንታዊት ከተማ ደው ኢሉ ኸም ዝነበረ ኣይፈለጠን፣ እታ ኸተማ እቲኣ፡ ታሙጌዲ (ሕጂ ቲምጋድ) ተባሂላ እትጽዋዕ፡ ኣብ ሰሜን ኣፍሪቃ እትርከብ ሮማውያን ዝሰፈሩላ ዝዓበየት ከተማ እያ ነይራ።
ልዕሊ ሓደ ዘመን ጸኒሑ፡ ማለት ብ1881፡ ፈረንሳውያን ተመራመርቲ ስነ ጥንቲ ነቲ ኣብ ቲምጋድ ዚርከብ ብዚግባእ እተዓቀበ ፍርስራስ ኪዅዕትዎ ጀመሩ። እዞም ተመራመርቲ እዚኦም፡ እቲ ቦታ ባድምን ዘይምሹእን እኳ እንተ ዀነ፡ እቶም ጥንታውያን ተቐማጦ ግና ብምሾትን ብተድላን ይነብሩ ኸም ዝነበሩ ደምደሙ። ኰይኑ ግና፡ ሮማውያን ኣብ ከምዚ ዓይነት ቦታ፡ ዝበለጸገ ግዝኣት ንኺሃንጹ ዝደረኾም እንታይ እዩ፧ ካብታ ጥንታዊት ከተማን ካብ ተቐማጦኣንከ እንታይ ክንመሃር ንኽእል፧
ሕቡእ ፖለቲካዊ ዕላማ
ሮማውያን ኣብ ቀዳማይ ዘመን ቅ.ክ. ንግዝኣቶም ናብ ሰሜን ኣፍሪቃ እናኣስፍሕዎ ምስ ከዱ፡ ካብ ገሊኦም ዘላን ዝዀኑ ቐቢላታት ከቢድ ምጽራር ኣጋጠሞም። እሞኸ ሮማውያን ምስዞም ተቐማጦ እዚኦም ሰላም ኪገብሩ ዚኽእሉ ብኸመይ እዮም፧ ፈለማ፡ ሳልሳይ ክፍለ ሰራዊት ኣውጉስጦስ፡ ኣብቲ ሎሚ ኣብ ሰሜናዊ ኣልጀርያ ዚርከብ ኣኽራን ዚበዝሖ ኸባቢ፡ ብዙሕ ጽኑዕ ሰፈርን ቦታታት ሓለዋን ሃነጹ። ጸኒሖም ድማ ንኸተማ ቲምጋድ ሃነጹዋ፣ ዕላማኦም ግና ካልእ እዩ ነይሩ።
ብላዕሊ ላዕሉ ኺርአ ኸሎ፡ ሮማውያን ንቲምጋድ፡ መንበሪ እቶም ጡረታ ዝወጹ ወተሃደራት ክትከውን ኢሎም እዮም ሃኒጾምዋ፣ ከም ሓቂ ግና፡ ዕላማኡ ነቲ ኻብቶም ኣብቲ ኸባቢ ዚነብሩ ቐቢላታት ዚመጽእ ተቓውሞ ንምድኻም እዩ ነይሩ። ሮማውያን ድማ ኣብዚ መዳይ እዚ ተዓዊቶም እዮም። ነዊሕ ከይጸንሐ፡ ኣብ ቲምጋድ ዝነበረ ምሾት ዝመልኦ ናብራ፡ ነቶም ምህርቲ ንምሻጥ ናብ ከተማ ዚመጹ ዝነበሩ ተቐማጦ ኺስሕቦም ጀመረ። ብዙሓት ተቐማጦ ኣብታ ሮማውያን ዜጋታት ጥራይ ኪነብሩላ ዚፍቀደሎም ቲምጋድ ተቐባልነት ምእንቲ ኺረኽቡ፡ ብፍታዎም ኣብ ሰራዊት ሮሜ ን25 ዓመት ምእንቲ ኼገልግሉ ይኽተቡ ነበሩ፣ በዚ ኸምዚ ድማ፡ ንገዛእ ርእሶም ኰነ ንደቆም ዜግነት ሮሜ ይረኽቡ ነበሩ።
ገሊኦም ኣፍሪቃውያን ግና፡ ዜግነት ሮሜ ብምርካብ ጥራይ ኣይዓገቡን፣ ጸኒሖም ኣብ ቲምጋድ ኰነ ኣብ ካልእ ግዝኣታት ስልጣን ሓዙ። ሮማውያን በቶም ተቐማጦ ተቐባልነት ኪረኽቡ ዝገበርዎ ውዲት ስለ እተዓወተ፡ ቲምጋድ ካብ እትህነጽ 50 ዓመት ጥራይ ጸኒሑ፡ ተቐማጦኣ መብዛሕትኦም ደቂ ሰሜን ኣፍሪቃ እዮም ነይሮም።
ሮሜ ንልቢ እቶም ተቐማጦ ዘስድዓትሉ መገዲ
ሮማውያን ንልቢ እቶም ደቀባት ብቕልጡፍ ኬስድዕዎ ዝኸኣሉ ብኸመይ እዮም፧ ብቐዳምነት፡ ሮማውያን ነቲ ሲሰሮ ዝስሙ ሮማዊ ፖለቲከኛ ዚምህሮ ዝነበረ ስርዓት ብምስዓብ፡ ኣብ መንጎ ዜጋታት ማዕርነት ከም ዚህሉ ገበሩ። እቲ መሬት ድማ ነቶም ጡረታ ዝወጹ ሮማውያን ወተሃደራት ኰነ ነቶም ኣፍሪቃውያን ደቀባት ብማዕረ ተመቕለ። እታ ኸተማ እውን እንተ ዀነት፡ ብጥንቃቐ እያ ተሃኒጻ፣ እቲ ኣባይቲ 20 ትርብዒት ሜተር ኣብ ዚኸውን ቦታ እዩ ዚህነጽ ነይሩ፣ ብመንጎ እቲ ኣባይቲ ዚሓልፍ ጸበብቲ ጐደናታት ድማ ነበረ። ከምዚ ዓይነት ማዕርነትን ስርዓትን እተንጸባረቖ ኣሰራርሓ፡ ነቶም ተቐማጦ ኣዝዩ ስሒብዎም ኪኸውን ከም ዘለዎ ኣየጠራጥርን እዩ።
ልክዕ ከምቲ ኣብ ካልኦት ብዙሓት ከተማታት ሮሜ ዚግበር ዝነበረ፡ ተቐማጦ ቲምጋድ እውን፡ ኣብ መዓልትታት ዕዳጋ ኣብቲ ህዝቢ ዚእከበሉ ቦታታት ኰይኖም፡ እዋናዊ ዜና ይሰምዑ ወይ ከኣ እተፈላለየ ጸወታታት ይጻወቱ ነበሩ። ኣብቲ ቦታታት ኣጻምእ ዝዀነ ኣኽራን ዚነብሩ ዝነበሩ ደቀባት፡ በቲ ጽላል ዘለዎ ኣዕኑድ ብእግሮም ሸናዕ ኪብሉ ኸለዉ፡ ወይ ከኣ ኣብ ምዉቕን ሃሩርን መዓልቲ ኣብቲ ድምጺ ዜንጠብጥብ ማይ ክትሰምዓሉ እትኽእል ህዝባዊ መሕጸብ ነብሲ ኺዘናግዑ ኸለዉ ይረኣዮም ነይሩ ኪኸውን ኣለዎ። ኣብ ጥቓ እቲ ባህ ዜብል ጃሕጃሕ ዚብል ማይ ኮፍ ኢሎም ምስ ፈተውቶም ኬዕልሉ ኸለዉ እውን ይረኣዮም ነይሩ ኪኸውን ይኽእል እዩ። እዚ ዅሉ ነቶም ደቀባት፡ ከም ሕልሚ እዩ ነይሩ።
እቲ ኣብ ደገ ዄንካ ትያትር ዚረኣየሉ ቦታታት እውን፡ ንልቢ እቶም ተቐማጦ ኣብ ምስዳዕ ዓብዪ ግደ ነይርዎ እዩ። እቲ ልዕሊ 3,500 ሰባት ኪሕዝ ዚኽእል ዝነበረ ቦታታት፡ ነቶም ካብ ቲምጋድን ካብተን ኣብቲ ኸባቢ ዝነበራ ኸተማታትን ዚመጹ ዝነበሩ ዋዕዋዕ ዚብሉ ሰባት የተኣናግድ ነበረ። ኣብቲ መድረኽ ድማ፡ ተዋሳእቲ ነቲ መብዛሕትኡ እዋን ርኽሰት ወይ ዓመጻ ዜርኢ ሮማውያን ዚፈትውዎ ነውራም መዘናግዒ የቕርቡ ነበሩ።
ሃይማኖት ሮሜ እውን፡ ልቢ እቶም ደቀባት ኣብ ምስዳዕ ግደ ነይርዎ እዩ። ኣብቲ መሕጸብ ነብሲ ዝነበረ ባይታን መናድቕን፡ በቲ ኻብ ኣረማዊ ያታ እተወስደ ደሚቕ ስእልታት ዘጌጸ ነበረ። ነብስኻ ምሕጻብ በብመዓልቱ ዚግበር ኣገዳሲ ንጥፈት ስለ ዝነበረ፡ እቶም ተቐማጦ ቐስ ብቐስ ንኣማልኽትን ንሃይማኖትን ሮማውያን ብዝያዳ ፈለጥዎ። ኣፍሪቃውያን ምስ ባህሊ ሮሜ ንኺወሃሃዱ ዚግበር ዝነበረ ጻዕሪ ኣዝዩ ውጽኢታዊ ስለ ዝነበረ፡ መብዛሕትኡ እዋን ኣብ ሓወልትታት መቓብር፡ በቶም ደቀባትን ብሮማውያንን ዚእመነሎም ምስሊ ሰለስተ ኣማልኽቲ ይቕረጾ ነበረ።
እተረስዐት ጽብቕቲ ኸተማ
ሃጸይ ትራጃን ንኸተማ ቲምጋድ ብ100 ድ.ክ. ምስ ደኰና፡ ሮማውያን ኣብ ብምሉኡ ሰሜን ኣፍሪቃ፡ እኽልን ዘይቲ ኣውልዕን ወይንን ኪፈሪ የተባብዑ ነበሩ። ነዊሕ ከይጸንሐ ድማ እቲ ኸባቢ፡ ነቲ ሃጸያዊ ግዝኣት ሮሜ ዚኸውን ኣድላዪ ምህርቲ ዜቕርብ መኽዘን ኰነ። ልክዕ ከም ካልኦት ግዝኣታት፡ ቲምጋድ እውን ኣብ ትሕቲ ግዝኣት ሮሜ በልጸገት። ድሕሪ ግዜ፡ ብዝሒ ህዝባ ወሰኸ፣ ካብቲ ፈለማ ኽትስራሕ ከላ ዝነበረቶ ንላዕሊ ድማ ሰፍሐት።
ተቐማጦ ኸተማን ወነንቲ መሬትን፡ ብምኽንያት እቲ ምስ ሮሜ ዚግበር ዝነበረ ንግዲ እኳ እንተ ሃብተሙ፡ እቶም ሓረስቶት ግና ይብደሉ ነበሩ። ኣብ ሳልሳይ ዘመን ድ.ክ. ብሰንኪ ማሕበራዊ ግፍዕን ሰፍ ዘይብል ግብርን፡ እቶም ሓረስቶት ናዕቢ ኼልዕሉ ጀመሩ። ገለ ኻብቶም ንእምነት ካቶሊክ ተቐቢሎም ዝነበሩ ሓረስቶት፡ ምስ ዶናቲስት ሓበሩ፣ ዶናቲስት፡ ነቲ ኣብ ቤተ ክርስትያን ካቶሊክ ዝነበረ ብልሽውና ብምቅዋም ንገዛእ ርእሶም ዝፈለዩ፡ ክርስትያን ምዃኖም ዚዛረቡ ጕጅለ እዮም ነይሮም።—ነታ፡ “ ዶናቲስት—‘ንጽህቲ ቤተ ክርስትያን’ ኣይኰኑን” ዘርእስታ ሳጹን ርአ።
ድሕሪ እቲ ንዘመናት ዝጸንሐ ሃይማኖታዊ ምስሕሓብን ኵናት ሓድሕድን ባርባራዊ ወረራን፡ ስልጣነ ሮሜ ኣብ ሰሜን ኣፍሪቃ ዝነበሮ ሓይሊ ደኸመ። ኣብ ሻድሻይ ዘመን ድ.ክ.፡ ቲምጋድ በቶም ኣብቲ ኸባቢ ዚነብሩ ቐቢላታት ዓረብ ምሉእ ብምሉእ ብሓዊ ነደደት፣ ንልዕሊ 1,000 ዓመት ድማ ተረስዐት።
“ህይወት ማለት እዚ እዩ!”
ነቲ ኣብ ቲምጋድ ዚርከብ ፍርስራስ ዝዀዓትዎ ተመራመርቲ ስነ ጥንቲ፡ በቲ ኣብቲ ህዝቢ ዚእከበሉ ቦታ ዝረኸብዎ ብላቲን እተጻሕፈ ጽሑፍ ተገሪሞም እዮም። እቲ ጽሑፍ፡ “ሃድን ምህዳን፡ ነብስኻ ምሕጻብ፡ ምጽዋት፡ ምስሓቕ—ህይወት ማለት እዚ እዩ!” ዚብል ነበረ። ሓደ ፈረንሳዊ ጸሓፍ ታሪኽ ከም ዝገለጾ፡ እቲ ጽሑፍ፡ “ቍም ነገር ዘይብሉ ፍልስፍና ዚመስል እኳ እንተ ዀነ፡ ገሊኦም ሰባት ግና ጥበብ ከም ዝሓዘለ ምስጢር ገይሮም እዮም ዚርእይዎ ነይሮም።”
ሮማውያን ንእተወሰነ እዋን፡ ከምቲ ኣብቲ ጽሑፍ እተጠቕሰ ዓይነት ናብራ እዮም ዚመርሑ ነይሮም። እቲ ኣብ ቀዳማይ ዘመን ዝነበረ ሃዋርያ ጳውሎስ ዝስሙ ክርስትያን፡ “ጽባሕ ክንመውት ኢና እሞ፡ ንብላዕን ንስተን” ብዚብል ፍልስፍና ህይወት ዚምርሑ ሰባት ጠቒሱ ነበረ። ሮማውያን፡ ሃይማኖታውያን እኳ እንተ ነበሩ፡ ብግዝያዊ ተድላ እዮም ዚምርሑ ነይሮም፣ ብዛዕባ ዕላማ ህይወት ድማ ብዙሕ ግዲ ኣይነበሮምን። ጳውሎስ ነቶም ኣመንቲ ዝዀኑ ብጾቱ፡ ካብ ከምዚኣቶም ዝበሉ ሰባት ኪጥንቀቑ ነገሮም፣ “ኣይትታለሉ። ሕማቕ ዕርክነት ንጽቡቕ ልማድ የበላሽዎ እዩ” ኸኣ በሎም።—1 ቈረንቶስ 15:32, 33።
ህዝቢ ቲምጋድ፡ ኣስታት 1,500 ዓመት ይገብር እኳ ይነብሩ እንተ ነበሩ፡ ሎሚ ዘሎ ንህይወት ዚምልከት ኣረኣእያ ግና ኣይተቐየረን። ሎሚ ዘለዉ ብዙሓት ሰባት፡ ግዜያዊ ተድላ ጥራይ እዮም ዚደልዩ። ስለዚ፡ ዜምጽኦ ሳዕቤን ብዘየገድስ፡ ነቲ ሮማውያን ዝነበሮም ንህይወት ዚምልከት ኣረኣእያ እዮም ዚስዕቡ። መጽሓፍ ቅዱስ ግና፡ ንጹርን ግብራውን ምኽሪ እዩ ዚህብ፣ “ትርኢት እዛ ዓለም እዚኣ ተለዋዋጢ እዩ” ድማ ይብል፣ ‘በዛ ዓለም እዚኣ ምሉእ ብምሉእ ንኸይንጥቀም’ ከኣ ይላበወና።—1 ቈረንቶስ 7:31።
ፍርስራስ ቲምጋድ፡ ነቲ ኣብ ሑጻ ሰሜን ኣፍሪቃ ንነዊሕ ዘመን እተቐብረ ጽሑፍ ምስዓብ፡ ምስጢር ሕጉስን ትርጕም ዘለዎን ህይወት ከም ዘይኰነ ዚምስክር እዩ። ብኣንጻሩ እኳ ደኣ፡ ትርጕም ዘለዎ ህይወት ክንነብር እንተ ደሊና፡ ነቲ፡ “ዓለም ከኣ ትሓልፍ እያ ዘላ፡ ትምኒታ እውን ከምኡ፣ እቲ ፍቓድ ኣምላኽ ዚገብር ግና ንዘለኣለም ይነብር” ዚብል ምኽሪ መጽሓፍ ቅዱስ ከነቕልበሉ ኣሎና።—1 ዮሃንስ 2:17።
ብዝያዳ ፍለጥ
ንመጻኢ ብኸመይ ኢኻ እትርእዮ፧
ነቲ መጽሓፍ ቅዱስ ብዛዕባ ዜሐጕስ መጻኢ ዚገልጾ ነገራት ክትኣምኖ እትኽእለሉ ኽልተ ምኽንያት ኣንብብ።


text:
መልሲ ሕቶታት መጽሓፍ ቅዱስ
ንዘለኣለም ብህይወት ምንባር ይከኣልዶ፧
እቲ ቐዳማይ ሰብ ዝዀነ ኣዳም ንዘመናት ብህይወት ነይሩ እዩ። ኣብ መወዳእታ ግና፡ ኣሪጉ ሞተ። ካብ ሽዑ ንነጀው፡ ሰባት ንእርጋን ዜወግዱሉ ሓያሎ መገድታት ኬናድዩ ጸኒሖም እዮም። ኰይኑ ግና፡ ዛጊት ካብ ሞት ኬምልጥ ዝኸኣለ ሰብ የለን። ስለምንታይ፧ ኣዳም፡ ትእዛዝ ኣምላኽ ብምፍራሱ ስለ ዝሓጥአ፡ ኣሪጉ ሞይቱ እዩ። ንሕና እውን ካብ ኣዳም ሓጢኣትን እቲ መቕጻዕቲ ሓጢኣት ዝዀነ ሞትን ስለ ዝወረስና፡ ንኣርግ ኢና።—ዘፍጥረት 5:5፣ ሮሜ 5:12 ኣንብብ።
ደቂ ኣዳም ናይ ዘለኣለም ህይወት ምእንቲ ኽንረክብ ግና፡ በጃ ዚኸፍለልና ኣካል የድልየና እዩ። (እዮብ 33:24, 25) በጃ፡ ሓደ ሰብ ሓራ ንኺወጽእ ዚኽፈል ዋጋ እዩ። ንሕና ኸኣ ካብ ሞት ሓራ ኽንወጽእ የድልየና። (ዘጸኣት 21:29, 30) የሱስ ኣብ ክንዳና ምስ ሞተ፡ እቲ በጃ ተኸፍለ።—ዮሃንስ 3:16 ኣንብብ።
ናይ ዘለኣለም ህይወት ክንረክብ እንኽእል ብኸመይ ኢና፧
ካብ ሕማምን እርጋንን ሓራ ዚወጽእ፡ ኵሉ ሰብ ኣይኰነን። እቶም ከም ኣዳም ዝኣመሰሉ ንኣምላኽ ዘይእዘዝዎ ሰባት፡ ብህይወት ናይ ምንባር መሰል ኣይኪህልዎምን እዩ። ሓጢኣቶም እተሓድገሎም ሰባት ጥራይ እዮም ንዘለኣለም ዚነብሩ።—ኢሳይያስ 33:24፣ 35:3-6 ኣንብብ።
ሓጢኣትና ንኺሕደገልና ድማ ስጕምቲ ኽንወስድ ኣሎና። ነቲ ቓል ኣምላኽ ዝዀነ መጽሓፍ ቅዱስ ብምጽናዕ፡ ንፈጣሪና ኽንፈልጦ ኣሎና። መጽሓፍ ቅዱስ፡ ዝሓሸ ናብራ ብኸመይ ኪህልወና ኸም ዚኽእል ጥራይ ዘይኰነስ፡ ሞገስ ኣምላኽን ናይ ዘለኣለም ህይወትን ብኸመይ ክንረክብ ከም እንኽእል እውን ይምህረና እዩ።—ዮሃንስ 17:3፣ ግብሪ ሃዋርያት 3:19 ኣንብብ።
ብዝያዳ ፍለጥ
ሓጢኣትና ኺሕደገልና ይኽእል ድዩ፧
ኣምላኽ ንኸቢድ ሓጢኣት እውን ከይተረፈ ይቕረ ይብል ድዩ፧ ስምረት ኣምላኽ ክንረክብ እንተ ደሊና፡ እንታይ ክንገብር ኣሎና፧


text:
1ብፍቓድ እግዚኣብሔር እንተዘይኮይኑ ሥልጣን የለንሞ ነፍስ ወከፍ ነቲ ኣብ ልዕሊኡ ዘሎ በዓል ሥልጣን ይተኣዘዝ። እቶም ዘለዉ ሰብ ሥልጣንውን ብእግዚኣብሔር ዝተሸሙ እዮም። 2ንበዓል ሥልጣን ዝቃወም ንሥርዓት እግዚኣብሔር እዩ ዝቃወምሞ። እቶም ዝቃወሙ ድማ ንባዕላቶም ቅጽዓት የምጽኡ። 3ሰብ ሥልጣን ሥራሑ ኽፉእ ንዝኾነ እምበር ሥራሑ ጽቡቕ ንዝኾነ ኣየፍርኁን እዮም። ንሰብ ሥልጣን ከይትፈርኅ እንተደሊኻ ጽቡቕ ግበር። ንሱ ድማ ኸመስግነካ እዩ። 4ንሱ እግዚኣብሔር ንሠናይካ ኢሉ ዝሸሞ ኣገልጋሊ እዩሞ። ክፉእ እንተ ገበርካ ግና ፍራኅ፤ ሰይፊ ንኸንቱ ኣይዕጠቕዎንዮምሞ። ንሱ ኣገልጋሊ እግዚኣብሔር ስለ ዝኾነ ነቲ ኽፉእ ዝገብር ክቐጽዕ ልኡኽ ቊጥዓ እግዚኣብሔር እዩ። 5ስለዙይ መቕጻዕቲ ፈሪኅኹም ጥራሕ ዘይኮነስ ሕሊናኹም ስለ ዝወቕሰኩምውን ክትግዝኡ ይግብአኩም እዩ። 6ንሳቶም ኣገልገልቲ እግዚኣብሔር ኮይኖም እንተየብኰሩ ተሠሪዖም ኢዮምሞ ስለዙይ ኢኹም ግብሪ እትኸፍሉ። 7እምበኣር ንዂሉ ኸከም ዝግብኦ ግበሩ፤ ቐረጽ ንዝግብኦ ቀረጽ ፍርኃት ንዝግብኦ ፍርኃት ክብሪ ንዝግብኦ ኽብሪ ንዂሉ እቲ ዘዝግብኦ ሃብዎ። 8እንትርፊ ንስንሳትኩም ምፍቓር ምስ ሓደኳ ኻልእ ዕዳ ኣይሃሉኹም፤ እቲ ንብጻዩ ዘፍቅር ንሕጊ ፈጺምዎ እዩ እሞ። 9እቲ ኣይትዘሙ፤ ኣይትቕተል፤ ኣይትስረቕ፤ ብሓሶት ኣይትመስክር፤ ዘይናትካ ኣይትመነ! ዝብል ካልእ ትእዛዛትውን ኲሉ ንብጻይካ ኸም ነፍስኻ ኣፍቅር! ብዝብል ትእዛዝ ተጠቓሊሉ እዩ። 10ብጻዩ ዝፈቱ ኽፉእ ኣይገብርን፤ እምበኣር ፍቕሪ መፈጸሚ ሕጊ እዩ። 11ነቲ ዘመን ፍለጥዎ፤ ካብ ድቃስ እትበራበሩሉ እዋን ሕዚ እዩ፤ ምድኃንና ካብቲ ዝኣመንናሉ ጊዜ ሕዚ የመና ቐሪቡ ኣሎ። 12ለይቲ ኃሊፋ መዓልቲ ቐሪባ ኣላ። ስለዙይ ግብሪ ጸልማት ካባና ደርቢና ኣፅዋር ብርሃን ንልበስ። 13ብጓይላን ስኽራንን ብምንዝርናን ዕብዳንን ብባእስን ቅንኣትን ዘይኮነስ ከም ብመዓልቲ ብቕንዕና ንንበር። 14ንጐይታ ኢየሱስ ክርስቶስ ደኣ ልበስዎ እምበር ድልየት ሥጋኹም ንምርዋይ ኣይትሕሰቡ።
Copyright
Learn More


text:
ንመርኣዪ ዚኸውን ኣቀራርባታት
ግምቢ ዘብዐኛ
ሕቶ፦ ሓደ ሰብ፡ ‘ሰማይ እንታይ ይመስል፧’ ኢሉ እንተ ዚሓትተካ፡ እንታይ ኢልካ ምመለስካ፧
ጥቕሲ፦ ዮሃ 8:23
መፋለጢ፦ እዛ ሕታም ግምቢ ዘብዐኛ እዚኣ፡ የሱስን ኣቦኡን ብዛዕባ ሰማይ እንታይ ከም ዝበሉ ትገልጽ።
ሓቂ ምሃር
ሕቶ፦ እዚ ትንቢት መጽሓፍ ቅዱስ እዚ፡ ነዚ ሎሚ እንርእዮ ዘሎና ነገራት ዚገልጽ ምዃኑስ ኣይትሰማምዓሉንዶ፧
ጥቕሲ፦ 2ጢሞ 3:1-5
ሓቂ፦ እቲ ብዛዕባ ዳሕሮት መዓልትታት ዚገልጽ ትንቢት ሎሚ ይፍጸም ስለ ዘሎ፡ እቲ ብዛዕባ ዝሓሸ መጻኢ ዚገልጽ ትንቢት ከም ዚፍጸም እውን ክንኣምን ንኽእል ኢና።
መጽሓፍ ቅዱስ ከተጽንዕ ዘሎካ ስለምንታይ ኢኻ፧ (ቪድዮ)
መእተዊ፦ ነቲ ኣብ ህይወትና እነልዕሎ ኣገዳሲ ሕቶታት፡ ዜዕግብ መልሲ ኻበይ ክንረኽበሉ ኸም እንኽእል እትገልጽ ሓጻር ቪድዮ ንሰባት ነርእዮም ኣለና። [ነታ ቪድዮ ወልዓያ።]
መፋለጢ፦ እዛ መጽሓፍ እዚኣ፡ ኣምላኽ ንጸገማት ዓለም ብዛዕባ ዜዐርየሉ መገዲ፡ መጽሓፍ ቅዱስ እንታይ ከም ዚብል ትገልጽ። [ነታ መጽሓፍ ቅዱስ ዚምህር እትብሃል መጽሓፍ ኣበርክታ።]
ናይ ርእስኻ ኣቀራርባ ኣዳሉ
ናይ ገዛእ ርእስኻ ኣቀራርባ ኣገልግሎት ወፍሪ ንምድላው፡ ነቲ ኣቐዲሙ እተጠቕሰ ኣብነታት ተጠቐም።


text:
Erena on Facebook
ሚኒስተራት ጉዳያት ወጻኢ ኤርትራን ሩስያን ኣብ ሓያሎ ነጥብታት ዘተኮረ ዝርርብ ኣካይዶም
Radio Erena: February 17, 2014
ሚኒስተር ጉዳያት ወጻኢ ኤርትራ ኣቶ ዑስማብን ሳልሕ፣ ምስ ሚኒስተር ጉዳያት ወጻኢ ሩስያ ሰርጌ ላቭሮቭ ሎሚ ሰኑይ 17 ለካቲት ኣብ ሞስኮ ብምርኻብ ከምዝተዘራረበ ሬድዮ ድምጺ ሩስያ ሓቢራ።
ኣብቲ ርክብ፣ ክልቲኦም ሚኒስተራት ኣብ ኤርትራ ብዛዕባ ዘሎ ተኽእሎ ወፍር ብምዝርራብ ኣብ ዕደናን ካልእ ንግድን ቁጠባን ንምትሕግጋዝን ዘኽእል ሓባራዊ ስምምዕ’ውን ከቲሞም።
ሚኒስተር ጉዳያት ወጻኢ ሩስያ ሰርጌ ላቭሮቭ፣ ኣብቲ ምስ ሚኒስተር ጉዳያት ወጻኢ ኤርትራ ኣቶ ዑስማን ሳልሕ ዝተራኸበሉ ኣጋጣሚ፣ መርገጺ ሩስያ ኣብ ጉዳይ ሶርያ ደጊሙ ከምዘነጸረ’ውን ንሬድዮ ድምጺ ሩስያ ብምጥቃስ ኣገልግሎት ዜና ኢራን፣ ፋርስ ገሊጹ።
ሚኒስተር ጉዳያት ወጻኣ ኤርትራ ኣቶ ዑስማን ሳልሕ ናብ ሩስያ ዑደት ብምክያድ ምስ ሰበ ስልጣን እታ ሃገር ዝዝርብ ከካይድ ዕድመ ከምዝቐረበሉ ምንጭታት ክጠቕሱ ጸኒሖም’ዮም።
ሩስያ ምስ ኤርትራ ዘለዋ ዝምድና፣ ተራ ዲፕሎማስያዊ ዝምድና ጥራይ ምዃኑ ዝፍለጥ እኳ እንተኾነ፣ ኣብዚ እዋንዚ መንግስቲ ኤርትራ ስትራቴጂያዊ ኣገዳስነት ቀይሕ ባሕሪ ኣብ ግምት ብምእታው ኣብ ዕደና ወፍሪ ከካይዳ ኣብ ሓያሎ ሃገራት ዘመተ የካይድ ምህላዉ ይግለጽ።
ባይቶ ጸጥታ ውድብ ሕቡራት ሃገራት ኣብ ልዕሊ መንግስቲ ኤርትራ እገዳ ኣብ ዝወሰነሉ እዋን፣ ቀዋሚት ኣባል’ቲ ባይቶ ዝኾነት ሩስያ፣ እቲ እገዳ ቅድሚ ምትግባሩ ተወሳኺ መጽናዕቲ ክካየድ ኣለዎ ክትብል ሓሳብ ምቕራባ ይፍለጥ።
ካብ 2009 ኣትሒዙ ተነቢሩ ዘሎ እገዳ ንኽልዓል ሓያሎ ዲፕሎማስያዊ ጻዕሪ ኣብ ምክያድ ዝርከብ መንግስቲ ኤርትራ፣ ነዚ ብመንገዲ ሚኒስተር ጉዳያት ወጻኢ ኣቢሉ ናብ ሩስያ ዘካየዶ ዑደት’ውን ሓደ ኣካል ናይቲ መስርሕ ምዃኑ ተንተንቲ የረድኡ።
ሚኒስተር ጉዳያት ወጻኢ ኤርትራ ኣቶ ዑስማን ሳልሕ ዝመርሖ ልኡኽ መንግስቲ ኤርትራ፣ መልእኽቲ ፕረዚደንት ኢሳይያስ ኣፈወርቂ ናብ ፕረዚደንት ኡጋንዳ ዩዌሩ ሙሴቬኒ ድሕሪ ምብጻሕ’ዩ፣ ናብ ሩስያ ኣምሪሑ።
=============================================


text:
እዋናዊ ዜናታት
- ናይ ሓዘን መግለጺ፣ደሞክራስያዊ ግንባር ሓድነት ኤርትራ፡
- ደምዳሚ መግለጺ፣ስሩዕ ኣኼባ ፈጻሚ-ኣካል፡ ደሞክራስያዊ ግንባር ሓድነት ኤርትራ /ደ.ግ.ሓ.ኤ/
- ቃል ሓዘን ጨንፈር ሽወደን ግንባር ሃገራዊ ድሕነት ኤርትራ
- ቃል ሓዘን ግንባር ሃገርዊ ድሕነት ኤርትራ/ ሕድሪ ጨንፈር ጀርመን
- ናይ ሓዘን መግለጺ ግንባር ሃገራዊ ድሕነት ኤርትራ-ሕድሪ
- ኤርትራ ካብ 2015 ንነጀው ቀጥታ ተጠቃዒት ናይ’ቲ ብኤል ኒኖ ዝፍለጥ ምዝባዕ ኣየር ኮይና ምጽናሐ ተገሊጹ
- ናይ ሓዘን መግለጺ ብደግሓኤ ዞባ ኤውሮጳ
- ናይ ሐዘን መግለጺ
- ቃል ሓዘን
- መግለጺ ሓዘን፡
- ክልተ ዲፕሎማት ስርዓት ህግደፍ ነቲ ስርዓት ከም ዝራሕርሑ ይግለጽ ኣሎ
- ምስጋና
- ሓድነት ኤርትራውያን ንፍትሒ ኣብ ዓባይ ብሪጣኒያ ዝተባህለ ማሕበረ ተመስሪቱ
- ኤርትራውያን ተቐማጦ ሕቡራት መንግስታት ኣመሪካ፡ ሓድሽ ዓመት 2017 ብሓባር ጸንቢሎም
- ተመሃሮ ቤት ትምህርቲ “ እንዳ ማርያም ” ኣንጻር ስርዓት ህግደፍ ኣድማ ኣካይዶም !!
ኣብ መርበብ ዘለዉ
We have 64 guests and no members online
- Details
- Written by ድ.ሰ.ደ.ኤ.
- Published: 29 May 2015
ካብ ህዝብታት ኤርትራ ኣስታት 85% ብሕርሻን ጉስነት’ዩ ዝነባበር። ኩሎም ብሄራትን ብሄረ-ሰባት ህዝብታት ኤርትራ፡ ቁጠባዊ ምንጮም ቀጥታ ምስ እንስሳ ዘቤት ዝተኣሳሰረ’ዩ። ኣብ ገለ ንስጋን ጸባን፡ ኣብ ገለ ከኣ ንስጋ፡ ንጽበን ሕርሻን ድማ ይግልገሉለን። ብፍላይ እቶም ብተነጻጻሪ ተቐራሪቦም ዝነብሩ፡ ምሉእ ቁጠባዊ ህይወቶም ኣብ ሕርሻ ጥራሕ ዝምርኮስ፡ ኣብ ከበሳታት ዝነብሩ ህዝብታት ዛጊት ክሳብ’ዚ ዘለናዮ መበል 21 ክ/ዘመን ንብዕራይ ከም ቀንዲ ካብ ናውቲ ማእቶት ክግልገልሉ ይረኣዩ። እንተኾነ ሓረስቶት ሃገርና ንሓደ ዝራብዕ ብኣካል ስለ ዝገዘፈ ብቐጥታ ናብ ማሕረስ ኣይወስድዎን። ጉብዝና ተሰሚዕዎ መሬት እናጻሕተረ ፍንጥርያዕ ስለ ዘብዝሕ፡ ኣጓብዝ ተኣኪቦም ክብደት ዘለዎ ብተምሳል ኣርዑተ ነዊት ዝተሰርሐ ኦም ኣብ ክሳዱ ኣሲሮም ንነዊሕ ግዜ ክጎትት ይገብርዎ። በዚ ድማ እቲ ኣይተሓዝን ዝብል ዝነበረ፡ መሬት እናጻሕተረን እናነቀወን ንባእሲ ዝዕድም ዝነበረ ረስኒ ደረጃ ብደረጃ ይዝሕልን ይዕገስን። ኣብ ማሕረስ ሓረስታይ ብዝኣዘዞ ብስነ-ስርዓት ከገልግል ቅሩብ ይኸውን። እዚ “ምጽራይ” ይበሃል። ካልእ ማልእ ከይጥምት፡ ምሉእ ንምሉእ ነቲ ዝተደመደበሉ ማሕረስ ብብቕዓት መታን ከገልግል ይቕጥቀጥ’ሞ፡ ብኩለንተንኡ ዕጉስ ተስታይ ከኣ ይኸውን።
ወዲ-ሰብ ንገዛእ ርእሱ’ውን ንኣካለ መጠን ስለ ዝበጽሐ ብዝላ ኣብ ቁም-ነገር ኣይበጽሕን። ጓል ይኹን ወዲ ካብ ወለዶምን ዝነብርሉ ከባብን ተማሂሮም፡ ኣወንታዊ ባህልን ስነ-ምግባርን ተኸቲሎም’ዮም ዝዓብዩን ደረጃ ብደረጃ ሓላፍነት ዝስከሙን። ኩሉ ነገር መንገዲ ኣለዎ። ሕጊ ኣለዎ። መልክዕ ኣለዎ። ወዲ-ሰብ ነበይኑ ኣይነብርን’ዩ። እንተ በቲ እንተ በቲ ካብ ካልኦት ግደሊ፡ ካልኦት ድማ ካብኡ ክደልዩ ናይ ግድን’ዩ። ስለዚ ብከመይ ብሰላም ብስኒት፡ ብሓባር ትነብር ትነባበር ልጓም ኮይኑ ዝሕዝ ሕግን ስርዓት ክህሉ የድሊ። ኣብ ዝኾነ ሓባራዊ ህይወት ሓታትን ተሓተትን ክህሉ ኣለዎ። ተሓታትነት ዘይብሉ ከም ዝመስለካ ብሃውሪ ዝኽየደሉ፡ ወይ ብትምክሕቲ ዝሓበጠ ሓይሊ ኣበይ ከይበጽሑ እናበለ ዝዕንድረሉ ባይታ ክህሉ የብሉን።
ኣብ መዳይ ፖለቲካ፡ ሰባት ወይ ማሕበራዊ ክፍልታት ብሓደ ካብ ዝግለጽሉ፡ ዝነብርሉን ዝነባበርሉን፣ ሃገር ልዑላውነት፣ ሕጊ፣ …ወዘተ’ዩ። ነቶም ኣብ’ታ ሃገር ዝነብሩ ሰባት እታ ሃገር ሃገሮም’ያ። እቲ ልዑላውነት ልዑላውነቶም’ዩ። እቲ ሓደ ብናይ ታሪኽ ኣጋጣሚ ነገራዊ ልዕና ስለዝሓዘ ብመን ከማይ ልጓም ኣልቦ ከም ቃሕታኡ ዝኸደሉ፡ እቲ ካልእ ከኣ ዝተባህሎ ሰማዒ ፈጻሚ ጥራሕ ከይከውን ንኹሉ ብማዕርነትን ብፍትሕን ዝገዝእ ኣሳሪ ሕጊ ክህሉ ይግባእ። እዚ ከም’ዚ ዝበለ ማእከላይ ዳኛ ኮይኑ ዘገልግል ሕጊ፡ ኣብ ኤርትራ የለን። ብናይ ፖለቲካዊ ኣረኣእያን ሕጋዊ ትካላዊ ኣሰራርሓን ልዕልነት ዘይኮነ፡ ነገራዊ ዋንነት ብምቁጽጻር ልዕልነት ዘረጋገጹ ህግደፋውያን ደስ እንክብሎም ኣስማት ሰባት ዘጸልሙላ፡ ዝኣስሩላ፡ ዘሕቅቑላ፡ ዶብ ሰጊሮም ኲናት ዝጽሕትሩላ፡ ኩሉ ዘይሕጋዊ ተግባራት ዘካይዱላ ዘለው ሃገር’ያ ሃገረ ኤርትራ ሎሚ።
እዚ ንኤርትራ ዝመርሕ ዘሎ ጉጅለ መንግስትን ስርዓት ተባሂሉ ይጸዋዕ’ምበር፡ ናይ መንግስታትን ስርዓታትን ፖለቲካዊ ሚዛናት ኣይማልእን። እዚኣቶም ናይ ገዛእ ርእሶም ፖለቲካዊ መንነት ዘይብሎም ብደም ንጹሃት ዝሰኸሩ፡ ልዕልና ግዝኣተ ሕጊ ሃለወ ኣይሃለወ ትርጉም ዘይህቦም፡ ብግዝያዊ ረብሓ ዝተኣሳሰሩ እኽብካብ ወዲኒታት’ዮም። ትርጉም ህዝባዊ ክብሪ፡ ሃገራዊ ክብሪ ዘይርደኦም፡ ዘይጸረዩ ናይ ፖለቲካ ዝራባዓት’ዮም። ዜጋታት ብዘይምኽንያት ብምእሳሮም፡ ነቲ ናትና ዝብልዎ ህዝቢ ብምምላኾም፡ ፍሰሃ ወሰላም ዝስመዖም፡ ብተደጋጋሚ ብስም ህዝብን ሃገርን ክጣልዑ ዘይስከፉ ተለኣኣኽቲ’ዮም።
እዞም ውሑዳት ግን ኩሉ ሃገራዊ መትንታት ዝተቖጻጸሩ፡ ዘይጸረዩ ናይ ፖለቲካ ዝራባዓት፡ ምስ ጎረባብትናን ኣብ ዞባናን እንታይ እናገበሩ መጺኦምን ይገብሩ ኣለውን ብሩህ ክንሱ፡ በቲ ዘዕበዮም ቀዲምካ ሃሪምካ፡ ቀዲምካ ብኸ፡ ዝመንዛዕካ መንዚዕካ ኢደይ ንጹህ’ዩ ኣይትቀደም ዝብል ናይ ፖለቲካዊ ምንዝርና ኣካይዳኦም፡ ኣብ ኩነታት የመን ኢድ ኣይጸንሐናን ዝብል መግለጺ ኣስሚዖም። ዓለማዊ ኩነታት ስሒቡ፡ ናይ ከባቢ ሃገራት ኣተኣሳሲሩ ናብ ዲቕ ዝበለ ኲናት ኣትዩ ዝርከብ ፖለቲካዊ ኩነታት የመን፡ ቀንዲ ሸቶ ሓይልታት ኪዳን ነቦ ሑቲን ደላላይ ኣቦ ሑቲን ምዃኑ ዝተገንዘቡ ህግደፋውያን፡ በቲ ኣብ መንጎ ኣሕዋት የመናውያን ዝተፈጥረ ግጭት ኣዝዮም ከም ጭነቑ፣ኩነታት የመን ናብ ንቡር ክምለስ ከም ዝምነዩ፡ ግዝኣታውን ህዝባውን ሓድነት የመን ከም ዝድግፉ፡ ከም መርኣያ ና’ዚ ከኣ ንቅዋማውን ሕጋውን መንግስቲ የመን ኣፍልጦ ከም ዝህቡን ከይሓፈሩ ከሊጾም። ኣብ ውሽጢ’ዚ ኣስታት 24 ዓመታት ንስለ ቀጻልነት ስልጣን ናይ’ዞም ዘይጸረዩ ናይ ፖለቲካ ዝራባዓት ክበሃል፡ ልዑላዊ ግዝኣት ኤርትራ ብኣራግጽ ባዕዲ ተደፊሩ’ዩ። ኣብ ተለኣኣክነት ርዒሞም ግበር ዝተባህልዎ ክገብሩ ልዑላውነት ጎረባብቲ ሃገራት ደፊሮም፡ ህይወትን ነዋትን ኤርትራውያን ንከንቱ ኣጥፊኦም። መሬት፡ ባሕርን ኣየርን ኤርትራ ሰላማዊ ናይ ልምዓት፡ ንግድን ወፍርን ምንቅስቓሳት ተሓሪምዎ ካብን ናብን መንሰጋግሪ ዘይሕጋዊ ኣጽዋር ውግእን ካልእ ኮይኑ ጸኒሑን ኣሎን።
ንሕጋዊ መንግስቲ ሱዳን ክቕይርን ንተቓወምቲ ሱዳን ከዕጥቕን እንከሎ፡ ንረብሓ ህዝብታት ኤርትራ ኣይነበረን። ናብ ሶማላውያን ዕጡቓት ኣጽዋር ኲናትን ካልእን ከሰጋገር እንከሎ ንረብሓ ህዝብታት ኤርትራ ማእከሉ ዝገበረ ኣይነበረን። ልዑላውነት ሃገረ ኤርትራ ንዘይቕበሉ ውድባት ኢትዮጵያ ክሕብሕብ እንከሎ፡ን ክብርን ረብሓን ህዝብታት ኤርትራ ዝጎድእ ደኣምበር ዝሕሉ ኣይኮነን። ናይ ኢራን ኮነ ናይ እስራኤል ወተሃደራዊ መደበራት ኣብ ኤርትራ ከም ዘሎ ተደጋጊሙ ክግለጽ ዝጸንሐ’ዩ። ኣመሪካን ተሓባበርታን ንመንግስቲ ሳዳም ሑሴን ንምቕያር ኣብ ዝተኸፈተ ኲናት፡ ልዑላዊ መሬት ኤርትራ ዒራቕ ንምህራም ተጠቕምሉ ኢልናዮም ኣብየሙና ዝበለ መንግስቲ እዚ ጉጅለ ምዃኑ ቀረባ ተዘክሮ’ዩ። ኣብ ጉዳይ የመን ድማ ልኡኽ ኢራን ኮይኑ ክሰርሕ ምጽናሑን ምህላውን ሕቡእ ኣይኮነን።
ስለዚ እዞም ኣብ ዘየእትዎም ክኣትው ዘይስከፉ፡ ምስተቐርቀሩ ድማ ትፋኦም ሊሒሶም ከንሳሕቡ ዘየሕፍሮም ዘይጸረዩ ናይ ፖለቲካ ዝራባዓት፡ ኣብ’ቲ ብ31 መጋቢት 2015 በመንገዲ ሚኒስትሪ ጉዳያት ወጻኢኦም ኣቢሎም ዝዘርግሕዎ በዓል 11 ነጥቢ መግለጺ፡ ኣብ ኤርትራ ናይ ኢራን’ዶ ናይ ሑቲ’ዶ ናይ እስራኤል’ዶ ወተሃደራዊ መደበራት ኣሎ ዝብል ነዛ ልዑላዊት ሃገር ጠቐነ ካብ ምዃን ሓሊፉ ጸርፊ’ዩ። ኣብ’ዚ ቀረባ እዋናት ብሰበ-ስልጣን የመን ኣንጻር ኤርትራ ዝተወደበ ወፍሪ ጸለመ ይካየድ ኣሎ። እዚ ብሓይልታት ስለያ ናይ ገለ ሸነኻት ዝምራሕ፡ ምስሊ ኤርትራ ኣብ ዓለማዊ መድረኻት ንምድዋን ዝዓለመ’ዩ። ኤርትራ ግን መሬታ፡ ባሕራ ደሴታታ፡ ኣብ ከም’ዚ ዝበለ ነገራት ኣይተውዕልን። ኣይተካርን ኣይትሸይጥን። ኤርትራ ኣብ ከፋፋሊ ምሕዝነታት ወይ ብሎካት ኣይትኣምንን። ኣብ’ዚ ቀረባ ሚኒስትሪ ጉዳያት ወጻኢ ኤርትራ፡ ንጸሓፊ ቆንስላዊ ጉዳያት የመን ኣብ’ዛ ሃገር ጸዊዑ ብዛዕባ’ዚ ብሰበ-ስልጣን የመን ዝበሃል ዘሎ ከብርሃሉ ሓቲትዎ ኔሩ። እቲ የመናዊ በዓል ስልጣን ኤርትራ ዝኣበሰቶ የብላን። ዘሕትት የብላን ኢሉ ንገዛእ ርእሱ ድማ ተገሪሙ። ብዝኾነ ነዚ ከረጋግጽ ይደሊ’የ ዝብል ኣካል ማእከላይ ምብራቕ ዝኾነ ጋዜጠኛ ኣብ ዝቕረቦ ኢምባሲ ኤርትራ ኮይኑ ቪዛ ምሕታት ጥራሕ’ዩ ክብል ደርጓዕጓዕ ዝበዝሖ ናይ ነብሰ ምክልኻል መግለጺ ሂቡ። እዚ መግለጺ ጭንቀት ዝወለዶ፡ ሓይሊ ሚዛን ተመልኪቱ፡ በቲ ዝተለምደ ናይ ፖለቲካዊ ምንዝርና መርገጹ፡ ነቲ ከግልግሎ ዝጸንሐ ገዲፉ” ናብ’ቲ ዝሃርሞ ዝነበረ ተጸጊዑ ነብሱ ከድሕን ዝዓለመን ፈጺሙ ካብ ሓቂ ዝረሓቐን’ዩ፡፡ ብዘይጸረዩ ናይ ፖለቲካ ዝራባዓት ዝመሓደር ህዝቢ ብኩለንተንኡ ክጽገም ከኣ ግድን’ዩ። ስለዚ ካብ’ዚ ከም’ዚ ዝበለ ንዓና ከም ህዝቢ፡ ንሃገርና ከም ልዑላዊት ሃገር ዘዋርድ መንግስታዊ ጉጅለ ንምግልጋል ንሕበር ቃልስና ነሐይል
ድ,ሰ,ደ,ኤ, 06-04-2015
ኣገዳሲ ቆጸራታት
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
- መጸዋዕታ ንኣገዳሲ ህዝባዊ ኣኼባ
- ዕድመ መጋቢት 8 2016 ኣህጉራዊ መዓልቲ ደቂ ኣንስትዮ
- ኣገዳሲ ሕዝባዊ ሰሚናር ኣብ ከተማ ስቶክሆልም اجتماع جماھیري مھم في مدینة استوكھلم مظلھ الارتریھ السویدیة لتغییر Important Public Seminar in Stockholm Sweden
- ዕድመ ንሓዲሽ ዓመት አብ ከተማ ኰለን/ጀርመን
ሓተታ-ርእይቶ-መልእኽቲ
- ፖሎቲካ መገለይሲ ቐየስገው፣ ዓውተር ደርብሲ አልግድ (ጥበብድ) ገምድገው ሓሪረትል ለመለም የንቱታት ለቡኑኽር ጉኑዂር መንድርተነኲ።
- ባሕሪ ኤርትራ ጥሙይ ዘየዕንግል፡ ድራር ዓይኒ
- ሰሪሕናን ንሰርሕ ኣለናን በበይኑ’ዩ
- ኣብ እንዳ ህግደፍ ሓተትን ተሓታትን ኩሎም ሓደ
- ካልኦት ዘዝበልዎ እናደገምካ ብተስፋ ካብ ምባር፡ ኣብ መሬትካ ሰቢትካ ናትካ ምግባር
- ነውራም መራሒ፡ ነውራማት ደገፍቲ
- Initiating Ethio- Eritrea Dialogue for Democratic Development
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
1ዬሱሴ ጌኤዞ ጌስታዖ፦ “ዓሲ ዒንሢኮ ዛጋንዳጉዲ ጌዒ ዒንሢ ማዻ ኮዦ ባኮ ዓሲ ቤርታ ፔጌና ማዺሢዳፓ ዒንሢና ካፑዋቴ፤ ያዺ ዒንሢ ማዼቶ ጫሪንጮ ዓዳሢ ኮይላፓ ዒንሢ ዔኤቢ ዴንቃዓኬ። 2ዓሲ ዛጎም ጌዒ ጎይጾ ዓጮና ቡኪንቶ ቤዞናይዳ ሄርሺንቲም ኬኤዚ ኬኤዚ ሺራ ዓሶጉዲ፥ ዒንሢ ማንቆ ዓሶም ዔኤቢ ዒንጋ ዎዶና ዓሲ ዛጎም ጌዒ ማዺፖቴ፤ ዬያይዲ ማዻዞንሢ ዒማና ዔያታ ፔሲ ዴንቂ ጋፔኔ። 3ዒንሢ ጋዓንቴ ማንቆ ዓሶም ዒንጋ ዎዶና ዒንሢ ዒንጋ ባኮ ዓሲ ዔሮፓ፤ 4ዒንሢ ዒንጋ ባኮ ዴሜና ዒንጉዋቴ፤ ዴሜና ዒንጊንታ ባኮ ዒንሢኮ ዴንቃ ዓዳሢ ዬያ ዛሎ ማሂ ዒንሢም ዒንጋንዳኔ” ጌዔኔ። 5ዬሱሴ ሃሣ፦ “ዒንሢ ሺኢቃ ዎዶና ጉሪ ሄርሺንቶሮ ሺኢቃ ዓሶጉዲ ማዒፖቴ፤ ዔያታ ዓሲ ኑና ዛጎም ጌዒ ዓሳ ቡካ ቤዞና ጎይሢ ዓቺናይዳ ዔቂ ሺኢቃኒ ኮዓኔ። ጎኔ ታ ዒንሢም ጋዓኔ፦ ዔያታ ኮዓ ባኮ ቢያ ዬማና ዔኪ ጋጋፔኔ። 6ኔኤኒ ጋዓንቴ ሺኢቃኣና ቆልዖ ጋሮ ጌሊ፥ ካሮ ዎዺጋፓ ጴዹዋ ቤዞይዳ ዓኣ ዓዳሢ ሺኢቄ፤ ዓሲ ዔሩዋንቴ ኔ ሺኢቄ ባኮ ዴንቃ ኔ ዓዳሢ ኔም ኮይሳሢ ዒንጋንዳኔ። 7ዒንሢ ሺኢቃ ዎዶና ፓሡዋ ማሊሢ ላሚ ላሚ ጌይሢና ሺኢጲጻ ዔያቶሲ ዋይዚንታያ ማላ፥ ዓይሁዴ ማዒባኣ ዓሶጉዲ ዒንሢኮ ሺኢጲጾ ጉሪ ዖዶሲፖቴ። 8ሃሣ ዔያቶ ጉዲያኣ ማዒፖቴ፤ ዒንሢኮ ዓዳሢ ዒንሢ ሺኢቃንዳሢኮ ቤርታ ዓይጌ ዒንሢም ኮይሳቴያ ዔዔራኔ” ጌዔኔ። 9ዬሱሴ ሃሣ፦ “ዒንሢ ጋዓንቴ ሂዚ ጌዒ ሺኢቁዋቴ፦ ‘ጫሪንጫ ናንጋ ኑ ዓዳሢዮ! ሱንጻ ኔኤኮ ቦንቺንቶም፤ 10ኔ ካኣቱማ ሙኮም፤ ኔ ናሽካ ባካ ጫሪንጫ ማዔሢጉዲ ሳዖይዳኣ ማዖም። 11ሓናኣ ዓቢ ሙኡዚ ኑም ዒንጌ፤ 12ኑም ዻቤሢም ኑ ዓቶም ጋዓሢጉዲ ኑ ዻቢንቶ ዓቶም ጌዔ፤ 13ፑርታይዳፓ ኑና ካፔ፤ ዻቢሻኒ ጌሾያይዳኣ ኑና ጌልዚፖ፤ ካኣቱሞንታ ዎልቆንታ ቦንቾንታ ናንጊና ኔኤሮኬ ዓኣሜን”’ ጌዔኔ። 14ሃሣ ዬሱሴ ኬኤዛዖ፦ “ዓሳ ዒንሢም ዻባ ዻቢንቶ ዒንሢ ዓቶም ጌዔቶ ዒንሢሲያ ጫሪንጮ ዓዳሢ ዓቶም ጋዓንዳኔ። 15ዓሳ ዒንሢም ዻቤ ባኮ ዓቶም ዒንሢ ጌዒባኣቶ ዒንሢ ዻቢንቶዋ ጫሪንጮ ዓዳሢ ዓቶም ጋዓዓኬ” ጌዔኔ። 16ዬሱሴ ሃሣ፦ “ዒንሢ ሙዖ ሃሺ ሺኢቆ ሺኢጲጾ ሺኢቃ ዎዶና ሄርሺንቶሮ ማዻ ዓሳ ማዻሢጉዲ ማዺፖቴ፤ ዔያታ ሙዖ ሃሾ ዳምቦ ማዻ ዎዶና ሙኡዚ ሃሻያ ማዔሢ ዔርታንዳጉዲ ሲዬ ዓሲ ጉዲ ማዓኔ። ጎኔ ታ ዒንሢም ጋዓኔ፦ ዔያታ ዬያይዲጾና ዔያቶም ኮይሳ ባኮ ቢያ ዔኬኔ። 17ኔኤኒ ጋዓንቴ ሙዖ ሃሺ ሺኢቃ ዎዶና ዓኣፖ ካሮ ማስቲ ቶኦኮዋ ቲሽቴ፤ 18ኔኤኒ ዬያይዴቴ ሙዖ ሃሺ ሺኢቃያታሢ ጴዹዋ ቤዛ ዓኣ ኔ ዓዳሢዳፓ ዓታዛ ሜሌ ዖኦኒያ ዔሪንዱዋሴ። ዓኣሺንቴ ቤዛ ኔ ሺኢቄ ባኮ ዛጋ ኔ ዓዳሢ ኔም ኮይሳ ባኮ ዒንጋንዳኔ” ጌዔኔ። 19ዬሱሴ ሃሣ ኬኤዛዖ፦ “ቁንቁና ሙዓኒ፥ ሳልፒ ፑርታኒ ሃሣ ዉሲያ ቦኦኪ ዉኡቃኒ ዳንዳዓ፥ ሃያ ዓጮይዳ ዒንሢም ማዓ ቆሎ ቡኩሲፖቴ፤ 20ጋዓንቴ ቁንቁና ሙዓኒ፥ ሳልፒ ፑርታኒ ሃሣ ዉሲያ ቦኦኪ ዉኡቃኒ ዳንዳዑዋ፥ ሎ ጫሪንጮ ማኣሮይዳ ዒንሢኮ ቆሎ ቡኩሱዋቴ። 21ዒንሢኮ ቆላ ዓኣ ቤዞይዳ ማሊጻኣ ዒንሢኮ ዒኢካ ማዓንዳኔ። 22“ኔኤኮ ዓኣፓ ዑጾኮ ፆንፔኬ፤ ዬያሮ ዓኣፓ ኔኤኮ ኮሺ ማዔቶ ጉቤ ዑጻ ኔኤኮ ፖዓያ ማዓኔ፤ 23ዓኣፓ ኔኤኮ ሃርጌያ ማዔቶ ጋዓንቴ ጉቤ ዑጻ ኔኤኮ ዹሚ ማዓኔ፤ ዓካሪ ኔ ጊዳ ዓኣ ፖዓ ዹሚ ማዔቶ ዬይ ዹማ ዎማጉዲ ሻኔ ዹሚ ማዓንዳይ? 24“ፔቴ ዓሲ ላምዖ ጎዳቲም ማዻኒ ዳንዳዑዋሴ፤ ማዻቴ ፔቴሢ ዒፂ ባጋሢ ናሽካንዳኔ፥ ማዒባኣቶ ፔቴሢ ቦንቺ ፔቴሢ ቦሃንዳኔ፤ ዬያ ጉዲ ፆሲና ሚኢሼናም ፔቴና ማዻኒ ዳንዳዒንቱዋሴ” ጌዔኔ። 25ዬሱሴ ሃሣ ኬኤዛዖ፦ “ዒንሢ ናንጎ ዛሎ ዓይጎ ኑ ሙዓንዳይ? ዓይጎ ኑ ዑሽካንዳይ? ሃሣ ዓይጎ ኑ ማይንታንዳይ? ጌዒ ማሊ ሜታዺፖቴ። ሼምፓ ሙኡዚዳፓ፥ ዑሢ ማኣዖይዳፓ ባሼቱዋዓዳ? 26ሂንዳ ካፖ ዛጉዋቴ፤ ጎሽኩዋሴ፥ ሃኣኮ ታይዚ ኮናይዳ ዋሁዋሴ፤ ማዔቶዋ ዒንሢኮ ጫሪንጮ ዓዳሢ ዔያቶ ሙኡዛኔ። ሂዳዖ ዒንሢ ዔያቶይዳፓ ባሹዋዓዳ? 27ጎዖንቴ ዒንሢ ባኣካፓ ሜታዺ ናንጎ ሌዖይዳ ዻካ ዎዴ ቃሳኒ ዳንዳዓይ ዓኣ? 28ሃሣ ማኣዖ ዛላኣ ዓይጎሮ ዒንሢ ሜታዺ ማላይ? ሂንዳ ካዮ ቡኖ ዛጉዋቴ፥ ዔያታ ሜታዺ ሱኩዋሴ፤ 29ጋዓንቴ ካኣቲ ሴሎሞኔ ቦንቺንቴያ ታቴያ ዬያ ቡኖይዳፓ ፔቴማ ጉዲታዖ ማይንቲ ሚዛጲባኣሴ፤ ታ ዒንሢም ጋዓኣኬ። 30ዓካሪ ዒንሢ ጉሙርቂጻ ዻኬ ዓሳ! ፆሲ ሃኖ ኮሽካዖ ዚሮ ታሚዳ ዓጊንታ፥ ካዮ ማኣቶ ዬያይዲ ፓልሚሴቶ ዒንሢም ዎይቲ ባሼና ዒ ማሊንዱዋይ? 31ዬያሮ ዓይጎ ኑ ሙዒ፥ ዑሽካንዳይ? ሃሣ ኑ ዓይጎ ማይንታንዳይ? ጌዒ ማሊ ሜታዺፖቴ፤ 32ዓይሁዴ ማዒባኣ ዓሳ ዬንሢ ባኮንሢ ዴንቆሮ ማሊ ሜታዻኔ፤ ዒንሢኮ ጫሪንጮ ዓዳሢ ዬይ ቢያ ዒንሢም ኮይሳሢ ዔራኔ። 33ቢያይዳፓ ቤርታዺ ጋዓንቴ ፆሲኮ ካኣቱሞና ፂሉሞና ኮዑዋቴ፤ ዬይ ዒንሢ ማላ ባካኣ ቢያ ዒንሢም ዒንጊንታንዳኔ። 34ዬያሮ ዚራ ባኣዚሮ ማሊ ሜታዺፖቴ፤ ዚሮ ማሊሳ ባካ ዚራሮ ማዖንጎ፤ ፔቴ ፔቴ ኬላ ፔኤኮ ጊዳ ሜቶና ዓኣያኬ” ጌዔኔ።
Copyright
Learn More


text:
ክርስትያናዊ ህይወት
ኣብ መስከረም ግምቢ ዘብዐኛ ንምዕዳል ዚግበር ፍሉይ ወፈራ
ኣብ ምድሪ ዘለዉ ሰባት፡ መጸናንዒ የድልዮም እዩ። (መክ 4:1) ኣብ ወርሒ መስከረም ብምልእታ፡ ነታ “መጸናንዒ” ዚብል ፍረ ነገር ዘለዋ ግምቢ ዘብዐኛ ንምዕዳል ፍሉይ ጻዕሪ ኽንገብር ኢና። እዛ መጽሔት እዚኣ ኣብ ኢድ ብዙሓት ሰባት ከም እትበጽሕ ግበር። ይኹን እምበር፡ ንሰባት ንምጽንናዕ ብቐጥታ ኽንዛረቦም ስለ እንደሊ፡ ነቶም ኣብ ቤቶም ዘይተረኽቡ መጽሔታትና ኣይንገድፈሎምን ኢና።
እንታይ ክትብል ትኽእል
“ሓድሓደ ግዜ ዅላትና መጸናንዒ የድልየና እዩ። ይኹን እምበር፡ መጸናንዒ ኽንረክብ እንኽእል ካበይ ኢና፧ [2 ቈረንቶስ 1:3, 4 ኣንብብ።] እዛ ሕታም ግምቢ ዘብዐኛ እዚኣ፡ ኣምላኽ ከምዚ ዝኣመሰለ መጸናንዒ ብኸመይ ኪህብ ከም ዚኽእል ትገልጽ።
እቲ ሰብ ተገዳስነት እንተ ደኣ ኣርእዩን ነታ መጽሔት እንተ ተቐቢሉን፡ . . .
ነታ መጽሓፍ ቅዱስ ከተጽንዕ ዘሎካ ስለምንታይ ኢኻ፧ ዘርእስታ ቪድዮ ኣርእዮ
ድሕሪኡ፡ መጽሓፍ ቅዱስ ኬጽንዕ ዚደሊ እንተ ዀይኑ ሕተቶ።
ንተመላሊስካ ምብጻሕ ዚኸውን መሰረት ኣንብር
ምስ ተመለስካ እትምልሳ፡ “ኣምላኽ፡ መከራ ኺህሉ ዝፈቐደ ስለምንታይ እዩ፧” እትብል ሕቶ ሕተቶ።


text:
ደሞክራስያዊ ምንቅስቓስ ሳሆ ኤርትራ (ደምሳኤ)
ብደሞክራስያዊ ምንቅስቓስ ሳሆ ኤርትራ(ደምሳኤ)፡ ንዝኽሪ 7ይ ዓመት ስውኣት ድዖት ኣመልኪቱ ዘውጽኦ ውድባዊ መግለጺ
ህዝቢ ኤርትራ ልዕሊ ፍርቂ ዘመን ዝኾውን ፖሎትካዊ ዕጥቃዊን ቃልስ ክካይዶ ኮሎ መሬታዊ ሓርነት ጥራይ ንምርካብ ዘይኮነ መሬታዊን ህዝባዊን ማለት ኩሉዓይነት ሃይማኖታዊ ብሄራዊ ካብ ዝናኣሰ ክሳብ ዝላዓለ መሰል ዝክበረላ ከይፈርሐን ከይተሸቅረርን ዘነብረላ ደምከራሳያዊት ኤርትራ ንምህናጽ እዮ ነይሩ ። መዳረግቲ ኣልቦ ዝኾነ ናይ ኩሉ ዓይነት መስዋእቲ ይከፍል ዳኣምበር ሕማቕ ዕድል ኮይኑ ግን፡ ሰርዓት ህግደፍ ባህግን ድልትን ህዝቢ ኤርትራ ብምጭዋይ ድልይት ህዝቢና ኮንቱ ኾይኑ። ህዝቢና ካብ ደልሃመት ናብ ዘኽፍአ ደልሃመት ካብ ዘኣቱ አኖሆ ርብዒ ዘመን ኮይኑ ኣሎ ።
ገባቲ ሰርዓት ህግደፍ ካብ ጸባሕ ናጽነት ጀምሩ ኣስማት እናጠመቐ፡ ኣብ ልዕሊ ህዝቢ ሳሆ ብፍላይ ኣብ ልዕሊ ህዝቢ ኤርትራ ከኣ ብሓፈሻ፡ ለይቲ ካብ ገዛዊቶም እንደ ወሰደ ክርሽንን ከኣሰርን ጸንሑን ኣሎን፡፡ ካብ ገባቲ ሰርዓት ህግደፍ ክወርዶም ዝጸንሐ ኩሉዓይነት ግፍዒታት ኣብ ህዝቦም ኮነ ኣብ ነብሶም ካብ ዝውርዶም ግፍዒን ውርደቲን ንምክልኻል ድማ፡ ንበጃ ህዝቦምን ሃገሮምን ዝሓለፉ ጀጋኑና እንዝንከሮሉ ዕለት’ዩ ። ንሱ ከኣ እቲ ካብ 25-29/09/2009 ገባቲ ስርዓት ህግደፍ፡ ኣብ ልዕሊ ውጹዓት ደቂ ብሄረ-ሳሆ ኣብ ዲዖት ብዝፈጸሞ ጃምላዊ ጭፍጨፋ ዝሓለፉ ሰማእታት ንምዝካር’ዩ። ስለዚ እዝም ጀጋኑና “ስደት መፍትሒ ኣይኮነን፤ ትማሊ ንናጽነትና ዋጋ ከፍልና፡ ሎሚ ድማ ንሓርነትና ዋጋ ክንከፍል እና” እሎም በጃ ዘሓለፉ ጀጋኑና ደቂ ብሄረ ሳሆ ናይ ድዖት ንዘከረሉ ዕለት እዩ። ስለዚ እዚ ዕለት እዚ ዕጥቂ ሓንጊጦም ኣንጻር ገባቲ ሰረዓት ህግደፍ ዝገጠሙ ጀጋኑና እንዘከረሉ ዕለት ጥራይ ዘይኮነ እቲ ውጽዕ ህዝቢና ከባቢ ደዖት ኣሰር ንጀጋኑ ከይክተል ተባህሉ ብኣልማማ እንስቲን ቆልዕትን ሸማግለታትን ህዝቢ ሳሆ ብከብድ ብረትን ነፈርቲን ብፉሉይ ሓይሊታትን ዝተጨፈጨፈሉ ጀምላዊ ህልቅት፡ ኣብ ልዕሊ ደቂ ብሄረ ሳሆ ዝተፈጸመሉ ዕለት እዮ። ሰለዚ አምባር እዚ ዕለት እዚ፡ ኣሰር ፍትሓዊ ሕቶኦም እንከተለሉን መብጻዓና እንሕድሰሉን ኣርማ ሓርነታዊ ቃልሶም እነልዕለሉን ዕለት ኮይኑ ኣሎ። እናተዘከረ ከኣ ክነብር’ዩ።
ዝኸበርካ ህዝቢ ሳሆ እዚ ዕለት ካብ ዝኾነ ዕለት ንላዕሊ ብፉሉይ አንቀዘየሉ ዕለት ይኾን ዳኣበር ኣሰር ጀጋኑና ብምኽታል፡ እዚ ውረደተኛ ዝኾነ ገባቲ ስርዓት ህግደፍ ካብ ሱሩ ብምእላይ ደምክራሳየዊ መሰላትና ንምርግጋጽ ደምክራሰያዊ ምቅስቃስ ሳሆ ኤረትራ (ደምሳኤ) ኣብ ኤርትራ መሰላት ብሄራትና ብኩሉ መዳይ ንምርገጋጽ ኣብ ከቢድ ቃልስ ንርከብ፡፡ ስለዚ እምባር ህዝቢ ሳሆ ብፍላይ ህዝቢ ኤርትራ ድማ ብሓፈሻ ኣብ ጎኒ ፍትሓዊ ቃልስ ክዓስልን ገባቲ ስረዓት ህግደፍ ህዝቢናን ሃገርናን ለክሙ ዘወደቅ ዘሎ ያዕ ከንብለን፡ ኣብዚ ታርካዊ ዕለት ጻዋዒትና ነቕርብ። ብካላኣይ ሸነኽ ደምበ-ተቃዎሞ ኤርትራ ልኣዊን ዘይመሰራታዊያን ፍልልያቱ በጉቡእ ኣማሓዲሩ፡ ንህዝብን ሃገርን ንምደሓን ቀዳምነት ሰረዑ፡ ቅልጸሙ ኣስምሩ ግደታዊ ሓላፍነቱ ከዋጽአ ንጽውዕ፡፡ ደምክረሳያዊ ምንቅስቓስ ሳሆ ኤርትራ(ደምሳኤ )፡ እዚ ገባቲ ስርዓት ህግደፍ ኣልኻ ህዘቢን ሃገርን ካብ ምብተታንን ብርሰትን ንምድሓን ኣብ ዝግበር ቃልስ ኩሉ እንትናዊ ዋጋ ክኽፈል ጸንሑን ኣሎን። ኣብዚ ታርኻዊ ዕለት’ዚ ድማ ካብ ዝነበሮ ንላዕሊ ኩሉ እንትናዊ ዋጋ ክኽፍል ምኻኑ የረጋገጽ ።
መሰል ብሄራትና ብውዱብ ብሄራዊ ቃልስና ክራጋገጽ እዩ!!
ገባቲ ስርዓት ህግደፍ፡ ብዝሓበረ ቅልጽምና ከወድቅ እዮ!!
ዘላአለማዊ ዝክርን ክብርን ነሰማእታት ድዖት!!
ድምክራሲያዊ ምንቅስቓስ ሳሆ ኤርትራ (ደምሳኤ )
ቤ/ጽ ዜናን ባህልን
29 መስከረም 2016


text:
ርእይቶ መጽሓፍ ቅዱስ
ፍጥረት
ከምቲ ገሊኦም ሰባት ዚብልዎ፡ ኣምላኽ ንምድሪ ናይ 24 ሰዓት ንውሓት ኣብ ዘለወን ሽዱሽተ መዓልቲ ድዩ ፈጢርዋ፧
“ኣምላኽ ብመጀመርታ ሰማይን ምድርን ፈጠረ።”—ዘፍጥረት 1:1።
መጽሓፍ ቅዱስ እንታይ ይብል፧
ኣምላኽ ንብምሉኡ ዩኒቨርስ፡ እንተላይ ንምድሪ፡ ቅድሚ ነዊሕ እዋን፡ ማለት ከምቲ ኣብ ዘፍጥረት 1:1 ተሓቢሩ ዘሎ፡ “ብመጀመርታ” እዩ ፈጢርዎ። ዘመናዊ ስነ ፍልጠት እውን እንተ ዀነ፡ ዩኒቨርስ መጀመርታ ኸም ዘለዎ ይሰማምዓሉ እዩ። ኣብዚ ቐረባ እዋን፡ ተመራመርቲ ስነ ፍልጠት፡ ዩኒቨርስ ኣስታት 14 ቢልዮን ዓመት ከም ዝገበረ ገሊጾም እዮም።
መጽሓፍ ቅዱስ እውን ብዛዕባ እተን ሽዱሽተ “መዓልቲ” ፍጥረት ይገልጽ እዩ። ይኹን እምበር፡ እተን መዓልትታት፡ ናይ 24 ሰዓት ንውሓት ዘለወን መዓልታት ከም ዝዀና ኣይገልጽን እዩ። (ዘፍጥረት 1:31) ከመይሲ፡ መጽሓፍ ቅዱስ ነታ “መዓልቲ” እትብል ቃል፡ ንእተፈላለየ ንውሓት ግዜ ንምግላጽ ይጥቀመላ እዩ። ንኣብነት፡ ነቲ ኣምላኽ ዝፈጠረሉ እዋን ብምሉኡ፡ “እግዚኣብሄር ኣምላኽ ምድርን ሰማይን ዝፈጠረላ መዓልቲ” ኢሉ ጸዊዕዎ ኣሎ። (ዘፍጥረት 2:4) ብንጹር እምበኣር፡ እተን ‘መዓልትታት’ ፍጥረት፡ ንሓያሎ ኣሽሓት ዓመታት እየን ዜመልክታ።—መዝሙር 90:4።
ኣገዳሲ ዝዀነ ስለምንታይ እዩ፧
እቶም ኣምላኽ ንምድሪ ናይ 24 ሰዓት ንውሓት ኣብ ዘለወን ሽዱሽተ መዓልቲ ኸም ዝፈጠራ ዚዛረቡ ሰባት ዚነዝሕዎ ሓሶት፡ ንመጽሓፍ ቅዱስ ምሉእ ብምሉእ ከም እትነጽጎ ኺገብረካ ይኽእል እዩ። ብኣንጻሩ ግና፡ መጽሓፍ ቅዱስ ንፍጥረት ብዚምልከት ቅኑዕ ጸብጻብ ዝሓዘ ምዃኑ ትኣምን እንተ ዄንካ፡ ካብቲ ኣብኡ እተኸዘነ ግብራዊ “ጥበብ” ክትጥቀም ትኽእል ኢኻ።—ምሳሌ 3:21።
ኣምላኽ ኣብ ምድሪ ንዘሎ ህይወት ብፍልቀት ተጠቒሙ ድዩ ፈጢርዎ፧
“ኣምላኽ ድማ፡ ምድሪ ህያው ነፍሲ ዘለዎ በብዓይነቱ . . . ተውጽእ፡ በለ።”—ዘፍጥረት 1:24።
መጽሓፍ ቅዱስ እንታይ ይብል፧
ኣምላኽ ብቐሊል መገዲ ንእሽቶ ህያው ነገር ብምፍጣር፡ ብፍልቀት ኣቢሉ ናብ እተሓላለኸ ደረጃ ኸም ዚበጽሕ ኣይገበረን። ኣብ ክንዳኡስ፡ መሰረታዊ ‘ዓይነት’ ኣትክልትን እንስሳታትን እዩ ፈጢሩ፣ ድሕሪኡ፡ እቶም ኣትክልትን እንስሳታትን ‘ከከም ዓይነቶም’ ኪባዝሑ ጀሚሮም። (ዘፍጥረት 1:11, 21, 24) እዚ ኽሳዕ ግዜና እውን ዚቕጽል ዘሎ መስርሕ እዚ፡ ምድሪ በቲ ኣምላኽ ኣብ ፈለማ ዝፈጠሮ ‘ዓይነት’ ህይወት ከም እትምላእ ገይሩ እዩ።—መዝሙር 89:11።
መጽሓፍ ቅዱስ፡ ኣብ ውሽጢ ሓደ ዓይነት ህይወት፡ ብምድቓልን ምስቲ ዚነብረሉ ኣከባቢ ተሰማሚዑ ንኺነብር ብዚገብሮ ጻዕርን ብዛዕባ ዚፍጠር ለውጢ ኣይገልጽን እዩ። ገሊኦም ሰባት ነዚ ኸም ፍልቀት ገይሮም ዚርእይዎ እኳ እንተ ዀኑ፡ ሓድሽ ዓይነት ህይወት ከም ዚፍጠር ግና ኣይገብርን እዩ። ዘመናዊ ምርምር ከም ዚሕብሮ፡ ኣብዚ ዝሓለፈ ነዊሕ እዋን፡ እቶም መሰረታውያን ኣትክልትን እንስሳታትን ብዙሕ ለውጢ ኣይገበሩን።
ኣገዳሲ ዝዀነ ስለምንታይ እዩ፧
መጽሓፍ ቅዱስ ምስ መሰረታውያን ‘ዓይነት’ ህይወት ብዚተሓሓዝ ዚገልጾ ሓሳብ፡ ብዓይኒ ስነ ፍልጠት ኪርአ ኸሎ ልክዕ ምዃኑ፡ ኣብ ከም ታሪኽን ትንቢትን ዝኣመሰለ ጕዳያት እውን ክንኣምኖ ኸም እንኽእል እዩ ዜርኢ።
እቲ ኣብ ዩኒቨርስ ዘሎ ንጥረ ነገር ካበይ እዩ መጺኡ፧
“ንሰማያት ዝዘርግሓ ድማ ኣእዳወይ እየን።”—ኢሳይያስ 45:12።
መጽሓፍ ቅዱስ እንታይ ይብል፧
ኣምላኽ ምንጪ ማእለያ ዘይብሉ ሓይሊ ወይ ጸዓት እዩ። (እዮብ 37:23) እዚ ኸኣ ኣገዳሲ እዩ፣ ምኽንያቱ፡ ተመራመርቲ ስነ ፍልጠት፡ ጸዓት ናብ ነገር ኪቕየር ከም ዚኽእል ፈሊጦም እዮም። መጽሓፍ ቅዱስ፡ ኣምላኽ ምንጪ እቲ ንዩኒቨርስ ዝገበረ ‘ሓይሊ’ ምዃኑ ይገልጽ እዩ። (ኢሳይያስ 40:26፡ ትርጕም 1990) ኣምላኽ ንሓይሉ ተጠቒሙ ንፍጥረቱ ኸም ዚዕቅቦ ተመባጺዑ እዩ፣ ከመይሲ፡ መጽሓፍ ቅዱስ ብዛዕባ ጸሓይን ወርሕን ከዋኽብትን ኪገልጽ ከሎ፡ “[ኣምላኽ] ንዘለኣለመ ኣለም ኣቘሞም” ይብል እዩ።—መዝሙር 148:3-6።
ኣገዳሲ ዝዀነ ስለምንታይ እዩ፧
ሓደ እዋን፡ ኣለን ሳንዴጅ ዝስሙ ተመራማሪ ስነ ኰዀብ፡ “ስነ ፍልጠት ንኸቢድ ሕቶታት ኪምልሶ ኣይክእልን እዩ። ሓደ ነገር ስለምንታይ ከም ዝመጸ ኽትሓትት እንተ ጀሚርካ፡ እቲ ጕዳይ ንስነ ፍልጠት ልዕሊ ዓቕሙ እዩ ዚዀኖ” ኢሉ ነይሩ እዩ። ብኣንጻሩ ግና፡ መጽሓፍ ቅዱስ ንፍጥረት ዚገልጸሉ መገዲ ምስ ስነ ፍልጠት ይሰማማዕ ጥራይ ዘይኰነስ፡ ነቲ ስነ ፍልጠት ኪምልሶ ዘይክእል፡ ከም ‘ኣምላኽ ንምድርን ንደቂ ሰብን ዘለዎ ዕላማ እንታይ እዩ፧’ ዚብል ሕቶታት እውን ይምልሶ እዩ። *
^ ሕ.ጽ. 16 ዝያዳ ሓበሬታ እንተ ደሊኻ፡ ኣብታ ብናይ የሆዋ መሰኻኽር እተሓትመት መጽሓፍ ቅዱስ ብሓቂ እንታይ እዩ ዚምህር፧ ዘርእስታ መጽሓፍ፡ ኣብ ምዕራፍ 3 ርአ። ኣብ www.jw.org/ti እውን ትርከብ።
ብዝያዳ ፍለጥ
ኣምላኽ ንምድሪ ዘለዎ ዕላማ እንታይ እዩ፧
መጽሓፍ ቅዱስ፡ ኣምላኽ ንምድሪ ዝፈጠራ ስለምንታይ ምዃኑ፡ መከራ መዓስ ከም ዜብቅዕ፡ ከምኡውን ኣብ ዚመጽእ ምድሪ እንታይ ከም እትኸውንን ነቶም ኣብኣ ዚነብሩ ሰባት እንታይ ከም ዜጋጥሞምን ይገልጽ እዩ።
ኣምላኽ መን እዩ፧
ኣምላኽ ስም ኣለዎዶ፧ ብዛዕባናኸ ይሓሊ ድዩ፧


text:
1ዬሱሴ ዼግ ጌዒ ዛጋንቴ ዖርጎጮ ዓሳ ፆሲም ዒንጎ ባኮ፥ ሳኣፂኖ ጋራ ዓጋንቴ ዴንቄኔ። 2ዬያጉዲ ሓሣ ፔቴ ዓኒ ሃይቄ ላኣሊስኬና ዬኖ ዎዶ ሚኢሾና ላምዖ ሲኪና ማዓያ ሳኣፂኖ ጋራ ዓጋንቴ ዒ ዴንቄኔ። 3ዒማና ዬሱሴ፦ “ጎኔ ታ ዒንሢም ጋዓኔ፤ ሃና ዓኒ ሃይቄ፥ ማንቆ ላኣሌላ ቢያፓ ዑሣ ዓኣዼ ባሼ ዒንጌኔ። 4ዓይጎሮ ጌዔቶ ዔያታ ዒንጌሢ ዔያቶኮ ዓኣ ባካፓ ዺቢ ዑሣ ዓኣዼሢኬ፤ ዒዛ ጋዓንቴ ማንቆታዖ ፔቴታዎ ዒዞም ዓይሱዋዖ ዒዞኮ ዓኣ ባኮማ ዒዛ ዒንጌኔ” ጌዔኔ። 5ፔቴ ፔቴ ዓሳ፦ “ሃይ ጌኤዦ ማኣራ ሚዛጲ ሹቺና ሃሣ ፆሲም ዒንጊንቴ ዒንጊጾና ሚዛጲሲ ኮሾናያኬ” ጌዒ ጌዒ ዎላ ጌስታንቴ፥ 6ዬሱሴ፦ “ሃይ ዒንሢ ዛጋሢ ቢያ፥ ሹጫ ሹጮይዳ ኬልቂንቲ ዓቲንዱዋ ዎዴ ሙካንዳኔ፤ ሃይ ሹጫ ቢያ ፔቴ ዓቢና ዶዓንዳኔ” ጌዔኔ። 7ዔያታኣ፦ “ዔርዛሢዮ! ዬይ ማዓንዳሢ ዓይዲዳይ? ዬይ ያዺ ማዓንዳ ዎዳ ዑኬሢ ኑ ዔራንዳ ማላታ ዓይጌንዴዳይ?” ጌይ ዒዛ ዖኦጬኔ። 8ዬሱሴ፦ “ዒንሢ ዻቢንቱዋጉዲ ዒንሢና ዔሩዋቴ፤ ሚርጌሢ ‘ታኣኒ ኪሪስቶሴኬ! ሃይሾ ዎዳ ዑኬኔ!’ ጌዒ ጌዒ ታ ሱንጾና ሙካንዳኔ፤ ዔያቶ ጊንጾ ዓኣዺፖቴ። 9ዖልዚና ዴሬኮ ዋይዚ ዒፂሢና ዛላ ዒንሢ ዋይዜ ዎዶና ዲቃቲፖቴ፤ ቤርታዺ ዬይ ቢያ ያዺ ማዓንዳያ ኮይሳኔ፤ ማዔቶዋ ጋፒንጻ ዑኬ ማዓዓኬ” ጌዒ ዔያቶም ማሄኔ። 10ዬካፓ ሃሣ ዬሱሴ፦ “ዴራ ዴሮ፥ ካኣታ ካኣቶ ዖላንዳኔ። 11ዱማ ዱማ ቤሲዳ ዶዲ፥ ዒጊቻ ሳዓ ዓጊፂሢና ሉማና ሃሣ ዶርዓኣ ኬስካንዳኔ። ሃሣ ዒጊቻ ባኣዚና ዼኤፒ ዼኤፒ ማላታ ጫሪንጮይዳ ጴዻንዳኔ። 12ጋዓንቴ ዬይ ቢያ ማዓንዳሢኮ ቤርታ ዓሳ ዒንሢ ዓርቃንዳኔ፤ ዒፂ ሃሣ ዒንሢ ዳውሶንዶኔ፤ ዓይሁዶ ዓሶኮ ቡኪንቶ ቤዞና ቱዞ ማኣሮናም ዓኣሢ ዒንሢ ዒንጎንዶኔ፤ ታ ሱንጾሮ ጌዒ ካኣቶ ቤርቶ ሃሣ ዎይሣ ዓሶ ቤርቶ ዔኪ ዒንሢ ዓኣዾንዶኔ። 13ዬይያ ታ ሱንጾ ዛሎ ዒንሢ ማርካታኒ ዒንሢም ኮሺ ዎዴ ማዓንዳኔ። 14ዬያሮ ዒንሢ ፑርቲሴ ዓሲ ጉዲ ዖኦጪንታ ባኮኮ ዒንሢ ማሃንዳ ባኮሮ ሜታዻንዳያ ኮይሱዋኣሢ ቤርታዺ ዔሩዋቴ። 15ዓይጎሮ ጌዔቶ ዒንሢኮ ሞርኮይዳፓ ዖኦኒያ ዒንሢ ባሻኒና ማካኒ ዳንዳዑዋ ጌስቶንዶ ጌኤሲና ዔራቶና ታ ዒንሢም ዒንጋንዳኔ። 16ዒንሢኮ ሾዔ ዓሶና ጌርሲንሢና ዒንሢኮ ዒጊኖና ላጎና ዓቱዋዖ ዓኣሢ ዒንሢ ዬያ ባኮም ዒንጋንዳኔ፤ ዒንሢዳፓ ፔቴ ፔቴሢ ሃይቂያ ሃይቃንዳኔ። 17ታ ሱንጾሮ ጌዒ ዓሲ ቢያና ዒፂንቴያ ዒንሢ ማዓንዳኔ። 18ጋዓንቴ ዒንሢኮ ቶኦኮ ጋፓናፓ ፔቴታዖ ባይቃዓኬ። 19ዒንሢ ጊቢ ዳንዳዒ ሼምፓሢ ዒንሢኮ ዒንሢ ዓውሳንዳኔ” ጌዔኔ። 20ዬካፓ ሃሣ ዬሱሴ፦ “ዒዞ ሞርኮኮ ዖላ ዓሶና ዬሩሳላሜ ማንጊንቲ ዓኣንቴ ዒንሢ ዛጌ ዎዶና ባይቃኒ ዒዛ ዑኬሢ ዔሩዋቴ፤ 21ዒማና ዪሁዳ ዓጮይዳ ዓኣዞንሢ ሌካ ዹኮ ባንሢ ዓኣሺንቶንጎ፤ ካታማ ዓኣዞንሢ ዬካፓ ኬስኮንጎ፤ ካታሞኮ ዙላ ዓኣዞንሢያ ሃንጋ ካታሞ ጌሎፓ። 22ዓይጎሮ ጌዔቶ ዬኖ ባይሲንቴሎ ዛሎ ፃኣፒንቴ ሎንሣ ኩማንዳጉዲ፥ ዬና ኮሜ ዔኪሢና ሜቶ ዒንጊሢ ዎዴ ማዓንዳኔ። 23ዬኖ ዎዶና ጎጶይንዶና ናኣቶ ዓኣሎ ዻንሢሣዞንሢም ባዴዔ! ዓይጎሮ ጌዔቶ ዬኖ ዓጬሎይዳ ዼኤፒ ሜቶ ዎዴ ማዓንዳኔ፥ ዴሮ ዑጾይዳኣ ፆሲ ጎሪንቲ ሙካንዳኔ። 24ዔያቶይዳፓ ሚርጌሢ ዖልዚና ሃይቃንዳኔ፤ ዓቴ ዓሳ ዲዒንቲ ዱማ ዱማ ዓጪ ዔኪ ዓኣዺንታንዳኔ፤ ዓይሁዴ ማዒባኣ ዓሳ ዑጻ ማዒ ዎይሣ ዎዳ ጋፓንዳያ ሄላንዳኣና ዬሩሳላሜ ካታሞ ዔያታ ሄርቂ ዎይሣያ ማዓንዳኔ” ጌዔኔ። 25ሄሊሳዖ ዬሱሴ፦‘‘ዓቦና ዓጊኖናይዳ ሃሣ ዦኦጋሢዳ ዲቃሣ ማላታ ጴዻንዳኔ፤ ሳዖይዳ ዴራ ቢያ ባዞና ባዞይዳ ዔቃ ዲቃሣ ጉዳሢ ዢባሮ ዑኡዞፓ ዔቄያና ዒጊጪ ሜታዻንዳኔ። 26ሳዖይዳ ሙካ ባኮ ካፒሢና ዓሳ ዒጊቹሞና ሂርጊ ሜታዻንዳኔ፤ ዓይጎሮ ጌዔቶ ዬኖ ዎዶና ጫሪንጫ ዎልቄና ዓኣ ባካ ዓጊጻንዳኔ፤ 27ዬካፓ ዓሲኮ ናዓሢ ዼኤፒ ዎልቄና ሃሣ ቦንቺንቲ ሻኣሮ ዑጻ ማዒ ሙኪ ጴዻንዳኔ። 28ዬይ ቢያ ማዒጾ ዓርቄ ዎዶና ዒንሢኮ ዻቂንታ ዑኬሢሮ ዼግ ጌዒ ሌካ ዛጉዋቴ” ጌዔኔ። 29ዬካፓ ዬሱሴ ሂዚ ጌዒ ኮኦኪንሢ ዔያቶም ኬኤዜኔ፦ “ቤሌሶ ሚፄሎና ሜሌ ሚፆና ኮሺ ዒና ዔኪ ዛጉዋቴ፤ 30ዔያቶኮ ዒላዣ ፂላንቴ ዒንሢ ዛጌ ዎዶና ዖጎሢ ዑኬሢ ዒንሢ ዔራኔ። 31ዬያ ጎይጾ ዬይ ቢያ ባካ ማዒፆ ዓርቃሢ ዒንሢ ዛጌ ዎዶና ፆሲ ካኣቱማ ሙካኒ ዑኬሢ ዔሩዋቴ። 32“ጎኔ ታ ዒንሢም ጋዓኔ፤ ዬይ ቢያ ኩማንዳያ ሄላንዳኣና ሃይ ሾይንታ ዓኣዻዓኬ። 33ጫሪንጮና ሳዖና ዓኣዻንዳኔ፤ ታኣኮ ቃኣላ ጋዓንቴ ናንጊና ዶዲ ናንጋንዳኔ” ጌዔኔ። 34ሄሊሳዖ ዬሱሴ፦ “ሚርጌ ሙኡዚና ዑሺና ዛላ ማሊ ማሊ ዎዶ ዒንሢኮ ጉሪ ኩርሲፖቴ፤ ሓሣ ሃያ ሳዖ ናንጎ ባኮ ዛሎ ሜታዺሢና ዒኖ ዒንሢኮ ዶጪሲፖቴ፤ ያዺ ዒንሢ ማዔቴ ዬና ኬሌላ ፒሮ ጉዲ ዔሩዋንቴ ዒንሢ ዓርቃንዳሢ ዔሩዋቴ። 35ዬና ኬሌላ ሳዖይዳ ዓኣ ዓሶ ቢያ ዔሩዋንቴ ዓርቃንዳኔ። 36ዬያሮ ሙካ ፑርቶ ባኮይዳፓ ቢያ ቶላኒ፥ ዎልቄያ ዴንቃኒና ዓሲ ናዓሢኮ ቤርታ ዒንሢ ዔቃኒ ዳንዳዓንዳጉዲ ሺኢቂ ሺኢቂ ቢያ ዎዴና ዶዱዋቴ” ጌዔኔ። 37ዒማና ዬሱሴ ቢያ ኬሊ ጌኤዦ ማኣሮይዳ ዔርዛኔ፤ ሳዓ ዓማኣና ጋዓንቴ ሪሚቲ ዹካ ጌይንታ ዹኮ ኬስኪ ኬስኪ ዎርቃኔ። 38ዓሳ ቢያ ዬሱሴ ኮራፓ ዋይዛኒ ጉቴ ዓማ ጌኤዦ ማኣሪ ዒዛ ባንሢ ዓኣዻኔ።
Copyright
Learn More


text:
(ነብዩ ስሑል ሚካኤል) ፀቢብነትን ትምክሕትን ዝብሉ ቃላት ኣብ ፖለቲካ ሀገርና ንዘለዉ ኽልተ ተፃባእቲ ሓይልታት ወኪሎም ብዕሊ ክስምዑ ካብ ዝጅምሩ ቐለልቲ ዘይበሃሉ ዓማውቲ ሓሊፎም ኣለዉ፡፡ እዞም ሓይልታት ብቐጥታ ይኹን ብተዘዋዋሪ ዝፃብእዎ ሓደ ቓንጃ ሓይሊ ኣሎ፡፡ ዘይምዕዳል ኾይኑ እዚ ቓንጃ ሓይሊ [...]
(መርስኤ ኪዳን) መሪሕነት ሕወሓት ሸሞንተ መዓልቲ ዝወሰደ መድረኽ ተሓድሶ ገይሩ ምስወድአ ብ እለት 26 ጥቅምቲ 2009 ዓ.ም. መግለፂ ቅዋም ኣውፂኡ ኣሎ። እዚ ናይ ሕወሓት መግለፂ ቅድሚ ሓደ ወርሒ ካብዝሃቦ መግለፂ ዝተኸተለ ክኸውን፤ ኣብቲ ናይመጀመሪያ መግለፂ “ንሕቶታት ህዝቢ ንምምላስ ቀንዲ ፓለቲካዊ ፀገማት [...]
(ጎይቶም ተፈሪ) ንልዕሊ ዓሰርተ ዓመታት ኣብ ኣዲስ ኣበባ ምስ ምፅነሐይ ኣብ ቀረባ እዋን ኣብ ዝተለዓለ ዓመፅ ዓብላልነት ተጋሩ ዝብል ሕቶ ክለዓል እንክሰምዕ ቦኽሪ እዝነይ ኣይነበረን። ኣብ መሬት (reality) ኣሎ ድዩ ወይስ የለን ካሊእ ሕቶ ኮይኑ ቁፅሮም ቀሊል ኣብ ዘይበሃል ሰባት ከምዚ ዝዓይነቱ ኣረኣእያ ከምዘሎ [...]
(ሕሩይ ነጋሲ) ማርቲን ሉተር ኪንግ ዝቕሓረ ርክብ ህዝብታት ወይ ሰባት ንኽሓዊ መፍትሒኡ እንትሕብር ከምዚ ይብል “ፀልማት ዝቕንጠጥ ብፀልማት እንተይኮነስ ብብርሃን ጥራሕ እዩ፣ ፅልኢት `ውን ዝበሊ ብፅልኢት እንተይኮነስ ብፍቕሪ ጥራሕ እዩ።” (“Darkness cannot drive out darkness: only light can do that. Hate cannot drive out hate: only love [...]
(Yoel Alem) ምስዚ ሕቶ ተተሓሒዞም ዝቀርቡ ክልተ ሓሳባት ኣለው፦ (1) “ኤርትራ፡ ከም ካልኦት ሃገራት ኣፍሪቃ፡ ናጽነታ ክወሃባ እንዳ ተገብአ፡ ሕቡራት ሃገራት ግን፡ ብፈደረሽን ምስ ኢትዮጵያ ከም ትቁረን ጌሩ”.. ዝብል ልሙድ ኣዘራርባ ኣሎ። (2) “ድሌት ህዝቢ ኤርትራ ናጽነት ‘ኳ እንተ ነበረ፡ ሕቡራት [...]
(ብናትና ኣዛሂል – መቐለ) “ነቲ ተፈጢሩ ዘሎ ድርቂ ንምፅዋር ዋላ ካብ በጀት ልምዓት መንግስቲ ነኪዩ ክጥቀም እዩ።” ር/ም|ም ኣባይ ወልዱ “ልዕሊ ቀለብ ዘጨንቐና ዝሰተ ማይ እዩ። ቀለብ ሰብን እንስሳን እውን ካብቲ ኣብዚ ሐዚ እዋን ዘሎ ሓገዝ ንላዕሊ ጠመተ ይገበረሉ።” ግዳያት ድርቂ ኮፍ ዝበላለሉ ወንበር [...]
(ካብ ተጋዳላይ ካሕሳይ ቃሉ) 1/ መእተዊ ካብ ታሪኽን ካብ ነዊሕ ናይ ቃልሲ ተሞክሮን ከምንዕዘቦ ህዝቢ ትግራይ ካብ ነዊሕ እዋን ጀሚሩ ወፅዓ ዘይፎቱ ንአድልዎ አምሪሩ ዝፀልእ ንዝኾነ ጉዳይ መዕቀኒኡ ፍትሒ እምበር ዘርኢን መንነትን ከምዘይኮነ እዩ፡፡ እዙይ አብ ናይ ነዊሕ ዘመን ታሪኹ ጎሊሁ ዝረአ ሓቂ እዩ፡፡ [...]
(Yoel Alem) ጽልኢ ቀንዲ መለለዩ ሻዕብያዊ ኣተሓሳስባ እዩ። ጽልኢ ምስ ዝሰፍን፡ ስነሓሳብ ሻዕብያ ይስስንን። ኣብ ሃዋሁ ሰላምን ሕውነትን ድማ፡ ፓለቲካዊ ጽምኢ የጋጥሞ ‘ሞ፡ ኣብ ዓጽረ ሞት ‘ውን ይሰሓግ። ስነሓሳብ ሻዕብያ ክሰርርን ክሕይልን እንተኾይኑ፡ ከም ጸላኢ ኮይኑ ከገልግል ዝኽእል ኣካል የድልዮ። [...]
* ኣብ ከይዲ ናይ 40-50 ዓመት ጉዕዞ ህዳሴና ዝቕየርን ዘይቕየርን ጉዳይ እንታይ እዩ? * ዝለዓለ ድምፂ ጉባኤተኛ ዝረኸበ ኣባል ማእከላይ ኮሚቴ ንምንታይ ኣቦወንበር ውድብ ወይ ኣባል ፖሊት ቢሮ ዘይኾን? * ካብ ሓደ ገዛ (ሰብኣይን ሰበይትን፣ ሓውን ሓፍትን)፣ ዓፅመ ስጋ ዝተኣሳሰሩ ንምንታይ ብሓደ ኣመራርሓኣ ይኾኑ? [...]
(Yoel Alem) ዝኾነት ሃገር፡ ድኻ ትኹን ሃፍታም ብዘየገድስ፡ ንውድዓዊ ኩነታታን ትሕዝቶኣን ዘንጸባርቅ፡ ናይ ገዛእ ርእሳ ፍሉይ ኤኮኖሚያዊ ኣቋውማ ኣለዋ። ኤርትራ ‘ውን ከምኡ። ኤርትራ፡ ናይ ገዛእ-ርእሳ ተፈጥሮኣዊ ሃብቲ ኣለዋ። ማዕድን ኣለዋ። ንሕርሻ ምቹእ መሬት፡ ሰፊሕ ገማግም ባሕርን ክልተ ወደባትን። [...]


text:
ገበር
ሃሎዊን—ብዛዕባኡ ዚገልጽ ሓቂ
ኣብቲ እትነብረሉ ቦታ፡ በዓል ሃሎዊን ይብዓል ድዩ፧ ኣብ ሕቡራት መንግስትታት ኣመሪካን ኣብ ካናዳን፡ ሃሎዊን ህቡብን በብዓመቱ ብ31 ጥቅምቲ ዚብዓልን በዓል እዩ። ኣብቲ በዓል ዚግበር ነገራት ግና፡ ኣብ ካልእ ክፋላት ዓለም እውን ይግበር እዩ። ኣብ ገሊኡ ቦታታት፡ ስማት እቲ በዓል እተፈላለየ እኳ እንተ ዀነ፡ ፍረ ነገሩ ግና ተመሳሳሊ እዩ፣ ብመናፍስቲ ምዉታት ኣቢልካ ምስ መንፈሳዊ ዓለም ምርኻብ፡ ደቂ ሕድርትና፡ ጠንቈልቲ፡ ሕሉፍ ሓሊፉ እውን ድያብሎስን ኣጋንንትን ዜጠቓልል እዩ።—ነታ፡ “ኣብ መላእ ዓለም ዚብዓል ምስ ሃሎዊን ዚመሳሰል በዓላት” ዘርእስታ ሳጹን ርአ።
ብውልቅኻ ልዕለ ባህርያውያን ኣብ ዝዀኑ መናፍስቲ ኣይትኣምንን ትኸውን። ምናልባት ኣብ ሃሎዊንን ኣብ ካልእ ከምኡ ዝበለ በዓላትን ምክፋል፡ ከም መዘናግዕን ንደቅኻ ነቲ ናይ ምምሃዝ ክእለቶም ንኺጥቀሙሉ ኸም እትምህረሉ ኣጋጣምን ጌርካ ጥራይ ትርእዮ ትኸውን። ይኹን እምበር፡ ብዙሓት ሰባት በዚ ዚስዕብ ምኽንያታት፡ ነቲ በዓላት ከም ጐዳኢ ገይሮም እዮም ዚርእይዎ፦
ኢንሳይክሎፔድያ ኦቭ ኣመሪካን ፎልክሎር፡ “ሃሎዊን ብቐንዱ ምስ መብዛሕትኦም እቶም ዜጕባዕብዑ ወይ ዜፍርሁ መንፈሳውያን ሓይልታት ኣብ ምርኻብ ዘተኰረ እዩ” በለ። (ነታ፡ “ሰሌዳ ግዜ ሃሎዊን” ዘርእስታ ሳጹን ርአ።) ምስ ሃሎዊን ዚመሳሰል ብዙሕ በዓላት እውን፡ ኣረማዊ መበቈል ዘለዎን ኣብ ኣምልኾ ኣቦሓጎታት እተመስረተን እዩ። ሎሚ እውን እንተ ዀነ፡ ኣብ መላእ ዓለም ዘለዉ ሰባት፡ ኣብተን እቲ በዓላት ዚብዓለለን መዓልትታት ምስ መናፍስቲ ምዉታት ኪራኸቡ ይጽዕሩ እዮም።
ሃሎዊን ከም ኣብ ኣመሪካ ጥራይ ዚብዓል በዓል ጌርካ እኳ እንተ ተራእየ፡ በብዓመቱ ቝጽረን እናወሰኸ ዚኸይድ ዘሎ ሃገራት፡ ነቲ በዓል ይቕበላኦ ኣለዋ። መብዛሕትኦም ተኻፈልቲ እቲ በዓል ግና፡ እቲ ምስ ልዕለ ባህርያውያን ኣካላትን ምስ ስሒራዊ ሓይልታትን ዚተሓሓዝ ምልክታትን መመላኽዒታትን ልምድታትን ሃሎዊን፡ ኣረማዊ መበቈል ከም ዘለዎ ኣይፈልጡን እዮም።—ነታ፡ “ካበይ እዩ መጺኡ፧” ዘርእስታ ሳጹን ርአ።
ብኣሽሓት ዚቝጸሩ ዊካውያን ዚብሃሉ ጽምብላት ጥንታውያን ሰልታውያን ዚስዕቡ ሰባት፡ ንሃሎዊን በቲ ናይ ጥንቲ ስሙ “ሳምሃይን” ኢሎም እዮም ዚጽውዕዎ፣ ከም ኣዝዩ ቕዱስ ምሸት ገይሮም ከኣ እዮም ዚርእይዎ። ዩ.ኤስ.ኤ. ቱደይ እትብሃል ጋዜጣ፡ ሓደ ህቡብ ጠንቋሊ፡ “ክርስትያናት ‘ኣይተረድኦምን ደኣ እምበር፡ ምሳና ዀይኖም እዮም በዓልና ዜብዕሉ፣ . . . ንሕና በዚ ሕጉሳት ኢና’” ኸም ዝበለ ገሊጻ ነበረት።
ከም ሃሎዊን ዝኣመሰሉ በዓላት፡ ምስ ትምህርቲ መጽሓፍ ቅዱስ ይጋጨዉ እዮም። መጽሓፍ ቅዱስ፡ “መውደቒ ዛዕጐል ወይ ብደበናን ብተመንን ዚፈልጥ ወይ አስማተኛ ወይ ተራጋሚ፡ መናፍስቲ ዚጥይቕ፡ ወይ ጠንቋሊ ወይ ንምዉታት ዚጥይቕ፡ ኣባኻ ኣይረኸብ” ኢሉ እዩ ዜጠንቅቕ።—ዘዳግም 18:10, 11፣ ዘሌዋውያን 19:31፣ ገላትያ 5:19-21።
ብመሰረት እቲ ኽሳዕ ሕጂ ዝረኣናዮ ነጥብታት፡ ብዛዕባ ሕማቕ መበቈል ሃሎዊንን ካልእ ተመሳሳሊ በዓላትን ክትፈልጥ ኣሎካ። ምናልባት ምሉእ ምርዳእ ምጥራይካ፡ ምስቶም ኣብ ከምዚ ዝበለ በዓላት ዘይካፈሉ ሰባት ንኽትሓብር ይድርኸካ ይኸውን።
“ክርስትያናት ‘ኣይተረድኦምን ደኣ እምበር፡ ምሳና ዀይኖም እዮም በዓልና ዜብዕሉ፣ . . . ንሕና በዚ ሕጉሳት ኢና።’”—ዩ.ኤስ.ኤ. ቱደይ እትብሃል ጋዜጣ ንሓደ ህቡብ ጠንቋሊ ብምጥቃስ ዝበለቶ
^ ሕ.ጽ. 37 እታ “ሃሎው” እትብል ቃል፡ “ቅዱሳት” (ሰይንት) ዝትርጕማ ናይ ቀደም ናይ እንግሊዝኛ ቓል እያ። እቲ “ኦል ሰይንትስ ደይ” ተባሂሉ እውን ዚፍለጥ “ኦል ሃሎውስ ደይ” (“መዓልቲ ዅላቶም ቅዱሳት”) ዚብሃል በዓል፡ ነቶም ዝሞቱ ቕዱሳት ሰባት ንምኽባር ዚግበር በዓል እዩ። እታ ድሮ እቲ በዓል ዘላ ምሸት፡ ኦል-ሃሎው-ኢቭን ተባሂላ እያ እትጽዋዕ ነይራ፣ እዚ ኸኣ ጸኒሑ ብሓጺሩ ሃሎዊን ተባሂሉ ኺጽዋዕ ጀመረ።
ብዝያዳ ፍለጥ
በዓላት ከነብዕል ግቡእ ድዩ፧
መበቈል እቲ ኣብ ከባቢኻ ብሰፊሑ ዚብዓል በዓላት እንታይ እዩ፧ መልሲ እዛ ሕቶ እዚኣ ኼገርመካ ይኽእል እዩ።


text:
Erena on Facebook
ዜና ኤርትራ
ናብ ሊብያ ዝሰግሩ ዝነበሩ ኤርትራውያን ዝርከብዎም 115 ስደተኛታት ተቐይዶም
Radio Erena: 10 January 2017
ምስ 'ጃንጃዊድ' ምትእስሳር ከምዘለዎም ዝንገረሎም ኣዕራብ ሚሊሻ ሱዳን፣ ናብ ሊብያ ንምስጋር ዝወጠኑ 115 ስደተኛታት ከምዝሓዙ ንመግለጺ እቲ ጉጅለ ብምጥቃስ ሱዳን ትሪቡን ሓቢራ።
እቶም መብዛሕቶም ዜጋታት ኤርትራ፣ ኢትዮጵያን ሶማልን ምዃኖም ዝተሓበሩ ስደተኛታት፣ ብሰንበት 8 ጥሪ 2017 ድሕሪ ምትሓዞም ናብ ፖሊስ ሱዳን ከምዘረከብዎም እቲ ኣዛዚ ናይቲ ሚሊሻ ገሊጹ።
መንግስቲ ሱዳን ምስ ሃገራት ኤውሮጳ ብፍላይ ከኣ ምስ ኢጣልያ ድሕሪ ዝኣተዎ ስምምዕ፣ ዋሕዚ ስደተኛታት ንምግታእ ኣብቲ ምስ ሊብያ ዘዳውብ ከባቢ ሰሃራ፣ ፍሉያት ሓይልታት ምልሻ ከምዘዋፈረ ይፍለጥ።
ኣብ ኣዲስ ኣበባን ጂቡትን ዝመደበሮም ክልተ ዲፕሎማሰኛታት ንመንግስቲ ኤርትራ ራሕሪሖም
Radio Erena: 09 January 2016
ኣብ ኣዲስ ኣበባን ጂቡትን ዝነበሩ ክልተ ዲፕሎማሰኛታት መንግስቲ ኤርትራ፣ ነቲ መንግስቲ ብምርሕራሕ ፖለቲካዊ ዑቕባ ከምዝሓተቱ ምንጭታት ሬድዮ ኤረና ካብ ሚኒስትሪ ጉዳያት ወጻኢ ኣረጋጊጾም።
እቶም ምንጭታት ኣብ ዝልኣኽዎ ሓበሬታ፣ ፈጻሚ ጉዳያት ኤምባሲ ኤርትራ ኣብ ጅቡቲ፣ ኣቶ ዑመር ሳልሕ ሰርማዒ ነቲ መንግስቲ ብምርሕራሕ ኣብ ኣመሪካ ዑቕባ ንምሕታት ከምዝወሰነ ኣፍሊጦም።
ኣብ መንጎ ኤርትራን ጂቡትን ድሕሪ ዝተወልዐ ግጭት፣ ጂቡቲ ንኣምባሳደር መንግስቲ ኤርትራ ኣቶ መሓመድ ስዒድ መንታይ ካብታ ሃገር ክወጽእ ድሕሪ ምግዳዳ፣ እቲ ኤምባሲ ብፈጻሚ ጉዳያት ኣቶ ዑመር ሳልሕ'ዩ ክእለ ጸኒሑ።
ኣብ ከተማ ጁባ፣ ኣብ ስርቂ ተዋፊሮም ጸኒሖም ዝተባህሉ 26 ዜጋታት ኡጋንዳን ሶማልን ተቐይዶም
Radio Erena: 09 January 2017
ሓይልታት ጸጥታ ደቡብ ሱዳን፣ ኣብ ከተማ ጁባ፣ ምስ ስርቂ ዘረፋን ብዝተተሓሓዘ ገበናት 26 ዜጋታት ሶማልን ኡጋንዳን ቀይዶም።
ኣፈኛ ሓይልታት ሰራዊት ደቡብ ሱዳን ሳንቶ ዶሚክ ኣብ ዝሃቦ መግለጺ፣ መካይንን ብቦዳ ቦዳ ዝፍለጣ ሞተርሳይክልን እናተጠቕሙ ኣብ ስርቅን ዘረፋን ተዋፊሮም ዝጸንሑ 26 ናይ ወጻኢ ዜጋታት ኣብ ኣብ ድሮ ሓድሽ ዓመት ኣብ ዝተኻየደ ስርሒት ምቕያዶም ኣረጋጊጹ።
እቶም ኣብ ከተማ ጁባ፣ ኣብ ስርቂን ዘረፋን ተዋፊሮም ዝነበሩ ዜጋታት ኡጋንዳን ሶማላን ኣብ ቀይዲ ከምዝኣተዉ ዝግለጽ ዘሎ፣ ሓይልታት ጸጥታ ደቡብ ሱዳን ብዘይፍቓድ ጠበናጁ ንዝውንኑ ሰባት ገዛ ገዛ እናኣተው ኣብ ዝፍትሽሉ ዝነበሩ እዋን ምዃኑ ሬድዮ ዳባንጋ ጠቒሳ።
ስማዊ ወሰኽ ደሞዝ ንኣዘዝቲ ሰራዊት የሰሓሕብ
Radio Erena: 09 January 2017
መንግስቲ ኤርትራ፣ ኣተግቢረዮ ዝበሎ ስማዊ ወሰኽ ደሞዝ ኣባላት ሰራዊት፣ ኣብ መንጎ ኣዘዝቲ የሰሓሕብ ምህላዉ ተሓቢሩ።
ኣብዚ ቀረባ ካብ ኤርትራ ናብ ጎቤት ሃገር ዝሰገረ ኣባል ፋይናንስ ሚኒስትሪ ምክልኻል ንሬድዮ ኤረና ኣብ ዝሃቦ ሓበሬታ፣ እቲ መንግስቲ ኤርትራ ኣተግቢረዮ ዝበሎ ስማዊ ወሰኽ ደሞዝ፣ ኣብ ተራ ኣባኣት ሰራዊት ምዕዝምዛማት ፈጢሩ ጥራይ ዘይኮነ፣ ኣብ መንጎ ኣዘዝቲ ሰራዊት'ውን የሰሓሕብ ምህላዉ ኣረዲኡ።
እቲ ስሙ ክንዕቅበሉ ዝሓተተ ኣባል ፋይናንስ ምክልኻል፣ ኣባላት ሰራዊት ብዛዕባ'ቲ ስማዊ ወሰኽ ደሞዝ ምዕዝምዛማት ኣብ ዘስምዕሉ ዘለዉ እዋን፣ ኣዘዝቲ ሰራዊት ኣብ ኣኼባታት መብርሂታት ክህብዎም መምርሒ ከምዝተዋህቦም ጠቒሱ።
መንገዲ ኣየር ግብጺ፣ ናይ ኤርትራ በረራታቱ ብ50 ሚእታዊት የዛይድ
Radio Erena: 06 January 2016
መንገዲ ኣየር ቀጠር ናብ ኤርትራ ዘካይዶ ዝነበረ ናይ መጓዓዝያ በረራታት ጠቕሊሉ ደው ድሕሪ ምባሉ፣ መንገዲ ኣየር ግብጺ ናይ ኤርትራ በረራታቱ ናብ ሽዱሽተ ግዜ ኣብ ሰሙን ክብ ከምዘበሎ ምንጭታት ሬድዮ ኤረና ሓቢሮም።
ብመሰረት እዚ ኣብ መንጎ መንግስቲ ኤርትራን መንገዲ ኣየር ግብጺን ተበጺሑ ዘሎ ሓድሽ ስምምዕ፣ መንገዲ ኣየር ግብጺ፣ ብዘይካ ዓርቢ፣ ኣብ ሰሙን ሽዱሽተ ግዜ ካብ ኣስመራ ናብ ካይሮ በረራታት ከካይድ'ዩ።


text:
ንትሕትናን ንርሕራሐን የሱስ ቅድሓዮ
“ክርስቶስ እኳ ኣስኣሰሩ ኽትስዕቡ ኣርኣያ እናሓደገልኩም ምእንታኹም መከራ ጸገበ።”—1 ጴጥ. 2:21።
1. ንየሱስ ክንመስሎ ምጽዓርና፡ ናብ የሆዋ ብዝያዳ ኸም እንቐርብ ዚገብረና ስለምንታይ እዩ፧
መብዛሕትኡ እዋን፡ ነቶም ባህርያቶምን ኣነባብራኦምን እነድንቖ ሰባት ክንመስሎም ንደሊ ኢና። ኣብ ምድሪ ኻብ ዝነበሩ ዅሎም ሰባት፡ ከም የሱስ ክርስቶስ ጌርና ኽንመስሎ ዚግብኣና ኻልእ ሰብ የለን። ስለምንታይ፧ ሓደ እዋን፡ የሱስ፡ “እቲ ንዓይ ዝረኣየ፡ ንኣቦ እውን ርእይዎ እዩ” ኢሉ ነበረ። (ዮሃ. 14:9) የሱስ ንባህርያት ኣቦኡ፡ ፍጹም ብዝዀነ መገዲ ስለ ዘንጸባረቖ፡ ንወዲ ምርኣይ፡ ንኣቦ ኸም ምርኣይ እዩ ዚቝጸር። ስለዚ፡ ንየሱስ ክንመስሎ ኸለና፡ ናብቲ ኻብ ኵሉ ፍጥረት ዝዓበየ ዝዀነ የሆዋ ኢና ብዝያዳ እንቐርብ። ንባህርያትን ንኣነባብራን እቲ ወዲ ምቕዳሕ፡ ከመይ ዝኣመሰለ ዓስቢ ዀን እዩ ዘለዎ!
2, 3. (ሀ) የሆዋ ብዛዕባ ወዱ ዚገልጽ ጽሑፍ ዝሃበና ስለምንታይ እዩ፧ እንታይ ክንገብርከ እዩ ዚጽበየና፧ (ለ) ኣብዛ ዓንቀጽ እዚኣን ኣብታ ቐጺላ ዘላን፡ እንታይ ኢና ኽንምርምር፧
2 ይኹን እምበር፡ ብዛዕባ ባህርያት የሱስ ክንፈልጥ እንኽእል ብኸመይ ኢና፧ እቲ ዜሐጕስ፡ ብዛዕባ የሱስ ዚገልጽ መንፈስ ኣምላኽ ዝነፈሶ ጽሑፍ ኣሎ። የሆዋ ነዚ ኣብ ናይ ክርስትያን ቅዱሳት ጽሑፋት ግሪኽኛ ዚርከብ ጸብጻብ ዝሃበና፡ ንወዱ ጽቡቕ ጌርና ምእንቲ ኽንፈልጦን ምእንቲ ኽንመስሎን ኢሉ እዩ። (1 ጴጥሮስ 2:21 ኣንብብ።) ኣብ መጽሓፍ ቅዱስ፡ እቲ የሱስ ዝሓደጎ ኣብነት ምስ ‘ኣሰር’ ተመሳሲሉ ኣሎ። ስለዚ፡ የሆዋ፡ ደድሕሪ የሱስ ብምኻድ ኣስኣሰሩ ኽንስዕብ እዩ ዚነግረና ዘሎ። ሓቂ እዩ፡ የሱስ ፍጹም ኣብነት እዩ ሓዲጉልና፣ ንሕና ኸኣ ፍጹማት ኣይኰንናን። ኰይኑ ግና፡ የሆዋ፡ ፍጹም ብዝዀነ መገዲ ኣስኣሰር የሱስ ክንስዕብ ኣይጽበየናን እዩ። ኣብ ክንዳኡስ፡ ከም ዘይፍጹማት ደቂ ሰብ መጠን፡ ብእተኻእለና ዓቕሚ ንወዱ ኽንመስሎ እዩ ዚደልየና።
3 ገለ ኻብቲ የሱስ ዝነበሮ ተፈታዊ ባህርያት እስከ ቐጺልና ንርአ። ኣብዛ ዓንቀጽ እዚኣ፡ ብዛዕባ ትሕትናኡን ርሕራሐኡን ክንምርምር ኢና፣ ኣብታ ቐጺላ ዘላ ኸኣ፡ ብዛዕባ ትብዓቱን ምስትውዓሉን ክንርኢ ኢና። ምስ ነፍሲ ወከፍ ባህርይ ተተሓሒዙ፡ ነዘን ዚስዕባ ሰለስተ ሕቶታት ክንምልሰን ኢና፦ እንታይ ማለት እዩ፧ የሱስ ብኸመይ እዩ ነታ ባህርይ ኣንጸባሪቕዋ፧ ንሕናኸ ብኸመይ ክንመስሎ ንኽእል፧
የሱስ ትሑት እዩ
4. ንትሕትና ብኸመይ ምገለጽካያ፧
4 ትሕትና እንታይ እያ፧ ኣብዛ ብትዕቢት ተነፊሓ ዘላ ዓለም፡ ገሊኦም ሰባት ንትሕትና ኸም ድኽመት ወይ ከም ጕድለት ርእሰ ምትእምማን ገይሮም ይርእይዋ። መብዛሕትኡ እዋን ግና፡ እቲ ሓቂ ኻብዚ እተፈልየ እዩ። ትሑት ንምዃን፡ ብርታዐን ትብዓትን ይሓትት እዩ። ትሕትና፡ “ምስ ጃህራን ትዕቢትን እትጻረር ኣረኣእያ” ኸም ዝዀነት ጌርካ ተገሊጻ ኣላ። እዛ ባህርይ እዚኣ፡ ካብቲ ብዛዕባ ገዛእ ርእስና ዘሎና ኣረኣእያ እያ እትጅምር። ሓደ መዝገበ ቓላት መጽሓፍ ቅዱስ፡ “ትሕትና ኺብሃል ከሎ፡ ኣብ ቅድሚ ኣምላኽ ኣዚና ዝተሓትና ምዃንና ምፍላጥ ማለት እዩ” በለ። ኣብ ቅድሚ ኣምላኽ ናይ ብሓቂ ትሑታት እንተ ዄንና፡ ካብ ካልኦት ሰባት ከም እንበልጽ ጌርና ኣይክንሓስብን ኢና። (ሮሜ 12:3) ዘይፍጹማት ሰባት፡ ትሕትና ኼማዕብሉ ቐሊል ኣይኰነን። ኰይኑ ግና፡ ብዛዕባ እቲ ኣብ ቅድሚ ኣምላኽ ዘሎና ቦታ ንሓስብን ኣስኣሰር ወዱ ንስዕብን እንተ ዄንና፡ ብኸመይ ትሑታት ከም እንኸውን ክንመሃር ንኽእል ኢና።
5, 6. (ሀ) ሚካኤል እቲ ሊቀ መላእኽቲ እንታዋይ እዩ፧ (ለ) ሚካኤል፡ ትሕትና ዝመልኦ ኣረኣእያ ዘንጸባረቐ ብኸመይ እዩ፧
5 የሱስ ብኸመይ እዩ ትሕትና ኣርእዩ፧ ወዲ ኣምላኽ ካብ ነዊሕ እዋን ኣትሒዙ እዩ ትሑት ነይሩ፣ ሓያል መንፈሳዊ ፍጡር ኰይኑ ኣብ ሰማይ ከሎን ፍጹም ሰብ ኰይኑ ኣብ ምድሪ ኣብ ዝነበረሉ እዋንን ትሕትና ኣርእዩ እዩ። ሒደት ኣብነት እስከ ንርአ።
6 ኣረኣእያኡ። እቲ ሓደ ኻብቶም ጸሓፍቲ መጽሓፍ ቅዱስ ዝነበረ ይሁዳ፡ የሱስ ሰብ ቅድሚ ምዃኑ ብዛዕባ ዘጋጠመ ሓደ ፍጻመ ጠቒሱ ነበረ። (ይሁዳ 9 ኣንብብ።) የሱስ ከም ሚካኤል እቲ ሊቀ መላእኽቲ መጠን፡ ‘ምስ ድያብሎስ ዜከራኽር ጕዳይ ኣልይዎ ተማጐተ።’ እቲ ጕዳይ ድማ፡ “ብዛዕባ ሬሳ ሙሴ” እዩ ነይሩ። ሙሴ ምስ ሞተ፡ የሆዋ ንሬሳኡ ኣብ ዘይፍለጥ ቦታ ኸም ዝቐበሮ ትዝክሮ ኢኻ። (ዘዳ. 34:5, 6) ምናልባት ድያብሎስ ንሬሳ ሙሴ፡ ናይ ሓሶት ኣምልኾ ንምስፍሕፋሕ ኪጥቀመሉ ደልዩ ነይሩ ኪኸውን ይኽእል እዩ። ዕላማ ድያብሎስ ዝዀነ ይኹን ብዘየገድስ፡ ሚካኤል ብትብዓት ተጻረሮ። ሓደ መወከሲ ጽሑፍ ከም ዝገለጾ፡ እተን “ተኸራኸረ”ን “ተማጐተን” ዚብላ ናይ ግሪኽኛ ቓላት፡ “ንሕጋዊ ምጕት ንምምልካት እውን ኣብ ጥቕሚ ይውዕላ እየን፣” ስለዚ፡ “ሚካኤል፡ ‘ነቲ ድያብሎስ ዝነበሮ’ ንሬሳ ሙሴ ‘ናይ ምውሳድ መሰል’ ተቓዊምዎ እዩ።” ኰይኑ ግና፡ እቲ ሊቀ መላእኽቲ፡ ፍርዲ ኺፍጽም ቦታኡ ኸም ዘይኰነ ተገንዚቡ እዩ። በዚ ምኽንያት እዚ ድማ፡ ነቲ ጕዳይ ኣብ ቅድሚ እቲ ዝለዓለ ፈራዲ ዝዀነ የሆዋ ኣቕረቦ። ከምኡ ብምግባር ድማ፡ ዋላ እኳ ዜቘጥዕ ነገራት እንተ ኣጋጠሞ፡ ቦታኡ ኸም ዚፈልጥ ኣርኣየ። ከመይ ዝኣመሰለ ትሕትና ዝመልኦ ኣረኣእያ ዀን እዩ!
7. የሱስ ኣብ ዘረባኡን ተግባሩን ትሕትና ዘርኣየ ብኸመይ እዩ፧
7 የሱስ ኣብ ምድራዊ ኣገልግሎቱ፡ ናይ ሓቂ ትሕትና ብዜርኢ መገዲ እዩ ዚዛረብን ዚመላለስን ነይሩ። ዘረባኡ። ኣቓልቦ ሰባት ኪስሕብ ኣይጽዕርን እዩ ነይሩ። ኣብ ክንዳኡስ፡ ኵሉ ኽብሪ ንኣቦኡ ኸም ዚውሃቦ እዩ ዚገብር ነይሩ። (ማር. 10: 17, 18፣ ዮሃ. 7:16) ንደቀ መዛሙርቱ ኣየስተናዕቖምን ወይ ዘይረብሑ ዀይኑ ኸም ዚስምዖም ኣይገብርን እዩ ነይሩ። የግዳስ፡ ክብረቶም ይሕልወሎምን በቲ ዝነበሮም ጽቡቕ ነገራት ይንእዶምን ብኣታቶም ከም ዚተኣማመን ይገልጸሎምን ነበረ። (ሉቃ. 22:31, 32፣ ዮሃ. 1:47) ተግባሩ። የሱስ፡ ስጋዊ ነገራት ዘይበዝሖ ቐሊል ናብራ ኺነብር እዩ መሪጹ። (ማቴ. 8:20) ብፍታው ድማ ኣዝዩ ትሑት ዕዮ ይዓዪ ነበረ። (ዮሃ. 13:3-15) እዙዝ ብምዃን፡ ኣዝያ እተደንቕ ትሕትና ኣርእዩ እዩ። (ፊልጲ 2:5-8 ኣንብብ።) ከምቶም ንትሕትና ዚንዕቁ ዕቡያት ዘይኰነስ፡ ንፍቓድ ኣምላኽ ብትሕትና ተገዝአ፣ “ክሳዕ ሞት . . . እኳ ተኣዘዘ።” እሞኸ፡ እቲ ወዲ ሰብ ዝነበረ የሱስ፡ “ትሑት ዝልቡ” ምዃኑ ንጹር ደይኰነን፧—ማቴ. 11:29።
ንትሕትና የሱስ ቅድሓዮ
8, 9. ትሕትና ኸነርኢ እንኽእል ብኸመይ ኢና፧
8 ትሕትና ብምርኣይ ዝመጸ ንየሱስ ክንመስሎ እንኽእል ብኸመይ ኢና፧ ኣረኣእያና። ትሑታት እንተ ዄንና፡ ቦታና ንፈልጥ ኢና። ንኻልኦት ክንፈርዶም ቦታና ኸም ዘይኰነ እንተ ተገንዚብና፡ ተሃዊኽና በቲ ዝገበርዎ ጌጋ ኣይንነቕፎምን ኢና፣ ንድራኸኦም ድማ ኣብ ሕቶ ኣይነእትዎን ኢና። (ሉቃ. 6:37፣ ያእ. 4:12) ትሕትና፡ “እምብዛ ጻድቕ” ንኸይንኸውን፡ ነቶም ከምቲ ናትና ዓይነት ክእለት ወይ ፍሉይ መሰል ዘይብሎም ድማ ንኸይንንዕቆም ትሕግዘና እያ። (መክ. 7:16) ትሑታት ሽማግለታት፡ ካብቶም ኣመንቲ ዝዀኑ ብጾቶም ከም ዚበልጹ ገይሮም ኣይሓስቡን እዮም። ኣብ ክንዳኡስ፡ እዞም ጓሶት እዚኦም፡ ‘ንኻልኦት ካብ ርእሶም ኣብሊጾም፡’ ንርእሶም ድማ ኣንኢሶም እዮም ዚርእዩ።—ፊል. 2:3፣ ሉቃ. 9:48።
9 ነቲ ኻብ 1894 ጀሚሩ ፒልግሪም ወይ ገያሺ ሓላዊ ዀይኑ ዘገልገለ ዎልተር ቶርን እስከ ኸም ኣብነት ንውሰድ። ኣብቲ ዕዮ እቲ ንብዙሕ ዓመታት ምስ ኣገልገለ፡ ናብቲ ኣብ ኒው ዮርክ ዝነበረ ኪንግደም ፋርም ዚብሃል ቦታ ተጸውዐ እሞ፡ ኣብ እንዳ ደርሁ ኺዓዪ ጀመረ። ሓውና ቶርን፡ “ሓድሓደ ሳዕ ኣብ ገዛእ ርእሰይ ብዙሕ ከተኵር ከለኹ፡ ‘ኣንታ ዘይትረብሕ ዶሮና። እንታይ ዜዅርዕ ኣልዩካ እዩ፧’ ኢለ ንርእሰይ እግስጻ” በለ። (ኢሳይያስ 40:12-15 ኣንብብ።) ከመይ ዝኣመሰለ ትሕትና ዝመልኦ ኣረኣእያ ዀን እዩ!
10. ኣብ ዘረባናን ተግባርናን ትሕትና ኸነርኢ እንኽእል ብኸመይ ኢና፧
10 ዘረባና። ብሓቂ ትሑት ዝልብና እንተ ዄንና፡ እዚ ኣብ ቃላትና ኺንጸባረቕ እዩ። (ሉቃ. 6:45) ምስ ካልኦት ክንዘራረብ ከለና፡ ብዛዕባ እቲ ዝረኸብናዮ ዓወትን ፍሉይ መሰልን ጥራይ ኣይንዛረብን ኢና። (ምሳ. 27:2) ኣብ ክንዳኡስ፡ ኣብቲ ኣሕዋትናን ኣሓትናን ዜርእይዎ ጽቡቕ ነገራት ኢና እነተኵር፣ በቲ ዘለዎም ኣወንታዊ ባህርያትን ክእለትን ከምኡ እውን በቲ ዝረኸብዎ ኣሳልጦ ንንእዶም ኢና። (ምሳ. 15:23) ተግባርና። ትሑታት ክርስትያናት፡ ኣብዚ ስርዓት ዓለም እዚ ህቡባት ኪዀኑ ኣይጽዕሩን እዮም። ብኣንጻሩ እኳ ደኣስ፡ ቀሊል ናብራ ኺነብሩ እዮም ዚመርጹ፣ እቲ ዚሰርሕዎ ስራሕ ብዓለም ከም ትሑት ጌርካ ዚርአ እኳ እንተ ዀነ፡ ንየሆዋ ምሉእ ብምሉእ ንኼገልግልዎ ዜኽእሎም እንተ ዀይኑ፡ ንኺሰርሕዎ ፍቓደኛታት እዮም። (1 ጢሞ. 6:6, 8) ልዕሊ ዅሉ፡ እዙዛት ብምዃን ትሕትና ኸነርኢ ንኽእል ኢና። ነቶም ኣብ ጉባኤ ‘ዚመርሑ ምእንቲ ኽንእዘዞም፡’ ነቲ ኻብ ውድብ የሆዋ ዚውሃበና መምርሒ ተቐቢልና ድማ ምእንቲ ኽንስዕቦ፡ ትሑታት ክንከውን ኣሎና።—እብ. 13:17።
የሱስ ርሕሩሕ እዩ
11. ብዛዕባ ትርጕም ርሕራሐ ግለጽ።
11 ርሕራሐ እንታይ እያ፧ ዘመናዊ መዝገበ ቓላት ትግርኛ፡ ነታ “ራሕርሐ” እትብል ቃል፡ “ኣብ ልዕሊ ሰብ ብዝወረደ ሕማቕ ነገር ስምዒቱ ተተንከፈ፣ ደንገጸ፣ በቝበቘ” ኢሉ ተርጒምዋ ኣሎ። ርሕራሐ ሓንቲ መዳይ ፍቕሪ እያ፣ ምስ ድንጋጽን ምሕረትን እትተሓሓዝ ልእመት ዝመልኣ ስምዒት ድማ እያ። ቅዱሳት ጽሑፋት እውን ብዛዕባ “ርሕራሐን” “ልባዊ ፍቕር”ን ይገልጽ እዩ። (ሉቃ. 1:78፣ 2 ቈረ. 1:3፣ ፊል. 1:8) ሓደ መወከሲ ጽሑፍ ብዛዕባ እቲ ርሕራሐ ንኸነርኢ ኣብ ቅዱሳት ጽሑፋት ተዋሂቡና ዘሎ ምኽሪ ኺገልጽ ከሎ፡ “እዚ ምኽሪ እዚ፡ ንስምዒት እቶም እተጸገሙ ሰባት ንኽንርድኣሎምን ንኽንሓዝነሎምን ዜተባብዕ ጥራይ ኣይኰነን። ብሓልዮት ተደሪኽና ኣቓልቦ ኽንገብረሎም፡ ንህይወቶም ዚሕድስን ሓድሽ ኣንፈት ከም ዚሕዝ ዚገብርን ስጕምቲ ኽንወስድ ከም ዘሎና እውን እዩ ዜተባብዓና” በለ። ርሕራሐ ንተግባር ትድርኸና እያ። ርሕሩሕ ሰብ፡ ንህይወት ካልኦት ሰባት ንኼመሓይሽ ይድረኽ እዩ።
12. የሱስ ንኻልኦት ይድንግጸሎም ከም ዝነበረ ዚሕብር እንታይ እዩ፧ እዚኸ እንታይ ንኺገብር እዩ ደሪኽዎ፧
12 የሱስ ርሕራሐ ዘርኣየ ብኸመይ እዩ፧ ርሕራሐ ዝመልኦ ስምዒቱን ተግባሩን። የሱስ ንኻልኦት ይድንግጸሎም ነበረ። እታ ፈታዊቱ ዝነበረት ማርያምን ምስኣ ዝነበሩ ሰባትን ብምኽንያት ሞት ኣልኣዛር ሓዋ ኺበኽዩ ኸለዉ ምስ ረኣየ፡ ኣብ ቅድሚ ዅላቶም “ነብዐ።” (ዮሃንስ 11:32-35 ኣንብብ።) ድሕሪኡ፡ ካብ ልቡ ስለ ዝደንገጸ፡ ልክዕ ከምቲ ንሓደ ወዲ መበለት ዘተንስኦ፡ ንኣልኣዛር እውን ካብ ሞት ኣተንስኦ። (ሉቃ. 7:11-15፣ ዮሃ. 11:38-44) በቲ ርሕራሐ ዝመልኦ ተግባሩ ኣቢሉ ድማ ንኣልኣዛር፡ ሰማያዊ ህይወት ንኺረክብ ዜኽእሎ ኣጋጣሚ ኸፊቱሉ ኪኸውን ይኽእል እዩ። ኣቐድም ኣቢሉ፡ የሱስ ነቶም ናብኡ ዝመጹ ብዙሓት ሰባት “ደንገጸሎም።” በዚ ተደሪኹ ድማ፡ “ብዙሕ . . . ኪምህሮም ጀመረ።” (ማር. 6:34) እዚ ትምህርቲ እዚ፡ ነቶም ነቲ ትምህርቱ ጽቡቕ ምላሽ ዝሃቡሉ ሰባት ህይወቶም ዚቕይር እዩ ነይሩ። ርሕራሐ የሱስ ካብ ስምዒት ንላዕሊ ኸም እተጠቓልል ኣስተብህል፣ ንኻልኦት ሰባት ምእንቲ ኺሕግዞም፡ ስጕምቲ ንኺወስድ እውን ደሪኻቶ እያ።—ማቴ. 15:32-38፣ 20:29-34፣ ማር. 1:40-42።
13. የሱስ ንኻልኦት ብርሕራሐ ዘዘራረቦም ብኸመይ እዩ፧ (ኣብ ገጽ 5 ዘላ ስእሊ ርአ።)
13 ርሕራሐ ዝመልኦ ቓላቱ። የሱስ ብልባዊ ርሕራሐ ተደሪኹ፡ ንኻልኦት ሰባት፡ ብፍላይ ከኣ ነቶም እተደቝሱ ብልኡም መገዲ የዘራርቦም ነበረ። ሃዋርያ ማቴዎስ፡ እዘን ዚስዕባ ቓላት ኢሳይያስ ኣብ የሱስ ከም ዚውዕላ ገሊጹ ነበረ፦ “ጭፍሉቕ ሻምብቆ ኣይኪሰብርን፡ ተኻኺ ጥዋፍ ድማ ኣይኬጥፍእን እዩ።” (ኢሳ. 42:3፣ ማቴ. 12:20) የሱስ ነቶም ብምሳልያዊ መገዲ ኸም ጭፍሉቕ ሻምብቆ ወይ ከም ጭልምልም ዚብል ተኻኺ ጥዋፍ ዝነበሩ ሰባት፡ መንፈሶም ዚሕድስ ዘረባ ይዛረቦም ነበረ። ‘ንስቡራት ልቢ ኺዝንን’ ዚኽእል ተስፋ ዝሓዘለ መልእኽቲ ይሰብኽ ነበረ። (ኢሳ. 61:1) ነቶም ‘ዚጽዕሩን ጾር ዝኸበዶምን’ ናብኡ ንኺመጹ ዓደሞም፣ ‘ንነፍሶም ዕረፍቲ ኸም ዚረኽቡ’ ድማ ኣረጋገጸሎም። (ማቴ. 11:28-30) ብዘይካዚ፡ የሱስ ንሰዓብቱ፡ ኣምላኽ ንነፍሲ ወከፍ ኣምለኽቱ፡ እንተላይ ነቶም ብዓይኒ ዓለም ከም ‘ንኣሽቱ’ ጌርካ ዚርኣዩ ኣገልገልቱ ኸም ዚርሕርሓሎም ኣረጋጊጹሎም እዩ።—ማቴ. 18:12-14፣ ሉቃ. 12:6, 7።
ንርሕራሐ የሱስ ቅድሓዮ
14. ንኻልኦት ሰባት ክንርሕርሓሎም እንኽእል ብኸመይ ኢና፧
14 ርሕራሐ ብምርኣይ ዝመጸ ንየሱስ ክንመስሎ እንኽእል ብኸመይ ኢና፧ ርሕራሐ ዝመልኦ ስምዒት። ከምዚ ዓይነት ስምዒት ብተፈጥሮና ኸይህልወና ይኽእል እዩ፣ ኰይኑ ግና፡ መጽሓፍ ቅዱስ፡ ርሕራሐ ኸነማዕብል የተባብዓና እዩ። ከመይሲ፡ “ልባዊ ርሕራሐ” ሓደ መዳይ እቲ ዅሎም ክርስትያናት ኪለብስዎ ዚግባእ ሓድሽ ስብእና እዩ። (ቈሎሴ 3:9, 10, 12 ኣንብብ።) ንኻልኦት ሰባት ክትርሕርሓሎም እትኽእል ብኸመይ ኢኻ፧ ልብኻ ኣርሕወሎም። (2 ቈረ. 6:11-13) ሓደ ሰብ ብዛዕባ ስምዒቱን ዜተሓሳስቦ ነገራትን ኪነግረካ ኸሎ፡ ጽን ኢልካ ስምዓዮ። (ያእ. 1:19) ‘ኣነ ኸምኡ እንተ ዜጋጥመኒ፡ እንታይ ምተሰምዓኒ፧ እንታይ ኪግበረለይከ ምደለኹ፧’ ኢልካ ሕሰብ።—1 ጴጥ. 3:8።
15. ነቶም ልክዕ ከም ጭፍሉቕ ሻምብቆ ወይ ከም ጭልምልም ዚብል ተኻኺ ጥዋፍ ዝዀኑ ሰባት ምእንቲ ኽንሕግዞም፡ እንታይ ክንገብር ንኽእል፧
15 ርሕራሐ ዝመልኦ ተግባር። ርሕራሐ ንህይወት ካልኦት ሰባት፡ ብፍላይ ከኣ ንህይወት እቶም ከም ጭፍሉቕ ሻምብቆ ወይ ከም ጭልምልም ዚብል ተኻኺ ጥዋፍ ዝዀኑ ሰባት ንኸነመሓይሾ ትድርኸና እያ። ንኸምዚኦም ዓይነት ሰባት ብኸመይ ክንሕግዞም ንኽእል፧ ሮሜ 12:15፡ “ምስቶም ዚበኽዩ ብኸዩ” ትብል። እተደቝሱ ሰባት፡ ካብ መፍትሒ ንላዕሊ፡ ድንጋጽ እዩ ዜድልዮም። ሓንቲ ሓብቲ ጓላ ምስ ሞተታ፡ ኣመንቲ ዝዀኑ ብጾታ ኣጸናንዕዋ፣ ብዛዕባ እዚ ኽትገልጽ ከላ፡ “ፈተውተይ መጺኦም ምሳይ ምብካዮም ንባዕሉ ኣጸናኒዑኒ እዩ” በለት። ብዘይካዚ፡ ሓድሓደ ለውሃት ዝመልኦ ነገራት ብምግባር፡ ርሕራሐ ኸነርኢ ንኽእል ኢና። ቤታ ጽገና ዜድልዮ መበለት ትፈልጥዶ፧ ናብ ኣኼባታት ንምምጻእ፡ ናብ ኣገልግሎት ንምኻድ፡ ወይ ከኣ ሕክምና ንምግባር መጓዓዝያ ዜድልዮ ብዕድመ ዝደፍአ ክርስትያን ይህሉዶ ይኸውን፧ እቲ ብለውሃት ተደሪኽና እንገብሮ ንእሽቶ ተግባር፡ ኣብ ህይወት እቲ ሓገዝ ዜድልዮ ሓውና ወይ ሓብትና ዓብዪ ለውጢ ኼምጽእ ይኽእል እዩ። (1 ዮሃ. 3:17, 18) ልዕሊ ዅሉ ግና፡ ኣብ ኣገልግሎት ምሉእ ብምሉእ ብምክፋል፡ ንኻልኦት ርሕራሐ ኸነርእዮም ንኽእል ኢና። ኣብ ህይወት ሰባት ዓብዪ ለውጢ ኸነምጽእ እንኽእለሉ ኻልእ ዝዓበየ መገዲ የልቦን።
16. ነቶም እተጨነቑ ሰባት ንምትብባዕ እንታይ ክንብል ንኽእል፧
16 ርሕራሐ ዝመልኦ ቓላት። ንኻልኦት ንርሕርሓሎም እንተ ዄንና፡ ‘ነቶም እተጨነቑ ንኸነጸናንዖም’ ክንድረኽ ኢና። (1 ተሰ. 5:14) ነዞም ሰባት እዚኦም ምእንቲ ኸነተባብዖም እንታይ ክንብል ንኽእል፧ ካብ ልብና ኸም እንሓልየሎምን ከም እንግደሰሎምን ብምግላጽ፡ ንመንፈሶም ክንሕድሶ ንኽእል ኢና። ነቲ ዘለዎም ኣወንታዊ ባህርያትን ክእለትን ምእንቲ ኺግንዘብዎ፡ ካብ ልብና ኽንንእዶም ንኽእል ኢና። ብዘይካዚ፡ የሆዋ ናብ ወዱ ኸም ዝሰሓቦም፡ ከምኡ ዝገበረ ድማ ኣብ ቅድሚኡ ኽቡራት ስለ ዝዀኑ ምዃኑ ኸነዘኻኽሮም ንኽእል ኢና። (ዮሃ. 6:44) የሆዋ ነቶም “ስቡር ልቢ ዘለዎም” ወይ “ቅጥቁጥ መንፈስ ዘለዎም” ኣገልገልቱ ኣዝዩ ኸም ዚግደሰሎም እውን ከነረጋግጸሎም ንኽእል ኢና። (መዝ. 34:18) እቲ ርሕራሐ ዝመልኦ ቓላትና፡ ነቶም ምጽንናዕ ዜድልዮም ሰባት፡ ጥዕና ኼምጽኣሎም ይኽእል እዩ።—ምሳ. 16:24።
17, 18. (ሀ) የሆዋ ንሽማግለታት፡ ነተን ኣባጊዕ ብኸመይ ኪሕዝወን እዩ ዚጽበዮም፧ (ለ) ኣብ እትቕጽል ዓንቀጽ እንታይ ክንምርምር ኢና፧
17 ኣቱም ሽማግለታት፡ የሆዋ ንኣባጊዑ ብርሕራሐ ኽትሕዝወን እዩ ዚጽበየኩም። (ግብ. 20:28, 29) ነተን ኣባጊዕ ክትምግብወንን ከተተባብዕወንን መንፈሰን ክትሕድሱን ሓላፍነትኩም እዩ። (ኢሳ. 32:1, 2፣ 1 ጴጥ. 5:2-4) ስለዚ፡ ሓደ ርሕሩሕ ሽማግለ ንኣሕዋትን ንኣሓትን ኪቈጻጸሮም ኣይፍትንን እዩ፣ ብኻልእ ኣበሃህላ፡ ሕግታት ብምውጻእ ወይ ከኣ ጸጸት ከም ዚስምዖም ብምግባር፡ ካብቲ ዅነታቶም ዚፈቕደሎም ንላዕሊ ኺገብሩ ኣይሓትቶምን እዩ። ኣብ ክንዳኡስ፡ እታ ንየሆዋ ዘላቶም ፍቕሪ ንዕኡ ምሉእ ብምሉእ ንኼገልግልዎ ኸም እትድርኾም ብምትእምማን፡ ልቦም ብሓጐስ ከም ዚምላእ ኪገብር ኣለዎ።—ማቴ. 22:37።
18 ብዛዕባ ትሕትናን ርሕራሐን የሱስ ከነስተንትን ከለና፡ ኣስኣሰሩ ንኽንስዕብ ከም እንድረኽ ኣየጠራጥርን እዩ። ኣብ እትቕጽል ዓንቀጽ፡ ብዛዕባ ኽልተ ተፈታዊ ባህርያት የሱስ፡ ማለት ብዛዕባ ትብዓቱን ምስትውዓሉን ክንምርምር ኢና።


text:
ላዕለዎት ኣመራርሓ ትግራይ ብሕፅረት ዝናብ ምስ ዝተጠቕዐ ህዝቢ ዞባ ደቡብ ዘቲዮም
ብ ጌታቸው
ብርእሰ ምምሕዳር ኣይተ ኣባይ ወልዱ ዝተመረሑ ላዕለዎት ኣመራርሓ ክልል ትግራይ ኣብ ዞባ ደቡብ ወረዳታት መኾንን ራያ ኣላማጣን ብምኽንያት ሕፅረት ዝናብ ንዝተፈጠረ ድርቂ መፍትሒንምሃብ ዓሊሞም ኣብ ወርሒ ጥቅምቲ ካብ 15 ክሳብ 16 2008 ዓ/ም ዑደት ኣካይዶም፡፡
እቲ ኣብ ወረዳ መኾኒ ጣብያ ዋርግባን ወረዳ ራያ ኣላማጣ ጣብያ ታኦን ዝተኻየደ ዑደት ብምኽንያት ሕፅረት ዝናብ ንዘጋጠመ ድርቂ ከመይ ከም ዝፍታሕ ምስ ነበርቲ እተን ወረዳታት ዘተ ተኻይዱ፡፡ ስለ ዝኾነ ነበርቲ እቲ ከባቢ ኣብ ዝሃብዎ ርኢቶ ዛጊድ ብምኽንያት ድርቂ ኣብ ከይዲ ምምሃር ምስትምሃር ህፃናት ይኹን ኣብ ጥዕና ሕብረተሰብ ዘጋጠመ ፀገም ከም ዘየለን ዋላ ክንድቲ ዝድለ እኹል ኣይኹን መንግስቲ ዘድሊ ዘበለ ሓገዝ የቕርብ ምህላዉን ተዛሪቦም፡፡ ይኹን እምበር ኣብ ዝውሃብ ህፁፅ ሓገዝ ምንኣስ ኮታ፣ ሕፅረት ዝስተ ማይ ሰብን እንስሳን ከምኡ እውን ቀለብ እንስሳን ስለ ዘሎ ቅድሚ ኩሉ ህፁፅ መፍትሒ ክግበረሎም ሓቲቶም፡፡
በቶም ነበርቲ ንዝቐረቡ ሕቶታት ፕረዲዛንት ብሄራዊ ክልላዊ መንግስቲ ትግራይ ኣይተ ኣባይ ወልዱ “ከምዚ ዝበለ ፀገም ከጋጥም ከም ዝኽእል ቅድም ኢሉ ብመፅናዕቲ ኩነታት ኣየር ተገሚቱ ነይሩ እዩ፡፡ ሐዚ እውን ብዓይንና ርኢናዮ ኣለና፤ ግቡእ ምድላው እውን ተገይርሉ እዩ፡፡ ስለ ዝኾነ እውን በዚ ዝፍጠር ዝኾነ ይኹን ፀገም ንኸይህሉ መንግስቲ ዓቕሙ ዝፈቕደሉ ዘበለ ክሰርሕ እዩ፡፡ ቕድም ኢሉ ባዕልኹም ነዚ ፀገም ንምፍታሕ ተረባረቡ ካብዚ ሓሊፉ ግን መንግስቲ ኣብ ጎንኹም ኮይኑ ቅልጡፍ ፍታሕ ንምሃብ ክሰርሕ እዩ” ክብሉ ኣብሪሆም፡፡ መንግስቲ ትግራይ ንዘጋጠመ ሕፅረት ቀለብ እንስሳ ምስ ሰብ ሃፍቲ ብምትሕብባር ዝከኣሎ ዘበለ እናገበረ ከም ዝርከብን ንቐፃሊ እውን ውልቀ ትካላትን ገበርቲ ሰናይን ነዚ ፀገም ኣብ ምፍታሕ ዝከኣሎ ዘበለ ንኽረባረቡ ኣሐይሉ ከም ዝቕፅለሉ ኣይተ ኣባይ ኣረጋጊፆም፡፡
ናይዚ መርአያ ወናኒ ሆርቲ ፋርም ራያ ዝኾኑ ኣይተ ኣማኑኤል ኣብርሃ ኣብ ወረዳ መኾኒ ንዝተፈጠረ ፀገም ቀለብ እንስሳ ንምፍታሕ ምስቲ ምምሕዳር ብምርድዳእ ካብ ተረፈ ምህርቲ ምቕራብ ጀሚሩ 70 ሄክታር መሬት ሕርሻ ብመስኖ ከልምዕ ዝኽእል ማይ ንህዝቢ የቕርቡ ምህላዎም ኣረዲኦም፡፡
ርክብ ህዝብን “ኮርፖሬት ሪስፓንሲብሊትን ማናጅር” ማሕበር ኣክስዮን ቢራ ራያ ዝኾኑ ኣይተ ትኳቦ ገ/ስላሴ ብወገኖም ንዘጋጠመ ሕፅረት ቀለብ እንስሳ ንምፍታሕ ልዕሊ 25 ሚልዮን ብር ዝግመት ተረፈ ምህርቲ ንምክፍፋል ትልሚ ሒዙ ናብ ሓረስቶት የከፋፍሉ ምህላዎም ኣረዲኦም፡፡ ብመሰረት እዚ ዛጊድ ሓሙሽተ ሚልዮን ብር ዝግመት ተረፈ ምህርቲ ኣብ ወረዳታት መኾኒ፣ እንዳ መኾኒ፣ ኮረምን ኣላማጣን ንዝርከቡ 24 ሽሕ ሓረስቶት ከም ዝተኸፋፈለን እዚ ሓገዝ ቐፃሊ ከም ዝኾነን ድማ ገሊፆም፡፡ Source: Weyin News Paper
Leave a Reply
You must be logged in to post a comment.


text:
ገበር
ሓይልኻ ምስ ዚጽንቀቕ እንታይ ክትገብር ትኽእል፧
ኣኒል ኣዝዩ ኻብ ምድካሙ እተላዕለ ረሸሽ ኢልዎ ነበረ። ዝያዳ ኽብርን ኣታውን ንኺረክብ ተስፋ ብምግባር ከኣ ሓድሽ ስራሕ ጀሚሩ ነበረ። ይኹን እምበር፡ ክሳዕ ለይቲ ኺሰርሕ የምሲ፡ ኣብ መወዳእታ ሰሙን እውን ከይተረፈ ይሰርሕ ነበረ። አረ ሓድሓደ ግዜስ፡ ኣብ ሰሙን ክሳዕ 80 ሰዓት ይሰርሕ ነበረ። ከምዚ ድማ በለ፦ “ኣብቲ ስራሕ፡ ጽፉፍ ኣሰራርሓ ስለ ዘይነበረ፡ ኵሉ እቲ ሓላፍነት ኣባይ እዩ ዚወድቕ ነይሩ። ‘እንታይ ዓይነት ውሳነ እየ ገይረ፧ ለውጢ እንተ ዘይገይረ፡ ሙማተይ ኣይተርፈንን እዩ’ ኢለ ሓሰብኩ።” ሓይሊ ኣኒል እናተጸንቀቐ እዩ ዚኸይድ ነይሩ።
ብሰንኪ ስራሕ ሓይልኻ ኺጽንቀቕ ከሎ፡ ካብ ድኻም ንላዕሊ እዩ ዚስምዓካ። እዚ ጸገም እዚ፡ ካብቲ መዓልታዊ ዜጋጥመካ ውጥረት ዝኸፍአ እዩ፣ ኣዚኻ ድማ ተስፋ ትቘርጽ ኢኻ። ሓይሎም እተጸንቀቐ ሰባት፡ ስራሕ ይጽልኦም፡ ድራኸ ኣይህልዎምን፡ ውጽኢታውያን ከኣ ኣይኰኑን። እተፈላለየ መጽናዕትታት ከም ዚሕብሮ ኸኣ እዚ ምስ ሓያሎ ስምዒታውን ኣካላውን ጸገማት ጥዕና እተተሓሓዘ እዩ።
ሓይልኻ ኸም ዚጽንቀቕ ዚገብር እንታይ እዩ፧ ሓደ ኻብቲ ረቛሒታት፡ ካብ መጠን ንላዕሊ ምስራሕ እዩ። ብምኽንያት ቍጠባዊ ቕልውላው፡ ገሊኦም ኣስራሕቲ ንሰራሕተኛታቶም ብውሑድ ደሞዝ ዝያዳ ሰዓታት ኬስርሕዎም ይደልዩ። ተክኖሎጂ ንገሊኦም ወትሩ ምስ ስራሖም ስለ ዜራኽቦም፡ እቶም ሰባት ንብሕቶም ዚኸውን ግዜ ዳርጋ ኣይረኽቡን እዮም። ካልኦት ድማ፡ ስራሕ ከይስእኑ ስለ ዚፈርሁ፡ ንስራሖም ኪቈጻጸርዎ ስለ ዘይክእሉ፡ ብኣስራሕቶም ስለ ዚግፍዑ፡ ንኣየናይ ቀዳምነት ኪህቡ ኸም ዘለዎም ብንጹር ስለ ዘይፈልጡ፡ ወይ ምስ መሳርሕቶም ስለ ዘይሳነዩ ሓይሎም ይጽንቀቕ እዩ።
ሓደ ሰብ፡ ባዕሉ እውን ሓይሉ ኸም ዚጽንቀቕ ኪገብር ይኽእል እዩ። ገሊኦም ብሞያኦም ዝያዳ ኽብርን ኣታውን ንምርካብ፡ ብዙሕ ስራሕ ይሰርሑ እዮም። እዞም ሰባት እዚኦም፡ ልዕሊ ዓቕሞም ስለ ዚሰርሑ፡ ሓይሎም እናተጸንቀቐ እዩ ዚኸይድ።
ሓይልኻ ብምጽንቃቑ ምስራሕ እንተ ስኢንካ፡ ነዚ ጸገም እዚ ብኸመይ ኢኻ ኽትዋጽኣሉ እትኽእል፧ ንዅነታትካ ኽትልውጦ ዘይትኽእል ኰይኑ እንተ ተሰሚዑካ፡ ተስፋ ትቘርጽ ትኸውን። ይኹን እምበር፡ ሓይልኻ ምስ ዚጽንቀቕ እንታይ ክትገብር ከም እትኽእል ዚሕግዘካ ኣርባዕተ ነጥብታት ንርአ። ነዚ ምስ ረኣኻ፡ ብዙሕ ኣማራጺታት ከም ዘሎካ ትግንዘብ ትኸውን።
1. ቀዳምነት ንእትህቦ ነገራት ገምግሞ።
ዝያዳ ዜገድሰካ እንታይ እዩ፧ ሓያሎ ሰባት ነቲ ምስ ስድራ ቤቶም ዘለዎም ርክብን ንጥዕናኦምን ካብ ካልእ ንላዕሊ ቐዳምነት ኪህብዎ እዮም ዚደልዩ። ሓይልኻ ምስ ዚጽንቀቕ፡ እዚ ነገራት እዚ ኸም ዚህሰ ፍሉጥ እዩ።
ነቲ ቐዳምነት እትህቦ ነገራት ብንጹር ምስ እትሰርዖ፡ ከቢድ ውሳነ ንኽትገብርን ለውጢ ንኽትቅበልን ትዳሎ ኢኻ። ንኣብነት፡ ሓይልኻ ይጽንቀቕ ከም ዘሎ ትግንዘብ ትኸውን። ይኹን እምበር፡ ‘ስራሐይ ኪቕይር ወይ ክንኪ ኣይክእልን እየ፣ እቲ ዝረኸቦ ኣታዊ የድልየኒ እዩ’ ትብል ትኸውን። ነፍሲ ወከፍ ሰብ ኣታዊ ኸም ዜድልዮ ፍሉጥ እኳ እንተ ዀነ፡ ንዓኻ ግና ኽንደይ ዚኸውን ኣታዊ እዩ ዜድልየካ፧ ነቲ ዝያዳ ቐዳምነት እትህቦ ነገርከ ክሳዕ ክንደይ ኢኻ መስዋእቲ እትኸፍለሉ፧
ኣብ ከባቢኻ ዘለዉ ሰባት ቀዳምነት ንዚህብዎ ነገራት ቀዳምነት ንኸይትህብ ተጠንቀቕ። ኣስራሒኻ ቐዳምነት ዚህቦ ነገራትን ንስኻ ቐዳምነት እትህቦ ነገራትን እተፈላለየ ኪኸውን ይኽእል እዩ። ገሊኦም ሰባት ኣብ ህይወቶም ቀዳምነት ዚህብዎ ንስራሖም እኳ እንተ ዀነ፡ ንስኻ ግና ከምኡ ኽትገብር ኣሎካ ማለት ኣይኰነን።
ስርዓት መጽሓፍ ቅዱስ፦ “ሰብ ብዙሕ እኳ እንተ ኣለዎ፡ ብገንዘቡ ህይወት ኣይረክብን እዩ።”—ሉቃስ 12:15
2. ናብራኻ ኣቕልል።
ውጥረት ምእንቲ ኽትንክን ኣኽቢርካ ንእትርእዮ ነገራት ግዜ ምእንቲ ኽትረኽበሉን፡ ዝወሓደ ሰዓታት ክትሰርሕ፡ ንኣስራሒኻ ስራሕ ንኺንክየልካ ኸተእምኖ፡ ወይ ከኣ ስራሕ ክትቅይር ክትውስን የድልየካ ይኸውን። ውሳነኻ እንታይ ምዃኑ ብዘየገድስ፡ ቍጠባዊ ዅነታትካ ከተመዓራርን ኣብ ናብራኻ ለውጢ ኽትገብርን ኬድልየካ ይኽእል እዩ። ይኹን እምበር፡ እዚ ንኽትገብሮ ዜጸግም ኣይኰነን፣ ከምቲ እትሓስቦ ኸቢድ ከይከውን እውን ይኽእል እዩ።
ኣብ ሓያሎ ሃገራት፡ ሰባት ኣብ ምዕዳግን ኣብ ምሻጥን ዘተኰረ ህይወት ስለ ዚመርሑ፡ ሓጐስ ብመጠን እቲ እትረኽቦ ኣታውን እተጥርዮ ነገራትን ዚምርኰስ ኰይኑ እዩ ዚስምዖም። እዚ ግና ሓቂ ኣይኰነን። ቀሊል ናብራ ምንባር ዝያዳ ናጽነትን ዕግበትን ኬምጽእ ይኽእል እዩ። ነዚ ለውጢ እዚ ንኽትዳለወሉ እምበኣር፡ ወጻኢታትካ ነኪ፡ ገንዘብ ከኣ ኣዋህልል። ዕዳኻ ንኽትንኪ ወይ ምሉእ ብምሉእ ንኽትከፍሎ ጽዓር። ብዛዕባ እቲ እትገብሮ ለውጢ ምስ ኣባላት ስድራ ቤትካ ተመያየጠሉ፡ ሓገዞም ከኣ ድለ።
ስርዓት መጽሓፍ ቅዱስ፦ “ምግብን ክዳንን መጽለልን እንተ ኣሎናስ፡ በዚ ዕጉባት ንኹን።”—1 ጢሞቴዎስ 6:8
3. መዓስ ‘ኣይፋል’ ክትብል ከም ዘሎካ ፍለጥ።
ኣብ ስራሕካ ኻብ መጠን ንላዕሊ ንኽትሰርሕ ጸቕጢ ዚግበረልካ እንተ ዀይኑ ወይ ከኣ ካልእ ቀጻሊ ጸገም እንተ ኣጋጢሙካ፡ ምስ ኣስራሒኻ ተመያየጠሉ። ብእተኻእለ መጠን፡ ንዓኻን ንኣስራሒኻን ዘይጐድእ መፍትሒ ዚኸውን ርእይቶ ኣቕርብ። ንኣስራሒኻ፡ ስራሕካ ብተወፋይነት ከም እትሰርሕ ኣረጋግጸሉ። ብዛዕባ እቲ ብፍታው ክትገብሮ እትኽእል ነገራት ሓብሮ። ብዛዕባ እቲ ኽትገብሮ ዘይትኽእል ነገራት ግና ኣነጺርካን ኣትሪርካን ግለጸሉ።
ኣርሒቕካ ጠምት፡ ሚዛናዊ ኣተሓሳስባ ድማ ይሃሉኻ። ስራሕካ ኽትንኪ እንተ ደሊኻ፡ ኣስራሒኻ ነቲ ኻብኡ እትረኽቦ ጥቕሚ ኽንክዮ ኸም ዚኽእል ተጸበ። ካብ ስራሕ ምውጻእን ካልእ ጸገማትን ኬጋጥመካ ኸም ዚኽእል ተጸበ፣ እንታይ ክትገብር ከም እትኽእል ከኣ ተዳሎ። ካልእ ስራሕ ንኽትረክብ፡ እናሰራሕካ ኸለኻ ኸተናዲ ዝሓሸ ምዃኑ ኣይትረስዕ።
ንስኻን ኣስራሒኻን ተሰማሚዕኩም ኣብ ኣሰራርሓኻ ለውጢ ኽትገብር እኳ እንተ ኸኣልካ፡ ዝያዳ ስራሕ ንኽትሰርሕ እንደገና ጸቕጢ ኺግበረልካ ይኽእል እዩ። እሞኸ ኣብ ውሳነኻ ንኽትጸንዕ እንታይ ኪሕግዘካ ዚኽእል፧ ንእተሰማማዕካሉ ነገራት ብተኣማንነት ፈጽሞ። ከምዚ ምስ እትገብር፡ ንስኻ እውን ንኣስራሒኻ ኸምቲ ንስኻ እትገብረሉ ንኺገብረልካ፡ ኣፍካ መሊእካ ንኽትሓትቶ ምኽንያት ኪዀነካ ይኽእል እዩ።
ስርዓት መጽሓፍ ቅዱስ፦ “‘እወ’ ዝበልኩምዎ፡ እወ፡ ‘ኣይኰነን’ ዝበልኩምዎ ድማ፡ ኣይኰነን ይኹን።”—ማቴዎስ 5:37
4. ንዕረፍትን ንመዘናግዕን ዚኸውን ግዜ መድብ።
ኣብ ስራሕካ ኸቢድ ጸገማት እኳ እንተ ዘየጋጠመካ፡ ውጥረትን ባህ ዘየብል ኵነታትን ኬጋጥመካ ይኽእል እዩ፣ ኣሸገርቲ ሰባት እውን ኪህልዉ ይኽእሉ እዮም። ስለዚ፡ ንዕረፍትን ንመዘናግዕን ዚኸውን እኹል ግዜ መድብ። ንስኻን ስድራ ቤትካን ባህ ዜብል ሚዛናዊ ምዝንጋዕ ንኸተሕልፉ፡ ብዙሕ ገንዘብ ከተውጽእ ከም ዘየድልየካ ኣይትረስዕ።
ካብ ስራሕካ ወጻኢ፡ እትግደሰሉ ነገራትን እትቐርቦም ኣዕሩኽን ከም ዚህልዉኻ ግበር። ንርእስኻ ብዓይነትን ብመጠንን እቲ እትዓይዮ ዕዮ ኣይትለክዓያ። ስለምንታይ፧ ዮር ማኒ ኦር ዮር ላይፍ (ትኽተርዶ ትምተር) ዘርእስታ መጽሓፍ፡ “መንነትካ ኻብቲ ምእንቲ ገንዘብ ኢልካ እትገብሮ ነገራት ኣዝዩ ይዓቢ” ትብል። መንነትካን ክብርኻን ብቐዳምነት ካብ ስራሕካ ዚመጽእ እንተ ዀይኑ፡ ነቲ ስራሕ ኣብ ህይወትካ ዘለዎ ግደ ኣትሒትካ ንኽትርእዮ ኼጸግመካ እዩ።
ስርዓት መጽሓፍ ቅዱስ፦ “ካብ ምሉእ ሕፍኒ ምስ ጻዕርን ደድሕሪ ንፋስ ምጕያይንሲ ሓንቲ ዕሙዅቲ ምስ ዕረፍቲ ይሐይሽ።”—መክብብ 4:6
ሓይልኻ ምስ ዚጽንቀቕ ለውጢ ኽትገብር ትኽእል ዲኻ፧ እወ፡ ትኽእል ኢኻ። እቲ ኣብ መእተዊ እዛ ዓንቀጽ እዚኣ እተጠቕሰ ኣኒል፡ ከምኡ እዩ ገይሩ። ከምዚ ድማ በለ፦ “ነቲ ናይ ቀደም ኣስራሒየይ ቀሪበ፡ ናብቲ ናይ ቅድም ስራሐይ ኪመልሰኒ ምስ ሓተትክዎ ተቐበለኒ። ነቶም ‘ዝሓሸ ስራሕ’ ከም ዝረኸብኩ ተዛሪበዮም ዝነበርኩ ናይ ቀደም መሳርሕተይ ክረኽቦም ከለኹ እሽቝረር ነይረ እየ። ካብ ደሞዘይ እውን ብዙሕ ተነክዩ እዩ። ግናኸ፡ ናይ ኣእምሮ ሰላም ኣሎኒ፣ ንስድራ ቤተይን ንኻልእ ኣኽቢረ ዚርእዮ ነገራትን ዚኸውን ዝያዳ ግዜ ድማ ኣሎኒ።”
ብዝያዳ ፍለጥ
ናይ ሓቂ ዓወት እንታይ እዩ፧
ዝሓሰብካዮ ኸይሰመረልካ ኻብ ዚተርፍ ንላዕሊ፡ ናይ ሓሶት ዓወት ኣዝዩ ይገድድ።


text:
ኣብ 2009 ዓ.ም ከም ክልል ንዓሰርተ ክልተ ዓበይቲ ከተማታት ሓዊሱ ኣብ 110 ከተማታት ናይ ዝርከቡ ነበርቲ ሕቶ ፀገም መንበሪ ኣባይቲ ንምምላስ ሓደ ሽሕ ዝኾና ዝተወደባ ማሕበራት መሬት ረኺበን ኣባይቲ ክሃንፃ ዘኽእል ስራሕተወሳኺ የንብቡ...
ኣብ ሃገርና ኮነ ክልልና ቅድሚ 1984 ዓ.ም ኣብ ዝነበሩ ዓመታት ማይ ልዕሊ ምድርን ከርሰ ምድርን ብኣግባቡ ንምምሕዳር ዘኽእል ስርዓትን ግንዛበ ሓረስቶትን ኣይነበረን። እዚ ዝወለዶ ሰፊሕ ሃፍቲ ማይ ዘለዎም ከባብታት ሃገርና ከይተረፈ
ተወሳኺ የንብቡ...
ቅድሚ 1983 ዓ/ም ኣብ ክልልና ፅርግያ ንምርካብ ብማእኸላይ ሽዱሽተ ሰዓታት እግሪ ጉዕዞ ዝሓትት ዝነበረ ሎሚ ጣብያታት ምስ ወረዳታት ብምርኻብ ብውሑድ ሓደን ፈረቓን ሰዓታት ብምጉዓዝ ፅርግያ ዝርከበሉ ኩነታት ተፈጢሩ ኣሎ። እዚ ድማ “ቦይንግ” ዝበሃል ዓብይ ትካል ነፈርቲ ዓለም ብ1916 ዓ.ም.ፈ ኣብ ሃገረ ኣመሪካ “ሲያትል ዋሽንግተን” ዝተጣየሸ ኮይኑ ብሽም ዊልያም ቦይንግ ዝበሃል ዉልቀ ሰብ ዝተሰየመ እዩ። ዊልያም ቦይንግ ኣብ ሃገረ ኣመሪካ ኣብ ዩኒቨርሲቲ ያለ ትምህርቲ
ኣብ መስትያት ዘሎ ብልሓት
ብደንጎላ ድኽነት ማረኽቲ
ቅድሚ 1983 ዓ/ም ኣብ ክልልና ፅርግያ ንምርካብ ብማእኸላይ ሽዱሽተ ሰዓታት እግሪ ጉዕዞ ዝሓትት ዝነበረ ሎሚ ጣብያታት ምስ ወረዳታት ብምርኻብ ብውሑድ ሓደን ፈረቓን ሰዓታት ብምጉዓዝ ፅርግያ ዝርከበሉ ኩነታት ተፈጢሩ ኣሎ። እዚ ድማተወሳኺ የንብቡ...
“ቦይንግ” ዝበሃል ዓብይ ትካል ነፈርቲ ዓለም ብ1916 ዓ.ም.ፈ ኣብ ሃገረ ኣመሪካ “ሲያትል ዋሽንግተን” ዝተጣየሸ ኮይኑ ብሽም ዊልያም ቦይንግ ዝበሃል ዉልቀ ሰብ ዝተሰየመ እዩ። ዊልያም ቦይንግ ኣብ ሃገረ ኣመሪካ ኣብ ዩኒቨርሲቲ ያለ ትምህርቲተወሳኺ የንብቡ...
ካልኣይን መዛዘምን
ኣብ ዝሓለፈ ሕታም ፋብሪካ ቢራ ራያ ካብ 1000 ክሳብ ልዕሊ 100 ሽሕ ብር መሃያ ዝኽፈሎም 800 ቀወምትን ጊዝያወትን ሰራሕተኛታት ከምዘለዉዎ ርእይና። ብተዘዋዋሪ መንገዲ ድማ ን10 ሽሕ ሰራሕተኛታት ዕድል ስራሕ ብምፍጣር ኣብ
ተወሳኺ የንብቡ...
ምዝባዕ ከባብያዊ ኣየር፣ ሕማም ርእሲ ዓለም ካብ ዝኸውን ዓመታት ኣቑፂሩ ኣሎ። ስለዝኾነ መንግስታትን ምሁራትን ዓለም እናተራኸቡ መፍትሒ ንምርካብ ዝገብርዎ ዘተ ኣየቋረፁን። ዋላ እኳ ቀፃሊ ዘተን መፍትሕን እውን ዘድሊ ወርሒ ታሕሳስ 2009 ዓ/ም እዩ። ዛሕሊ ዝሓዘ ኣየር ይነፍስ ኣሎ። እዚ ኣስሓይታ ዝዓሞኸ ዛሕሊ ሓረስታይና ንዝራእቲ ሽንብራ ፅቡቕ እዩ ዋላኳ እንተበሎ ነቲ ዓንዲ ዝራእቱ ዝኾነ ስገም፣ ስርናይን ጣፍን ግን ብፍላይ ዓውዲ ንዘውደቐ ሓረስታይ ኣብ ሰራሕተኛታት ቤት ፅሕፈት ትልምን ፋይናንስን ወረዳ ደጉዓ ተምቤን ቅድሚ 2006 ዓ/ም ፀገማት ኣረኣእያን ኣተሓሳስባን ብተግባር ዝርኣይሉ ኩነታት ነይሩ። እዚ ዝወለዶ ድማ ንዝገምገመካ ምጥቃዕ፣ ምትእኽኻብ፣ ኣብ ስራሕ
ኣመራፅታት ፍልፍል ተሓዳሲ ሓይሊ
ዓውዲ ዘበርከቱ ስራሕቲ ሃፍቲ ተፈጥሮ
“ሰቒላቶ ረሓቐ፣ ለዊሳቶ ቧሓቐ”
ምዝባዕ ከባብያዊ ኣየር፣ ሕማም ርእሲ ዓለም ካብ ዝኸውን ዓመታት ኣቑፂሩ ኣሎ። ስለዝኾነ መንግስታትን ምሁራትን ዓለም እናተራኸቡ መፍትሒ ንምርካብ ዝገብርዎ ዘተ ኣየቋረፁን። ዋላ እኳ ቀፃሊ ዘተን መፍትሕን እውን ዘድሊተወሳኺ የንብቡ...
ወርሒ ታሕሳስ 2009 ዓ/ም እዩ። ዛሕሊ ዝሓዘ ኣየር ይነፍስ ኣሎ። እዚ ኣስሓይታ ዝዓሞኸ ዛሕሊ ሓረስታይና ንዝራእቲ ሽንብራ ፅቡቕ እዩ ዋላኳ እንተበሎ ነቲ ዓንዲ ዝራእቱ ዝኾነ ስገም፣ ስርናይን ጣፍን ግን ብፍላይ ዓውዲ ንዘውደቐ ሓረስታይተወሳኺ የንብቡ...
ኣብ ሰራሕተኛታት ቤት ፅሕፈት ትልምን ፋይናንስን ወረዳ ደጉዓ ተምቤን ቅድሚ 2006 ዓ/ም ፀገማት ኣረኣእያን ኣተሓሳስባን ብተግባር ዝርኣይሉ ኩነታት ነይሩ። እዚ ዝወለዶ ድማ ንዝገምገመካ ምጥቃዕ፣ ምትእኽኻብ፣ ኣብ ስራሕተወሳኺ የንብቡ...


text:
ገበር | መጽሓፍ ቅዱስ ብስነ ፍልጠት ተተኪኡ ድዩ፧
ስነ ፍልጠት ናይ ገዛእ ርእሱ ድሩትነት ኣለዎ
ኣብ ቀረባ እዋናት፡ ብዛዕባ ኣረኣእያ እቶም “ሓደስቲ ኢዘሀራውያን” ዚብሃሉ ጕጅለ ዚገልጽ ብርክት ዝበለ ጽሑፋት ተዘርጊሑ እዩ። እዚ ጽሑፋት እዚ፡ ኣቓልቦ ሓያሎ ሰባት ዝሰሓበን ብዙሕ ዘተን ክትዕን ዘልዓለን እዩ ነይሩ። ዴቪድ ኢግልማን ዚብሃል ኒውሮሳይንቲስት ነዚ ኣመልኪቱ፡ “ገሊኦም ኣንበብቲ . . . ተመራመርቲ ስነ ፍልጠት ብዛዕባ ዅሉ ነገር ዚፈልጡ ዀይኑ እዩ ዚስምዖም” ብምባል ጸሓፈ። ቀጺሉ ኸኣ፡ “ይኹን እምበር፡ ብሉጻት ተመራመርቲ ስነ ፍልጠት ኵሉ ግዜ ሰፊሕ ኣተሓሳስባ እዩ ዘለዎም፣ ዕዮኦም ከኣ ሓድሽን ትጽቢት ዘይተገብረሉን ርኽበታት ዜጠቓልል እዩ” በለ።
ርግጽ እዩ፡ ኣብ ዝሓለፈ ዘመናት፡ ክኢላታት ተመራመርቲ ስነ ፍልጠት መልሲ እቲ ንተፈጥሮ ዚምልከት ዜደንጹ ሕቶታት ንምርካብ ኣብ ዝገበርዎ ምርምር፡ ዜደንቕ ዓወታት ረኺቦም እዮም። እንተዀነ ግና፡ ኣብዚ መስርሕ እዚ ኸቢድ ጌጋታት ዝፈጸሙ እውን ነይሮም እዮም። ኣይዛክ ኒውተን ሓደ ኻብቶም ኣብ ዓለም ፍሉጣት ዝዀኑ ብሉጻት ተመራመርቲ ስነ ፍልጠት እዩ ነይሩ። ኒውተን፡ ሓይሊ ስሕበት ንፕላነታትን ከዋኽብትን ጋላክስታትን ኣብ ሓደ ዩኒቨርስ ብኸመይ ከም ዚጠምሮም ገሊጹ እዩ። ብተወሳኺ፡ ኮምፕዩተራት ኣብ ምንዳፍን ኣብ ጕዕዞ ጠፈርን ኣብ ምርምር ኑክልየስን ዚጠቅም፡ ሓደ ኻብ ጨንፈር ሕሳብ ዝዀነ ካልኩለስ ምሂዙ እዩ። ይኹን እምበር፡ ኒውተን፡ ዓረርን ካልእ ብረታትን ናብ ወርቂ ንምቕያር ኣብ ዚገብሮ ዝነበረ ጻዕሪ፡ ቈጸራ ኸዋኽብትን ጥንቈላን ዚጥቀም ምርምር ስነ ቐመም የካይድ ነበረ።
ቅድሚ ኒውተን ልዕሊ 1,500 ዓመት ይገብር ዚነብር ዝነበረ ቶለሚ ዝስሙ ግሪኻዊ ተመራማሪ ስነ ኰዀብ፡ ብኣዒንቱ ጥራይ ብምርኣይ ንሰማይ ዳህሳስ ገበረ። ብግዜ ለይቲ ንፕላነታት ዚከታተልን ክኢላ ኣዳላዊ ካርታን ከኣ ነበረ። ይኹን እምበር፡ ምድሪ ማእከል ኵሉ ነገራት ከም ዝዀነት እዩ ዚኣምን ነይሩ። ተመራማሪ ስነ ኰዀብ ዝዀነ ካርል ሳጋን ብዛዕባ ቶለሚ ኸምዚ ኢሉ ጸሓፈ፦ “እቲ ምድሪ ማእከል ዩኒቨርስ ከም ዝዀነት ዝነበሮ እምነት ን1,500 ዓመት ዚኣክል ተቐባልነት ረኸበ፣ እዚ ኸኣ ሓደ ኣእምሮኣዊ ብልሒ ዘለዎ ሰብ እውን እንተ ዀነ፡ ዓብዪ ጌጋ ኺገብር ከም ዚኽእል ዜርኢ እዩ።”
ሎሚ ተመራመርቲ ስነ ፍልጠት ኣብ ዕዮኦም ተመሳሳሊ ብድሆታት የጋጥሞም እዩ። ንምዃኑኸ ኣብ መጻኢ ብዛዕባ ዩኒቨርስ ምሉእ ምርዳእ ኪህልዎም ድዩ፧ ነቲ ኣብ ስነ ፍልጠት እተራእየ ዕቤትን ንዓና ዜምጽኣልና ጥቕምታትን ኣፍልጦ ኽንህበሉ ግቡእ እኳ እንተ ዀነ፡ ስነ ፍልጠት ዘለዎ ድሩትነት ክንዝክር ግና ኣገዳሲ እዩ። ናይ ፊዚክስ ሊቕ ዝዀነ ዴቪስ፡ “ንዩኒቨርስ ዚምልከት ዚወሓጠልካን ንሓድሕዱ ዚሰማማዕን መግለጺ ኽትረክብ ኣይከኣልን እዩ” ብምባል ትዕዝብቱ ገለጸ። እዘን ቃላት እዚአን፡ ነቲ ‘ደቂ ሰብ ንተፈጥሮ ምሉእ ብምሉእ ኪርድእዎ ኣይክእሉን እዮም’ ዚብል ዘይክሓድ ሓቂ እየን ዚገልጻ። ስለዚ እምበኣር፡ ስነ ፍልጠት ብዛዕባ ዅሉ ነገራት ምሉእ ምርዳእ ኪህበና ኸም ዚኽእል ዚሕብር መግለጺ ኽትሰምዕ ከለኻ፡ ነዚ መግለጺታት እዚ ኻብ ምቕባሉ ኽትቍጠብ ምስትውዓል እዩ።
መጽሓፍ ቅዱስ፡ ስነ ፍልጠት ኪገብሮ ብዘይክእል መገዲ ንዜድልየና ነገራት የማልኣልና
መጽሓፍ ቅዱስ ብዛዕባ ዜደንቕ ፍጥረታት፡ “ካብቲ መገዱስ [መገዲ ኣምላኽ] እንሆ፡ እዚ ሓደ ጫፍ ጥራይ እዩ፡ እቲ ብዛዕባኡ እንሰምዖ ሕሽዅሽዅስ ክንደይ ቅሩብ እዩ፡” ብምባል ይዛረብ። (እዮብ 26:14) ደቂ ሰብ በቲ ዘለዎም ግንዛበን ምርዳእን ኪበጽሕዎ ዘይክእሉ ኣዝዩ ብዙሕ ፍልጠት ተሪፍዎም ኣሎ። እተን “ወዳጀ፡ መዓሙቝ ሃብትን ጥበብን ፍልጠትን ኣምላኽ! ፍርዱ ኽንደይ ዘይምርመር ኰታ እዩ፡ መገዱ እውን ክንደይ ብኣሰረ ኣሰር ዘይርከብ ኰን እዩ” ዚብላ ኣስታት 2,000 ዓመት ይገብር እተጻሕፋ ቓላት ሃዋርያ ጳውሎስ፡ ሕጂ እውን እንተ ዀነ ሓቂ እየን።—ሮሜ 11:33።
መጽሓፍ ቅዱስ፡ ስነ ፍልጠት ኪገብሮ ብዘይክእል መገዲ ንዜድልየና ነገራት የማልኣልና
ብዝያዳ ፍለጥ
ደቂ ሰብ ንምድሪ፡ ከም ዘይትዕረ ገይሮም ኬጥፍእዋ ድዮም፧
መጽሓፍ ቅዱስ ብዛዕባ እቲ ሕጂ ዜጋጥም ዘሎ ምጥፋእ ኣከባቢ ጥራይ ዘይኰነስ፡ ኣብ መወዳእታኡ እንታይ ከም ዚኸውን እውን ይንበ እዩ።
ንብዙሓት ሰባት ፈጣሪ ኸም ዘሎ ንኺኣምኑ ዝደረኾም እንታይ እዩ፧
ንሰባት ኣምላኽ ድዩ ፈጢርዎም፡ ወይስ መበቈሎም ካብ እንስሳታት እዩ፧